Covid-19: Geygai Madukohggen Ves Dheythere Dhurukuraa Beyhaai Vaseelai Libeyne - SHE - Vaguthu\nކޮވިޑް-19: ގޭގައި މަޑުކޮށްގެންވެސް ދޭތެރެ ދުރުކުރުމާއި ބެހޭ މައުލޫމާތު ލިބޭނެ - ޝީ\nކޮވިޑް-19 އާ ގުޅިގެން، ހޮސްޕިޓަލުތަކަށާއި ބޭރަށް ނުދާން އަންގާފައިވާއިރު، ދޭތެރެ ދުރުކުރުމާއި ގުޅޭ މައުލޫމާތުތައް ގޭގައި މަޑުކޮށްގެން ހޯދޭނެ ގޮތްތައް ސޮސައިޓީ ފޯ ހެލްތު އެޑިއުކޭޝަން (ޝީ)ން ހަމަޖައްސައިފިއެވެ.\nޝީ އިން މިކަންތައް ހަމަޖައްސާފައިވާކަން ހާމަކޮށްފައި ވަނީ އައިޖީއެމްއެޗްގެ ޑޮކްޓަރު މުހައްމަދު އަލީއެވެ.\nމީސް މީޑިއާ މެދުވެރިކޮށް އާއްމު މީހަކު ކުރި ސުވާލަކަށް ޖަވާބުދެއްވަމުން ޑރ. މުހައްމަދު އަލީ ވިދާޅުވީ، މިއީ ގޭގައި ތިބޭ ދަނޑިވަޅުގައި ދިމާވާ މައްސަލައަކަށް ވުމުން ޝީގެ ސީއީއޯއާއި ވާހަކަދެއްކި ކަމަށެވެ.\n"އޭނާގެ ވާހަކަތައް އުންމިދީ. އާދިއްތަ ދުވަހުން ފެށިގެން ބުރާސްފަތި ދުވަހާއި ހަމައަށް، ކޮންމެ ދުވަހެއްގެ 11:00 އިން 13:00 އަށް ޝީ ހުންނާނެ ހުޅުވާފައި، ފެމިލީ ޕްލޭނިންގެ ޚިދުމަތް ލިބޭނެ". ޑރ، މުހައްމަދު އަލީ ވިދާޅުވިއެވެ.\nއިތުރަށް މުހައްމަދު އަލީ ވިދާޅުވީ، ދޭތެރެދުރުކުރުމަށް ވަގުތީ ގޮތުން ކުރެވޭނެ ކަންކަން ބުނެދިނުމުގެ ޚިދުމަތް ޝީއިން ހިލޭ ލިބޭނެ ކަމަށެވެ.\n"ފެމިލީ ޕްލޭނިންގެ އަށް ކޮންމެ ދުވަހަކު 11 އިން 13:00 އަށް މި ހަފްތާގައި ތިބޭނެ، އިތުރު މައުލޫމާތު ހޯއްދެވުމަށާއި، ޖިންސީ އަދި ދަރިމައިވުމުގެ ސިއްހަތާއި ގުޅޭ ޚިދުމަތް މައުލޫމާތު ހޯދުމަށް 7976326އަށް ގުޅުއްވާ". މުހައްމަދު އަލީ ވިދާޅުވިއެވެ.\nޝީ އިން ބުނީ، ދޭތެރެ ދުރުކުރާ ތަކެތި އެތަނަށް ދިއުމުން ލިބޭނެ ކަމަށެވެ.\nއާން. ތިބައި ވަރަށް ރަނގަޅަށް ޖައްސަންވާނެ.\nގޭގައި މަޑުކޮށްގެން މިވެރިކަން ސައިޒުވެސް ކުރެވިދާނެ\nމާޗް 26, 2020 18:16\nކުރީ ޒަމާނުގެ ގޮތަކީ ކޮބާ؟


Haahoora column: Kaafabe aai fizkal stimiyulai\nމަރުކަޒީ ބޭންކް އެމްއެމްއޭ\nހާހޫރަ ކޮލަމް: ކާފަބެ އާއި ފިޒްކަލް ސްޓިމިޔުލައި\nއިބްރާހީމް ޢާތިފް ޝަކޫރު\n10 މޭ 2020 - 13:14:47\nކާފަބޭއާއި އޮންނަ ގުޅުމަށާއި ރައްޓެހި ކަމަކަށް ބަދަލެއް ނާދެއެވެ. ދުވާލަކު އެއްފަހަރު، ހަފޮޅުތެރޭ މައްސަލަ ބޮޑު ދުވަހެއް ވިއްޔާ ދެތިން ފަހަރު، ކާފާބޭއާއި އަނގަތަޅައިލާ، ބޭނުމެއް ނެތްހާ ވާހަކަ ދައްކާނުލުވެންޏާ ކޯ ދޮންނަންވެސް އުނދުގޫ ކަހަލައެވެ. ނަމަވެސް ކޮންމެ ދުވަހަކުވެސް އިސްއުފުލާ ގުޅަނީ މަގޭ ކަމަށް ވެފައި،3ނުވަތަ4ފަހަރު ގުޅިއްޔާނޫނީ އެކަލޭގެއާ ނުގުޅޭތީވެ، މިއަދު މާހެނދުނަކާ ކާފަބޭ ގުޅައިފައި އޮތުމުން ވަރަށް ކަންބޮނޑު ވުމާއެކު ކާފާބޭއާ ގުޅައިފީމެވެ.\nއާދަނު" 'ކާފަބޭ، މާފަތިހަކާ، އިރުއެރީ ކިއެއްވެ؟ އަނެއްކާ ހާރު ބަތްތަވައި ވަތުގައި ހިފީތަ؟، ނިދާ އެނދުގައި މަކުނު އެޅީތަ؟ ކަމެއް ބޮޑުވީތަ؟، ނުތާކު މުލިއްސެއް ޖެހީތަ؟'\nކާަފަބޭ: 'ނޫން، ނޫން، އާދަނާ، ތިޔާކަހަލަ ކަމެއް ވިއްޔަކީ ނޫން. ހާލު އެކަންޏެއް ނޫން. ހާލާ ކުކުޅާ، އަސްދޫންޏާވެސް ހަމަރަނގަޅު'. ކާފަބޭ ބުނެދިނެވެ. "މަގޭ ގުޅާއިލީ، ކުރީދުވަހު އާދަނު ދެއްކި ވާހަކަޔަށް ރަނގަޅު ހައްލެއް ފެންނާނެ ގޮތެއް ވިސްނުމުން" ކާފަބޭ ގުޅި ސަބަބު ކިޔައިދިނެވެ.\nނަމަވެސް، ކޮންމެ ދުވަހަކު ކާފަބޭއާ އެތަކެއް ވާހަކަ ދެކެވެއެވެ. ބޮލުގާ އޮރިއަންޓަލް ބާމު އުނގުޅުމުން އިސްތަށި ފެއިބުން ހުއްޓުން، ކަނޑުމަތި އެޅުމުން ތަކުރާނުން ދުން އެޅުން ފަދަ މުހިންމު ގައުމީ ކަންތައްތަކާ މެދު ކޮންމެ ދުވަހަކުވެސް ހޫނު މަޝްވަރާތައް ކާފަބޭއާ ކުރެވޭތީ، އޭނާ އިޝާރަތް ކުރަނީ ކޮން ވާހަކަ އަކަށްތޯ އަހައިފީމެވެ.\nކާަފަބޭ: 'އާދަނު ކުރީ ދުވަހު ކީމެއްނު މީހުން ހާލުގަ ޖެހިފައި ތިބިވާހަކަ، މުސާރަ ނުލިބި، ގޭގާއި ތިބެން ޖެހިފައި ތިބި ވާހަކަ، ގޭގަ ކުލި ނުދެއްކިގެން އުޅެން ޖެހޭ ހާލުގެ ވާހަކަ. ސީދާ ރަސްމީ ވަޒީފާއެއް ނެތް، ލަވަ ކިޔާމީހުން، ކުރެހުންތެރިން، ފޮޓޮގްރާފަރުން ފަދަ އެތައް ބަޔަކަށް އާމްދަނީ އެއް ލިބޭނޭ ގޮތެއް ނެތިފައި ތިބި ވާހަކަ. ދައުލަތުގައި ފައިސާ ނެތިގެން މީހުންނާ އަޅާ ނުލެވޭ ވާހަކަ އާއި މުއްސަނދިންވެސް ދޮރު ތަޅުލާ، ފައިސާކޮޅު ފޮރުވާ، ހޮރަށް ވަދެ ފިލި ވާހަކަ ކީމެއްނު'\nއާދަނު: 'އާން! ތީ މަގޭ އެކަނި ދައްކާ ވާހަކައެއް ނޫނެއްނު. ރަނގަޅު ފިޒްކަލް ސްޓިމުއުލައި ޕެކެޖެއްގެ އެހީގައި ގިނަ ބަޔަކަށް އާމްދަނީ އެއް ލިބޭނޭ ގޮތް ހަދައި، އިގްތިސާދީ އިންޖީނު އަލުން އަނބުރަން ފެށުމުގެ ވާހަކައަކީ މިއަދު އެންމެން ދައްކާ ވާހަކަތަކެއްނު؟'\nކާަފަބޭ: 'އާން!، އާން!، ތިބުނާ ސްޓެމުލާ އެއް ހަދަން ރަނގަޅު ގޮތެއްގެ ވާހަކަ އޭ މިކިޔަނީ. ގިނަ މީހުން ތަކަކަށް ވަޒީފާ ލިބި، ގިނަ ޚިދްމަތް ތަކެއް ހިނގައިގަންނާނޭ ގޮތުގެ ވާހަކައޭ މިބުނަނީ. މިކަމަށް ހައްލެއް ވިސްނިއްޖޭ. ފޮރުވާފައިހުރި ފައިސާކޮޅު ނެރެ، މީހުންނަށް މުސާރަ ދީ، އިގްތިސާދީ އުދުޅި އަނބުރާ ލެވޭނޭ ވިސްނުމެއް ވިސްނިއްޖޭަ'\nއާދަނު: ތިޔަ ބުނާ އުނދުޅި އަނބުރަން ފެށުމޭ މިވަގުތައް އެންމެ މުހިންމީ. ތިޔެއްނު މިވަގުތު ގައުމަށް އެންމެ މުހިންމު ވެފައި އޮތް ކަމަކީ، ގިނަ ފަރާތްތަކަކަށް އާމްދަނީއެއް ލިބޭނޭ ގޮތެއް ހޯދުމެއްނު، ނާ!، ނާ! ބުނެބަލަ ކޮންފަދަ ހާހޫރައެއް، ފަންޑިތައެއްގެ ވާހަކައެއް ތިކިޔަނީ؟ އަރާ އިރާ ދިމާއަށް ރަތް ހާލެއް ކަތިލާފައި ކަނޑަށް ލޭދައްކަންވީތަ އަނެއްކާ؟\nކާފަބޭ: 'އާދަނާ ސަކަރާތް ނުގަނެބަލަ، ވަރަށް މޮޅު ގޮތެއް އެބޯތޭ. ލަވަ ކިޔުންތެރިންނަށާއި މިޔުޒިކް ކުޅޭ މީހުންނަށް އޯޑަރު ކޮށްގެން ގެނެސް ކޮންމެ ރެޔަކު ލަވަ ކިޔަން ބައިތިއްބާނޭ ގޮތެއް. ހެދިކާ ހަދައި ކޭކުފިހާ މީހުންނަށް ކޮންމެ ރެޔަކަށް ބޮޑެތި އަދަދުން އޯޑަރު ދެވޭނެ ގޮތެއް. ޒުވާނުންނަށް އެލަވަންސެއް ލިބި، ކެއުން ބުއިމާއެކު ދުވާލާ ރޭގަނޑާ މަސައްކަތުގާ އުޅެވޭނޭ ގޮތެއް. ފޮޓޯ ނަގާ މީހުންނާާއި ވެބްސައިޓް ހަދާ ފަރާތްތަކަށް އާމްދަނީ ލިބޭނެ ގޮތެއް. ޗާޕު ކުރާ ތަންތަނަށާއި، ފޮޓޯ ކޮޕީހަދާދޭ ތަންތަނަށް އަދި ތައްގަނޑު ޖަހޭދޭ ތަންތަނަށް ލައްކައިން ފައިސާ ދެވޭނޭ ގޮތެއް ވިސްނިއްޖެ.' ކާފަބޭ ކިޔާދޭން ފެށިއެވެ.\nއާދަނު: 'ތިޔާހާ މޮޅު ގޮތެއް ވިސްނިފައި އޮތިއްޔާ ބުނަންވީނު. ދުނިޔޭގެ އެއްވެސް ބަޔަކަށް ތިޔާފަދަ ވިސްނުމެއް ނައިސްގެން އުޅޭ އިރު ކާފަބެއަށް ތިޔާ އުޅެނީ ކޮންފަދަ ވިސްނުމެއްތަ؟'\nކާަފަބޭ: 'އާން!، ބުނަން އާދަނާ، މަށަށް ފެންނަނީ ކައުންސިލް އިންތިޚާބު ޖުލައި ހިސާބުގައި ބާއްވަން އަވަހަށް އިއުލާނުކުރަން.'\nއާދަނު: 'ކާފަބޭ، ކަލޯ ހަމަ ރަނގަޅަށް މޮޔަވީދޯ. ރޭގައި އަނެއްކާ ހާރާ އެކު މޮޅު ގަހުވައެއް ބުއީތަ؟ ހޭހުސްވިތަ އަނެއްކާ؟' ބުއްދި ގަބޫލު ނުކުރެވިގެން އަހާލެވުނެވެ. 'ކުއްލިއަކަށް ކައުންސިލް އިންތިޚާބު އިއުލާނު ކުރުމުން ފިޒްކަލް ސްޓިމުޔުލައި ޕެކެޖެއްގެ ގޮތުގައި ވަޒީފާތައް އުފެދި، ފައިސާ ދައުރުވާން ފަށަންވީ ކިއެއްވެ؟' ހައިރާން ވެހުރެގެން އޮޅުން ފިލުވުމުގެ ގޮތުން އެހީމެވެ.\nކާަފަބޭ: 'ބަލަ އާދަނާ، މަދޮތަ މި ހޭ ހުސްވީ، އަޑު އަހާބަލަ، ކޮންމެ އިންތިޚާބަކާ ދިމާކޮށް ދައުރުވާ ފައިސާތައް އަދި ހަނދާން ނެތޭހާ ދުވަހެއް ނުވެއެއްނު. ކޮންމެ ރަށެއްގައި ތިން ހަތަރު ހަރުގެ ހަދާ، ހަރުގެ ބަލަހައްޓަން ކުދިން ނަގާ، އެކުދިންނަށް ކެއުމާއި، ބުއިމާއި، ދުއްވާނެ ސައިކަލާއި، އެލަވަންސް ދީ ނުހަދާތަ؟ ކޮންމެ ރެޔަކު ހަރުގޭގާ ކާންހަދާ، ރަށުއެންމެންނަށް ދައުވަތުދީ ކެއުން ތައްޔާރެއް ނުކުރޭތަ؟ އަންނަ އެންމެންގެ ފޮޓޯ ނަގާ، ނުދަންނަ މީހުންގެ ފޮޓޮޔާއެކު ވެބްސައިޓްތައް ހަދައި ނުހިންގާތަ؟ ރަށުގެ ބޮޑު މަގުގަޔާއި ކުދި ގޯޅިތަކަށް އަވި ނުދޭ ވަރަށް ފޮތި ދަމާ ނުހަދާތަ؟ ބޮޑެތި އާއިލާ ތަކުގެ ގޭގަޔަށް ވަދެ، މަދުވަނީ ކޮންއެއްޗެއްތޯ ބަލައި އައާކޯން ހަރުކޮށްދީ، ފުރާޅުން ޓިނު ބަދަލުކޮށްދީ، އައިސްއަލަމާރި އާއި ދޮންނަ މެޝެން ގަނެެއެއް ނުދޭތަ؟ ކުދި އާއިލާ ތަކުގެ ފުރާޅު ސާފުކޮށްދީ ނިޔަފަތި ކަނޑާދީ ބޯކޮށާދީ ނުހަދާތަ؟'\nއާދަނު: 'ކާފަބޭ ބުންޏަސް ތިމަކާ ދެކޮޅު ހެދޭކަށް ނެތް، ތިޔަ ބުނާ ހުރިހާ ކަމެއް ހަމަ ހިނގާ، އެކަމުގެ އެއީ އޭރު، މިހާރަކު ތިޔަ ބުނާ ފައިސާއެއް ނުހުންނާނެ އެއްނު؟'\nކާަފަބޭ: 'އާދަނު ދެން ހާދަ ޅައޭ. ކަލޮއަށް ހީވޭތަ، އަރިމަތީ ދޮރުން ނުކުމެ މުޅި ގައުމުގާ، ރެޔެއް ދުވާލެއް ދަންވަރެއް ނުބަލާ، ފަސްދޮޅަހުން މަތީގައި ދުއްވި ސިޔާސީ ފައިސާތައް ހުސްވެއްޖެކަމަށް. ތިޔައީ ރިސޯޓް އޯނަރުން އަތުން ފައިސާ ހުސްވެއްޖެ ކަމަށް ބުނުމަށް ވުރެވެސް ހެއްވާ، އަދި އެއްވެސް މީހަކު ގަބޫލު ނުކުރާނެ ވާހަކައެއް. ސިޔާސީ ބޭނުންތަކުގައި ބޭނުން ކުރުމަށްޓަކައި ދޮވެ ސާފުކޮށް ވަޅުލާފާ ހުރި ފައިސާ ގޯނި ތައް ބައިވަރު ހުންނާނެ. ޔަގީން. ވިޔަފާރި ބަނގުރޫޓު ވެެއްޖޭ، ދެން ދެވޭނީ 1،000 ރުފިޔާއޭ ބުނެ މުއައްޒަަފުން ހިތުގައި ޖެއްސިކަމުގައި ވިޔަސް، އިންތިޚާބެއް ކައިރުވުމުން، ހަނދާން ނެތިފައި ހުރި ކިތަންމެ ފައިސާ އެއް ފެންނާނެކަން ޔަގީން'\nއާދަނު: 'ތިކަމާ ދެކޮޅު ހަދާކަށް ނުކެރޭނެ'\nކާަފަބޭ: 'މަބުނީތީ ގަބޫލު ކުރޭ. މާދަންވެސް ކައުންސިލް އިންތިހާބު އަލުން އިއުލާނު ކުރޭ. ހަފްތާއެއްގެ ތެރޭގައި ރަށުތެރޭގެ ވަޒީފާތަކަށް މީހުންނަގާ، ހަރުގެތައް ކުއްޔަށް ހިފާ، ރޭގަނޑު ހަތަރު ދަމު މިޔުޒިކާ ކަރޮއެކޭ ކުޅެ، ހަވީރުސަޔާއި ރޭގަނޑުގެ ކެޔުން ތައްޔާރުވެ، ޒުވާނުންގެ ޖީބުތައް ތިޔާގެ ވާނެ. ޔަގީން.'\nއާދަނު: 'އާން ތިޔައީ ހަމަ ތިކަން ވާނެ ގޮތްދޯ'\nކާަފަބޭ: 'އާނ އާދަނާ، ފައިސާވެރިން އަތުގާ ފައިސާ ނެތީ ނިކަމެތިންނާ އަޅާލުމަށާއި، އިޖްތިމާއި ރައްކާތެރިކަން ފޯރުކޮށްދިނުމަށް. ސިޔާސީ އިންތިޚާބަކަށް ތައްޔާރު ވާއިރު، އުޑުމަތިން ވިލާ ރޮއްޖެއް ފެންނަންނެތި، ބޯކޮށް ވާރޭ ވެހޭ ބީދައިން ހުއްޓާނުލާ މަތިން ފައިސާ އޮހޭނެ. އަންނަނީ ކޮންތާކުން ކަމެއްވެސް ނޭނގޭނެ. އަދި ބުނަން. އިންތިޚާބަށް ތައްޔާރު ވާއިރު ފާޅުވާ ފައިސާގެ އެތައް ގުނައެއް އިންތިޚާބު އޮންނަ ދުވަހާ އޭގެ ކުރީ ދުވަހު ފާޅުވާނެ. އައިޑީ ކާޑު ގަތުމަށާއި، ބައެެއް ކާޑު ފޮރުވުމަށާއި، ވޯޓު ފޮއްޓާއި ހަމައަށް މީހުން ގެންދިޔުމަށާއި، އަނެކާގެ ސަޕޯޓަރުން ލައްވާ ގަނޑު ފިއްލާ ކުޅުވުމަށް މިލިއަން މިލިއަނުން، ބާރަކަށް މީހަކުގެ ނުމެލާ، ކޯދުލާ ފޯދިގެން ފައިސާ އަރާތީ ފެންނާނެ.'\nއާދަނު: 'އެހެން ގައުުމުތަކުގައި އިގްތިސާދީ މަޑުޖެހިލުމުން، ފިސްކަލް ސްޓިމުޔަލައި ގެ ގޮތުގައި، ކާފަބޭގެ ބަހުރުވައިން އިގްތިސާދީ އުނދުޅި އަނބުރަނީ ބޮޑެތި އިންފްރާސްޓްރަކަޗަ ޕްރޮޖެކްޓްތައް ހިންގައި މުޖްތަމައުގައި ފައިސާ ދައުރު ކުރުވައިގެން. ރާއްޖޭގައި މިފަދަ ހާލަތްތަކުގައި، މުޖުތަމައުގައި ފައިސާ ދައުރު ކުރުވުމަށް ބާއްވަންވީ އިންތިޚާބު ތައް ދޮތަ؟' މަލާމާތަށް ކަމާ ހިތާ އަހާލީމެވެ.\nކާަފަބޭ: 'އާން! އާދަނާ، ތިޔައީ ހަމަތެދު، އަދި އެކަމަކު މަގޭ މޭ ބޮޑުވާ ކަމެއް އެބޮތް' ކަންބޮޑުވުމާއެކު ކާފަބޭ ބުނެލިއެވެ.\nއާދަނު: 'އަނހާ މަގޭ ހީކުރީ މިހަމަ އެންމެ ރަނގަޅު ގޮތް ކަމަށް، ކޮންކަމަކާ ކަންބޮޑުވަނީ؟'\nކާފަބޭ: 'މަގޭ ކަންބޮޑުވަނީ ތުއްތު، ކުޑަ ކުދިންނާ ދޭތެރޭ. ސިޔާސީ ވެރިން ވައުދާ ހިނގާ މޫސުމުގައި، ރަށުކޮންމެ ގެޔަކަށް ވަންނަން ބޭނުންވާނެ. ނުފުއްދޭހާ ނަދުރު ބުނުމަށްފަހު، ގައިން ނުކުތުމުގެ ކުރިން ގޭގައި ތިބި ކުޑަކުދިން އުރައިގެން ސެލްފީ ނަގަން ޖެހޭނެ، ވޯޓުލާ ނިމޭއިރު އެކުދިން ތިބޭނީ ނަފްސާނީ ގޮތުން އުނދަގޫ ވެފައި. އާދަނު ތިބުނާ ސްޓެމުލާ ހަދަން އަނެއްކާވެސް އެކުދިންނަށް އުނދަގޫ ކުރަން ރާވަން މަގޭ ޖެހިލުންވޭ. އެެއީ ހަމައެކަނި މަގޭ ކަންބޮޑުވުމަކީ. އެހެންނޫނީ މިއީ ހަމަ އެންމެ ރަނގަޅު ގޮތް.' މިިހިސާބަށް ބުނެފައި ކާފަބޭ ކަނޑައިލައިފިއެވެ.\nބުނާނެ އެއްޗެއް ނޭނގިފައި މަގޭވެސް ވަރަށް ގިނައިރު އިނީމެވެ.\nއިބްރާހީމް ޢާތިފް ޝަކޫރު އަކީ އިގުތިސާދީ ކަންކަން ދިރާސާ ކުރައްވާ ބޭފުޅެކެވެ. މިފްކޯގެ ކުރީގެ އެމްޑީގެ އިތުރުން މަރުކަޒީ ބޭންކްގެ ފައިނޭންޝަލް އިންޓެލިޖެންސް ޔުނިޓްގެ ކުރީގެ ވެރިޔާ އެވެ. މި ކޮލަމަކީ އާތިފް ލިޔުއްވަމުންގެންދަވާ ސިލްސިލާ ކޮލަމެކެވެ.\nއިގުތިސާދުކޮވިޑް-19ކޮރޯނާ ވައިރަސްއިކޮނޮމިކް މިނިސްޓްރީ\nކުޑަކުދިންނަށް ވެސް ބޫސްޓަޑޯޒް ޖަހަން ނިންމައިފި


Black Pink ge aa album in gina record thakeh muguraalaifi\nކޮރެއާ ގަރލް ގްރޫޕް\nބްލެކް ޕިންކްގެ އައު އަލްބަމް އިން ގިނަ ރިކޯޑް ތަކެއް މުގުރާލައިފި\nދުނިޔޭގެ ޓޮޕް 50 ޗާރޓުން3ވަނައިގައި\nރެޕާރ ކާރޑީ ބީ އާއި އެކު ކޮލާބް ކޮއްފައިވާ ލަވަ4ވަނައިގައި\nޔޫޓިއުބް ގައި 101 މިލިޔަން ވިއޫސް ލިބިފައިވޭ\nކ. މާލެ |5އޮކްޓޯބަރ 2020 | ހޯމަ 20:21 | 2,402\nބްލެކްޕިންކް - ދަ ވާޖް\nބްލެކް ޕިންކްގެ އާ އަލްބަމް ގިނަ ރިކޯޑް ތަކެއް މުގުރާލައިފިއެވެ.\nކޮރެއާގެ ގަރލް ގްރޫޕް ބްލެކް ޕިންކް އަނެއްކާވެސް ތަފާތު ދައްކައިލައިފިއެވެ. އޮކްޓޯބަރު2ގައި މިވަނީ ޑެބިއު އަލްބަމް ނެރެފައެވެ. އަދި ގިނަ ބައެއްގެ ތަރުހީބު މިހާރު ވެސް ދަނީ ލިބެމުންނެވެ. ކުޑަ ދުވަސް ކޮޅެއް ފާއިތުވެގެން ދިޔަ ކަމުގައި ވިޔަސް ސްޕޮޓިފައި ގެ ޓޮޕް 25 ގައި ދަނީ މި އަލްބަމް ރަސްކަން ކުރަމުންނެވެ.\nބްލެކްޕިންކް ލަވް ސިކް ލަވައިގެ ތެރެއިން\nމި އަލްބަމް ގެ ޓައިޓަލް ލަވަ "ލަވް ސިކް" ވަނީ ދުނިޔޭގެ ޓޮޕް 50 ޗާރޓުން3ވަނައިގަ ކަން ފާހަގަ ކޮށްލެވެއެވެ. އަދި މީގެ އިތުރުން އެމެރިކާގެ މަޝްހޫރު ރެޕާރ ކާރޑީ ބީ އާއި އެކު ކޮލާބް ކޮއްފައިވާ ލަވަ "ބެޓް ޔު ވޮނަ"4ވަނައިގައި އޮތް އިރު "ޕްރިޓީ ސެވޭޖް" ވަނީ 8 ވަނައިގައެވެ. ސެލީނާ ގޯމެޒް އާއި އެކު އޮގަސްޓު 28 ގައި ރިލީޒް ކުރި ލަވަ "އައިސް ކްރީމް" ވަނީ އެ ޗާރޓުގެ 10 ވަނައިގަކަން ވެސް ފާހަގަ ކޮށްލެވެއެވެ.\nސްޕޮޓިފައި ޗާރޓް ލިސްޓް\nޖޫން މަހުގައި ބްލެކްޕިންކް ގެ ސިންގަލް "ހައު ޔޫ ލައިކް ދެޓް" ޗާރޓު ގެ5ވަނައިގައި އޮވެ ގަރލް ގްރޫޕެއްގެ ފުރަތަމަ މަތީ ރޭންކް ލިބުނެވެ. އެހެންނަމަވެސް މި ރިކޯރޑް މުގުރާލައިފައި ވަނީ އޮގަސްޓު މަހު ނެރުނު ލަވަ "އައިސް ކްރީމް" ރޭންކް ގެ4ވަނަޔަށް އަރަމުންނެވެ. މިފަހަރު މި ދެ ރިކޯރޑް ވެސް މުގުރާލީ ބްލެކް ޕިންކްގެ މި ފަހުން ނެރުނު އަލްބަމްގެ ޓައިޓަލް ލަވަ "ލަވް ސިކް" ރޭންކްގެ3ވަނައިގައި އޮވެ މަތީ ރޭންކު ހޯދުމަށް ފަހުއެވެ. ޔޫޓިއުބް ގައި 101 މިލިޔަން ވިއޫސް ލިބި ޓްރެންޑިންގައި ލިބިފައިވެއެވެ.


މީރާއާއި ޕްރޮސިކިއުޓަރ ޖެނެރަލްގެ އޮފީހާ ދެމެދު އެމް.އޯ.ޔޫ އެއްގައި ސޮއިކޮށްފި\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) އާއި ޕްރޮސިކިއުޓަރ ޖެނެރަލްގެ އޮފީހުން މިއަދު އެމް.އޯ.ޔޫއެއްގައި ސޮއިކޮށްފިއެވެ. މިއީ ޓެކުހާ ގުޅޭ ޖިނާއީ މައްސަލަތައް ތަހުގީގުކުރުމުގައި ބޭރު ގައުމުތަކާއެކު މައުލޫމާތު ހިއްސާކުރުމުގައި ޕްރޮސިކިއުޓަރ ޖެނެރަލަށް ޤާނޫނުން ލިބިދޭ ބައެއް ބާރުތައް މީރާއާ ހަވާލުކުރުމަށްޓަކައި ސޮއިކުރެވުނު އެއްބަސްވުމެކެވެ. އޭގެ މަގުސަދަކީ ޓެކުހާ ގުޅޭ ޖިނާއީ މައްސަލަތައް ތަހުގީގުކުރުމުގައި މީރާއާއި އެހެނިހެން ގައުމުތަކުގެ ޓެކްސް އިދާރާތަކާ ދެމެދު މައުލޫމާތު ބަދަލުކުރުމުގެ މަރުހަލާ އަވަސްކޮށް ހަރުދަނާކުރުން ކަމުގައި އެ އޮތޯރިޓީއިން މައުލޫމާތު ދެއްވައެވެ.\nއެމް.އޯ.ޔޫގައި ސޮއިކޮށްފައިވަނީ މީރާގައި މިއަދު ހެނދުނު 10:30 ގައި ބޭއްވުނު ރަސްމިއްޔާތެއްގައެވެ. އެމް.އޯ.ޔޫގައި މީރާގެ ފަރާތުން ސޮއިކުރެއްވީ ކޮމިޝަނަރ ޖެނެރަލް އޮފް ޓެކްސޭޝަން ޔަޒީދު މުޙައްމަދެވެ. އަދި ޕްރޮސިކިއުޓަރ ޖެނެރަލްގެ އޮފީހުގެ ފަރާތުން ސޮއިކުރެއްވީ ޕްރޮސިކިއުޓަރ ޖެނެރަލް އަލްއުސްތާޛާ ޢާއިޝަތު ބިޝާމް އެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ކޮމިޝަނަރ ޖެނެރަލް ޔަޒީދު މުޙައްމަދު ވިދާޅުވީ ދުނިޔޭގައި ޓެކުހަށް މަކަރު ހަދަމުންދާ ފަރާތްތައް މަދުކުރުމުގައި ގިނަ މަސައްކަތްތަކެއް ކުރެވިގެންދާ ކަމާއި، އެހެން ގައުމުތަކުގެ މުއައްސަސާތަކާއި ބޭންކްތަކާއި ޓެކްސް އޮތޯރިޓީތަކާއެކު މައުލޫމާތު ބަދަލުކުރުމަކީ މުހިއްމު ކަމެއްކަމެވެ. އެ ގޮތުން މީރާއާއި ޕްރޮސިކިއުޓަރ ޖެނެރަލް އޮފީހާއި ދެމެދު އޮތް ގުޅުން މިހާރަށްވުރެ ހަރުދަނާވެގެންދާނެކަމާއި މި އެމް.އޯ.ޔޫގެ ދަށުން ޓެކުހާބެހޭ ޖިނާއީ ކުށްތަކާބެހޭ މައުލޫމާތު އެހެނިހެން ގައުމުތަކާއެކު ބަދަލުކުރުމަށް މަގުފަހިވެގެންދާނެ ކަމަށް ފާހަގަކުރެއްވިއެވެ. އަދި މި ރަސްމިއްޔާތުގައި ވާހަކަފުޅު ދައްކަވަމުން ޕްރޮސިކިއުޓަރ ޖެނެރަލް ޢާއިޝަތު ބިޝާމް ވަނީ ޖިނާއީ މައްސަލަތަކުގައި ޤާނޫނީ އެހީތެރިކަން ބަދަލުކުރުމުގެ ޤާނޫނުގެ ދަށުން ލިބިދީފައިވާ ބާރުތަކަށް އަލިއަޅުވާލާފައެވެ. އަދި ޓެކުހާ ގުޅޭ ޖިނާއީ މައްސަލަތަކާ ގުޅުންހުރި މައުލޫމާތުތައް ހޯދާއި ލިބިގަތުމުގައި މި އެމް.އޯ.ޔޫގެ ދަށުން ލުއިފަސޭހަވެގެންދާނެ ޕްރޮސިކިއުޓަރ ޖެނެރަލް ވިދާޅުވިއެވެ.\nދިވެހިރާއްޖެއިން ދާދި ފަހުން ވަނީ އިންޑިއާއާއެކު ޓެކުހާ ގުޅޭ މައުލޫމާތު ބަދަލުކުރުމުގެ އެގްރީމަންޓެއްގައި ސޮއިކޮށްފައެވެ. މި އެއްބަސްވުމުގެ ދަށުން، ޓެކުހާ ގުޅޭ ޖިނާއީ ކުށްތައް ތަހުގީގުކުރުމުގައި ދެ ޤައުމުގެ ޓެކްސް އިދާރާގެ ދެމެދުގައި މައުލޫމާތު ހިއްސާކުރެވޭނެއެވެ. މީރާއިން މައުލޫމާތު ދެއްވާ ގޮތުގައި އިތުރު3ޤައުމަކާއެކު މި ފަދަ އެއްބަސްވުންތަކުގައި ސޮއިކުރުމާގުޅޭ މަޝްވަރާ މިހާރު ދަނީ ކުރެވެމުންނެވެ.


Ehen gaumeh gai nama maafaaeku isthiufaa ves dhevvaane: Meekail | Jazeera\tއެހެން ގައުމެއްނަމަ މާފާއެކު އިސްތިއުފާ ވެސް ދެއްވާނެ: މީކާއިލް - Jazeera\nއެހެން ގައުމެއްނަމަ މާފާއެކު އިސްތިއުފާ ވެސް ދެއްވާނެ: މީކާއިލް\nނާޒިމް ހަސަން November 2, 2020 104 views0\nސާފާރީގައި ހިނގި ޖިންސީ ފުރައްސާރައިގެ މައްސަލައާ ގުޅޭ ގޮތުން ހޯމް މިނިސްޓަރު އިމްރާން އަބްދުﷲ ދެއްކެވި ވާހަކަތަކާއި އޭގެ ފަހުން އަމަލު ކުރެއްވި ގޮތަށް ގަލޮޅު ދެކުނު ދާއިރާގެ މެންބަރު މީކާއިލް ނަސީމް ފާޑުވިދާޅުވެއްޖެއެވެ.\nހޯމް މިނިސްޓަރު އިމްރާން ވަނީ ސަފާރީގައި ބޮޑު ރޭޕެއް ނުހިނގާ ކަމަށާއި އެތަނުގައި ހިނގީ އާންމު ތަނެއްގައި ވެސް މީހަކަށް ކޮށްލެވޭ ފަދަ ވަރަށް ކުޑަ ކަމެއް ކަމަށް ވިދާޅުވެފައެވެ. އެއީ ކުޑަ ކަމެއް ނަމަވެސް އެއީ ބުނަން ކެރޭވަރު ވާހަކައެއް ނޫން ކަމަށް ވެސް އިމްރާން ވިދާޅުވިއެވެ.\nއިމްރާން މިހެން ވިދާޅުވުމާއެކު އަންހެނުންނަށް ކުރާ ޖިންސީ ފުރައްސާރައަކީ ކުޑަ ކަމެއްގެ ގޮތުގައި ދޭހަވާ ގޮތަކަށް އިމްރާން ވާހަކަ ދެއްކެވީ ކަމަށް ބުނެ ވަރަށް ގިނަ ބައެއްގެ ފާޑުކިޔުން އަމާޒުވިއެވެ. އެ ފާޑުކިޔުންތަކާ ހެދި އިމްރާން ވަނީ މާފަށް އެދިވަޑައިގެންފައެވެ. ވިދާޅުވީ ޖިންސީ ފުރައްސާރައަކީ ކުޑަ ކަމެއް ނޫން ކަމަށާއި އޭނާ ދެއްކެވި ވާހަކަ ނޫސްވެރިން އޮޅުވާލީ ކަމަށެވެ.\nއަންހެން ޓެކްސީ ޑްރައިވަރު އައިމިނަތު ވަހީދާގެ ކާރަށް ގެއްލުންދޭ މައްސަލާގައި މިއަދު މަޖިލީހަށް ކުއްލި މައްސަލައެއް ހުށަހެޅި ބަހުސްކުރެވުނެވެ. މި ބަހުސްގައި މެންބަރު މީކާއިލް ވިދާޅުވީ ޖިންސީ ފުރައްސާރައަކީ ކުޑަ ކަމެއްގެ ގޮތުގައި ދޭހަވާ ގޮތަށް ފުލުހުންނާ ހަވާލުވެ ހުންނަނާ މިނިސްޓަރު ވިދާޅުވުމަކީ އެކަމަށް ދެވޭ ހިތްވަރެއް ކަމަށެވެ.\nމީކާއިލް ވިދާޅުވީ އެފަދަ މަގާމެއްގައި ހުންނަވައިގެން ދައްކަން ނުވާނެ ފަދަ ވާހަކައެއް ދެއްކެވުމަށްފަހު މާފަށް އެދި އެހެން ގައުމެއްގައި ނަމަ އިސްތިއުފާ ވެސް ދެއްވާނެ ކަމަށެވެ. ނަމަވެސް ރާއްޖޭގައި އޮންނަނީ ތަފާތު ނިޒާމެއް ކަމަށާއި ވައްކަން ކުރިޔަސް، ވިދާޅުވާން ނުވާން އެއްޗެއް ވިދާޅުވިޔަސް އިސްތިއުފާ ދެއްވުމުގެ ވިސްނުމެއް، ހިޔާލެއް ނުގެންގުޅޭ ކަމަށެވެ.\nހޯމް މިނިސްޓަރު އިމްރާންގެ މި މައްސަލައާ ގުޅިގެން އިދިކޮޅުން ވަނީ އިތުބާރު ނެތް ކަމުގެ މައްސަލައެއް މަޖިލީހަށް ހުށަހަޅާފައެވެ. އެ މައްސަލާގައި އިމްރާންއަށް މިހާރު ވަނީ ނޯޓިސް ވެސް ފޮނުވާފައެވެ. ނަމަވެސް މީކާއީލް ވެސް ނިސްބަތްވާ އެމްޑީޕީއިން ވަނީ އިމްރާންގެ އިތުބާރު ނެތް ކަމުގެ މައްސަލައަށް ތާއިދު ނުކުރާނެކަން ހާމަކޮށްފައެވެ.\nމެމްބަރު މީކާއީލު އަހްމަދު ނަސީމް


މަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެންބަރު 14 ވާ ބުރާސްފަތި ދުވަހުގެ 12:00 ގެ ކުރިން ރ. ދުވާފަރު ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް dhuvaafaru.e8@gmail.com މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 ނޮވެންބަރު 17 އާ 24 އާ ދެމެދު ރ. ދުވާފަރު ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6582701ނަންބަރަށެވެ. އީ-މެއިލް ކުރާނީ dhuvaafaru.e8@gmail.com އަށެވެ.


ނަރަކައަށް ބިރުވެތިވާނަމަ ވަގުތު ޖެހުމުން ނަމާދަށްނުދާ އެކުވެރިންނާ ދުރުވާށެވެ!: މުފްތީ މެންކް\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 41 ސިކުންތު\nއާޚިރަތް ދުވަހުގެ ބިރުވެތިކަމުން ސަލާމަތްކަން ލިބުމަށް އެދޭ މީހާ ނުބައި އެކުވެރިން ގެންގުޅުމަށްވުރެ އެކަނި އުޅުންވެސް މާރަނގަޅެވެ. މާ ފައިދާ ބޮޑެވެ.\nމިދައްކަނީ ފާފަ ކުރުމުން ސަލާމަތްވުމުގެ ވާހަކައެވެ. ފާފަކުރުމުން ސަލާމަތްވުމަށް ވެސް އޮތް އެންމެ ރަނގަޅު ޙައްލަކީ ހަމަ ނަމާދުކުރުމެވެ. ނަމާދު ބަރާބަރަށް ވަގުތުން ވަގުތަށް ކުރަމުން ގެންދިއުމަކީ ފާފަކުރުމުން ސަލާމަތްކޮށްދޭ އައްޑަނައެއްކަން ކީރިތި ޤްރްއާނުން އެނގެން އެބައޮތެވެ.\nފާފަ ކުރުމުން ސަލާމަތްވުމަށާއި ހެޔޮ އަމަލުކުރުން ގިނަކުރަން ޝައުޤުވެރިވާ މީހާއަށް އޮތް އެންމެ ރައްކާތެރިގޮތަކީ ކޮބައިތޯ ވަރަށް ގިނަ ބައަކު ސުވާލުކުރެއެވެ. ޚާއްޞަކޮށް ފާފަތަކަށް އަރައިގަތުމުގެ ޝައުޤުވެރިކަން ކުޑަ ކުރެވިދާނެ ގޮތްތަކާއިމެދު ގިނަ ބައަކު ސުވާލު ކުރެއެވެ.\nއަހަރެންނަށް ޤަބޫލުކުރެވޭ ގޮތުގައި ދެ މައްސަލައަށްވެސް، ފާފަ ކުރުމުން ސަލާމަތްވުމަށާއި ހެޔޮ އަމަލުކުރުން ގިނަކުރަން ޝައުޤުވެރިވާ މީހާއަށް ވެސް އޮތް އެންމެ ރައްކާތެރިގޮތަކީ އެކުގައި ރަނގަޅު ބައިވެރިން ނޫނީ ނުގެންގުޅުމެވެ. އެއް ފިކުރުގެ މީހުންނާއިއެކުގައި ނޫނީ ނުއުޅުމެވެ.\nފާފަ ކުރުމުން ސަލާމަތްވުމަށް އެދޭނީވެސް އަދި ހެޔޮ އަމަލުކުރުން ގިނަކުރަން ޝައުޤުވެރިވާނީވެސް ﷲ ތަޢާލާއަށް ބިރުވެތިވެ ރަނގަޅު ގޮތުގައި އުޅެން ބޭނުންވާ މީހާއެވެ. ވީމާ އެފަދަ މީހުން އެކުވެރިންގެ ގޮތުގައި ޚިޔާރުކުރަންވާނީ ވެސް އެފަދަ މީހުންނެވެ.\nކުޑަ މިސާލެއް ބުނެފާނަމެވެ. ތަފާތު ފިކުރުތަކުގެ މީހުންނާއިއެކުގައި އުޅޭނަމަ ނުބައި އަމަލުތައް ކުރަން ޝައުޤްވެރިވާ މީހުންވެސް އެކުވެރިންގެ ތެރޭގައި ތިބޭނެއެވެ. އެމީހުން ދައްކާ ވާހަކަތަކާއި ކުރާ އަމަލުތަކުގެ ސަބަބުން ފާފަކުރުމަށް ޝައުޤްވެރިކަން އިތުރުވާނެއެވެ. އެންމެފަހުން އޮންނާނީ ފާފަތަކަށް އަރައިގަނެވިފައެވެ.\nމިސާލަކަށް ބަންގި ގޮވީމާ ނަމާދަށް ދާން ބޭނުން ނުވާ މީހުންނާއިއެކުގައި އުޅޭނަމަ، އަދި ފަހުން ކޮށްލެވިދާނެ ކަމަށް ދެކޭ މީހުންނާއިއެކުގައި އުޅޭ ނަމަ ގިނަ ފަހަރު އޮންނާނީ ޖަމާއަތަށް ނަމާދަށް ނުދެވިފައެވެ. އަދި އެކަން ބޮޑުވަމުން ގޮސް ނަމާދުގެ ވަގުތުގައި ނުކުރެވޭތަންވެސް އަންނާނެއެވެ. ބުނަން ހެއްޔެވެ؟ ނަމާދު ޤަޟާ ކުރުމަކީ ނުކުރުމަށްވުރެ ރަނގަޅު ކަމެކެވެ. ނަމަވެސް އަހަރެންގެ ނަޒަރުގައި ޤަޟާ ކުރުމަކީ ކުށެކެވެ. ސަބަބަކީ ނަމާދު ފަރުޟު ކުރެއްވެވީ ޤަޟާ ކުރުމަކަށް ނޫނެވެ. ނަމާދުގެ ވަގުތުގައި ކުރުމަށެވެ. ވީމާ މަސައްކަތް ކުރަންޖެހޭނީ ކޮންމެ ގޮތަކުން ނަމަވެސް ކޮންމެ ނަމާދެއްވެސް އެ ނަމާދެއްގެ ވަގުތުގައި ކުރުމަށެވެ. ނިދުމާއި ހަނދާން ނެތުން ނޫނީ ނަމާދު އެޅުމަށް އެއްވެސް އުޒުރެއް ނެތެވެ.


ނުރަސްމީ ދަތުރުފުޅެއްގައި ރައީސް ނަޝީދު އިނގިރޭސިވިލާތަށް – Haftha\nTue, 27 October, 2020, 7:39 am\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ނުރަސްމީ ދަތުރުފުޅެއްގައި އިނގިރޭސިވިލާތަށް ފުރާވަޑައިގެންފި އެވެ.\nވެލާނާ އިންޓަނޭޝަނަލް އެއާޕޯޓްގެ ވީއައިޕީ ލޮންޖުގައި ރައީސް ނަޝީދު އިންނެވި ފޮޓޯއަކާއެކު އެމްޑީޕީން ކުރި ޓުވީޓެއްގައި ބުނީ، ރައީސް ނަޝީދު ފުރާވަޑައިގެންނެވީ މިއަދު ހެނދުނުގެ ވަގުތެއްގައި ކަމަށެވެ.\nނަމަވެސް އެ ދަތުރުފުޅުގައި ރައީސް ނަޝީދުގެ އަރިހުގައި އިތުރު ބޭފުޅަކު ވަޑައިގެން ކަމެއް އަދި ވަޑައިގެންނެވި ސަބަބެއް އަދި ދަތުރުފުޅަށްފަހު އެނބުރި ރާއްޖެ ވަޑައިގަންނަވާނެ ދުވަހެއް ވެސް ނުބުނެ އެވެ. މި ދަތުރުފުޅާ ގުޅޭގޮތުން ރައްޔިތުންގެ މަޖިލީހުން ވެސް ވަކި އެއްޗެއް ހާމަކޮށްފައެއް ނުވެ އެވެ.\nއެމްޑީޕީން ހިއްސާކުރި ފޮޓޯގައި ރައީސް ނަޝީދުގެ އަރިހުގައި ދެން ތިއްބެވީ ރައްޔިތުންގެ މަޖިލީހުގެ ރައީސް އަދި ގަލޮޅު އުތުރު ދާއިރާގެ މެންބަރު އީވާ އަބްދުﷲ އާއި އީވާގެ ފިރިކަލުން އަހުމަދު ޝާހިދު (ސާބެ) އާއި އެމްޑީޕީގެ ޕާލިމެންޓްރީ ގުރޫޕުގެ ލީޑަރު އަދި މެދުހެންވޭރު ދާއިރާގެ މެންބަރު އަލީ އާޒިމްގެ އިތުރުން އިނގުރައިދޫ ދާއިރާގެ މެންބަރު ހަސަން އަހުމަދު (ހަސަންޓޭ) އެވެ.\nނަޝީދު އެންމެ ފަހުން ދަތުރުފުޅެއްގައި ރާއްޖެއިން ބޭރަށް ވަޑައިންނެވީ މިދިޔަ ފެބްރުއަރީ މަހުގަ އެވެ. ރަސްމީ ދަތުރުފުޅެއްގައި އެފަހަރު ވަޑައިގެންނެވީ އިންޑިއާ އަށެވެ. އެއީ އިންޑިއާ ފައުންޑޭޝަނުން އިންތިޒާމު ކޮށްގެން ބޭއްވި "އިންޑިއާ އައިޑިއާސް ކޮންކުލޭވް" ގެ އިނޯގުރަލް ސެޝަންގައި ބައިވެރިވެ ވަޑައިގަތުމަށް ލިބުނު ދައުވަތަކަށް ކުރެއްވި ދަތުރުފުޅެކެވެ.\nރައްޔިތުންގެ މަޖިލީހުގެ ރައީސް ނުރަސްމީ ދަތުރުފުޅެއްގައި ރާއްޖެއިން ބޭރަށް ވަޑައިގެންނެވި އިރު، އިއްޔެ ޗުއްޓީއަށް ދިޔުމަށް މީގެކުރީން ނިންމާފައި އޮތް ނަމަވެސް ދައުރު ނިންމާލުމުގެ ޖަލްސާ އަންނަ ހޯމަ ދުވަހު ބާއްވަން ވަނީ ނިންމައިފަ އެވެ. އެ ޖަލްސާއަށްފަހު ރައްޔިތުންގެ މަޖިލިސް އެއް މަސް ދުވަހުގެ ޗުއްޓީއަކަށް ދާނެ އެވެ.\nފާހަގަ: ރައީސް މުހައްމަދު ނަޝީދު, ރައްޔިތުންގެ މަޖިލިސް, އިނގިރޭސިވިލާތް


ތިޔަ އަސަރު 8 – Esfiya\nދުވަސްތައް ފާއިތުވަމުން ދަނީ ނުހަނު އަވަހަށެވެ. އެޔާއި އެކު އަޝްވާއާއި ޝަނުމްގެ ގުޅުން އިހުނަށްވުރެ ރަގަޅުވަމުން ދެއެވެ. ޑިޔުޓީގައި ނޫޅޭ ވަގުތެއް ނަމަ ޝަނުމް ވަގުތުތައް އަޝްވާއާއި އެކީ ހޭދަކުރެވޭތޯ ބަލައެވެ. އީޝް ބަލަމުން ގޭތެރޭ ކަންތައްކޮށްދިނުމުގައި ޝަނުމްގެ އެހީތެރިކަން ނުބުންޏަސް އަޝްވާއަށް ލިބެމުން ދެއެވެ. ޝަނުމް އޭނާއާއި ދޭތެރޭ ބަހައްޓާ ގާތްކަން ފެނި އަޝްވާއަށް އިތުރަށް ޝަނުމްގެ ސިފަތައް ދެކެ ގަޔާވެވެން ފަށައެވެ. އަޝްވާ ކެތްމަދުވެފައި ހުންނަނީ ޝަނުމްގެ ފަރާތުން އޭނާ ދެކެ ލޯބިވާކަމުގެ އިޝާރާތެއް ލިބޭނެ ދުވަހަކަށެވެ.\nޝަނުމްއަށް އެފަދަ އެތައް ފުރުސަތެއް ލިބުނު ކަމުގައި ވިޔަސް ވިސްނެނީ އެކަން ހާމަ ކުރާނީ ކޮން ގޮތަކުން ކަމާއި މެދުގައެވެ. އަދި ހިތް ބިރުގަންނަމުން ދަނީ ލޯބި ހުށަހަޅައިގެން ނުކުމެދާނެ ނަތީޖާއަކާއި ދޭތެރޭއެވެ. އަޝްވާވެސް އޭނާ އެވާ ލޯބި އަބުރާ ވާނަމަ ޝަނުމްގެ ހިތް އުފަލުން ފޮޅޭނެކަން ކަށަވަރެވެ. އެޔާއި ހިލާފަށް ނޫނެކޭ ބުނެފިނަމަ މިހާރު މިއޮތް ރަހުމަތްތެރިކަންވެސް ނިމުނީއެވެ.\nއަޝްވާއާއި ޝަނުމް މިފަދަ ފައްތަރެއްގައި ތިބި އެމީހުންނަށް ނޭނގި އިތުރު ގޮންޖެހުމެއް އެދެމީހުންގެ ގުޅުމަށް މަރުހަބާ ކިޔަން އުޅެއެވެ. އަޝްވާހެން ރީމްއަށްވެސް އަބަދުހެން ވިސްނެނީ ޝަނުމްއާއި ދޭތެރޭއެވެ. ލޯބީގެ އަލަތު ގުޅުން ނިމުނު ފަހުން ދެއަހަރު ފާއިތުވެގެން ދާއިރު ކަމުދާ މީހެއް ފެނުނު ފުރަތަމަ ފަހަރު ކަމުން މިލޯބި ކާމިޔަބު ކުރަން ވަރުގަދަ އަޒުމެއް ކަނޑައަޅައިގެން ރީމް އޭނާގެ މުސްތަގުބަލުގެ ހުވަފެންތައް ދެކެމުން ދެއެވެ. އެއަލަތު ގުޅުމުގައި ބަދުނަސީބު ވެރިއަކަށް އޭނާ ވީ ނަމަވެސް މިފަހަރު އެގޮތަށް ކަންތައް ވާކަށް ފުރުސަތެއް ނުދެވޭނެއެވެ. މިގުޅުން ފެށޭނީ ކިހާ ހިސާބަކުން ކަން ނޭނގުނަސް އޭގެ ނިމުން ވަރަށް ފޮނިވާނެ ކަމަށް ރީމް އުއްމީދު ކުރެއެވެ.\nހިންދު އާއި އަޝްވިންގެ ގުޅުން ދެމީހުންނަށްވެސް ނޭނގޭ ހާލު މަޑު ފިޔަވަޅުތަކެއްގައި ކުރިއަށް ދަމުން ދެއެވެ. ހިންދު އޭނާއަށް ވެވެނު ހިތްވަރަކާއި އެކު އަޝްވިންގެ ހިޔާލްތަކާއި ދުރުވެވޭތޯ އުޅެއެވެ. މުޅި ދުވަސް ކިޔެވުމުގައި ނޫނީ އެހެން މަސައްކަތެއް ކުރުމުގައި ހޭދަކުރަނީ ސިކުޑި އެހެން ކަންތަކަށް ހޭނުވޭތޯއެވެ. ނަމަވެސް ދެރައީ ކޮންމެ ރެއަކު އެނދަށް އެރުމަށްފަހު ނިދެނީ އެ ފިކުރުތަކުގައި އޮވެ ކަމަށްވާތީއެވެ. މެންދަމުގެ ހަމަހިމޭން ވަގުތުގައި އަރާމް ނިދީގައި އޮންނަ އިރު ހުވަފެންތަކުން އަޝްވިން އޭނާއަށް އުދަގޫކުރަމުން ދާތީއެވެ.\nއަޝްވިންގެ ހާލު ހިންދުއަށް ވުރެ ގޯސްހެން ހީވެއެވެ. ހިންދުގެ އެބަސްތައް އޭނާގެ ކަންފަތުގައި ގުގުމަމުން ދެއެވެ. ހިންދު އޭނާއާއި ދުރުވާން އެކުލިނިކުން ވަކިވުމުން އަޝްވިން އުފާވާން ޖެހުނަސް އެކަމުން ނޭނގޭ އުދަގުލެއް ކުރިމަތިވަމުން ދެއެވެ. ހިންދު އެގެޔަށް ނާންނަތާ އެތައް ދުވަހެއް ފާއިތުވެގެން ދާއިރު ވެގެން އުޅޭ ގޮތް ބަލަން ކެތްމަދުވެފައި ހުރެއެވެ. އަޝްވާ ކުރެން އަހައިގެން ޖަވާބު ލިބުނަސް އަޝްވާ ކޮށްފާނެ މަލާމާތެއް ލިބެން ބޭނުންނުވަނީއެވެ. ނޫނީ ހިންދުއަށް އެގިއްޖެނަމަ ވާނެ ގޮތަކާއި މެދު ހިތް ބިރުގަންނަނީއެވެ. ސަބަބެއް ހުދު އަޝްވިންއަށް ވެސް ނޭނގެއެވެ.\nއެހެންމީހުން ހެން ލޯބީގެ ދަލުގައި ހިތް ޖެހިގެން ނުދިޔަސް ކާއިން ދިޔައީ އެހެން މަޅިތަކެއްގައި ބެދެމުންނެވެ. އެތައް އަހަރުވީ މައިންބަފައިންގެ ކައިވެނި ރޫޅެން އުޅޭ ކަމުގެ ހަބަރު ލިބުނީ ޝޮކެއްގެ ގޮތުގައެވެ. ބައްޕަ އަނެއްކާވެސް ކުރީގެ އާދަތަކުގައި ހިފުމުން މަންމައާއި ދެމީހުންގެ ޒުވާބު ގަދަވެ ވަރި ފަށަށް އެރީއެވެ. އުމުރުން ސައުވީސް އަހަރު ފުރިފައި ވީނަމަވެސް ވަރީގައި އެއްމެ ބޮޑު ބާރެއް ކުރިމަތިވީ އޭނާއަށެވެ. މަންމައާއި ބައްޕަ ބައިވެގެން އުފެއްދި ކުންފުނީގެ އެއްމެ ބޮޑު ހިއްސާދާރަކަށް ވަނީ ކާއިން ކަމުންނެވެ. ދެމީހުންވެސް ބޭނުމީ ކާއިންއަށް ލިބިފައި ހުރި ބާރުތަކުގެ ބޭނުން ހިފައި އަނެކާގެ ކިބައިން ބަދަލު ހިފޭތޯއެވެ. މިކަމުގެ ދޭތެރޭގައި ތާށިވެ ކާއިން ހުންނަނީ ހަދާނެ ގޮތް ހުސްވެފައެވެ. ފެންމަތިވެގެން އުޅެނީ މިމައްސަލަ އެކަންޏެއް ނޫނެވެ. ކާއިންގެ ބައްޕައަކީ ރާއްޖޭގައި ފުޅާ ދާއިރާއެއްގައި މަސްތުވާތަކެތީގެ ވިޔަފާރިކުރާ މީހެއްކަން އޭނާގެ މަންމަގެ ފަރާތުން އެގުނެވެ. މިހާރު މަންމަ ބޭނުންވަނީ އެއްމެ ނާޒުކު ވަގުތު އެމައްސަލަ ފަޅާއަރުވާލައި އަމިއްލަ އެދުމާއިގެން ކުރިއަށްދާށެވެ. ހުރި ހަމައެކަނި ދަރިއަށް ވެފައި ބޮޑެތިވެފައި ތިބި މައިންބަފައިންގެ މައްސަލަތައް ހައްލުކުރަން ކާއިންއަށް އުޅެން ޖެހެނީ ބުރަކޮށެވެ. އެއްކަން ހައްލުވާ އިރަށް އަނެއް ކަންތައް އޮންނަނީ ލައިގެންފައެވެ. ކާއިންއަށް ކުޑަނަމަވެސް ހިތްވަރެއް ލިބެނީ ޝައިމްއާއި އަޝްވާގެ އެހީތެރިކަން ލިބޭތީއެވެ. ޝައިމް ގިނަ ވަގުތު އުޅެނީ އޮފީހުގައި އަސްރާރުގެ އެދުމުގެ މަތިން ކަމުން ޝައިމްއަށް ވުރެ ބޮޑަށް އަޝްވާއާއި އެކީ ކާއިން ހޭދަކުރާ ވަގުތުތައް ގިނައެވެ.\nމިހުރިހާ ހަމަނުޖެހުމާއި ނުތަނަވަސްކަމުން އެއްމެން ބޯގޮވާފައި ތިބޭތަން ފެނި އެކަންތަކާއި ކުޑަ ވަގުތުކޮޅަކަށް ދުރުވެ ހަމަޖެހިލާނެ ވަގުތެއް ހޯދާލުމަށް އަޝްވާ އެއްމެން އެކީ ކޮންމެވެސް ކަމެއް ކުރަން މަޝްވަރާކުރިއެވެ. ފިރިހެނުން ބޭނުންވީ މިހާރު ނިކުމެގެން އުޅޭ ބިރުވެރި ފިލްމެއް ބަލާށެވެ. އެޔާއި ހިލާފަށް ރީމްއާއި ހިންދު އަދި މަލަކާއާއި އަޝްވާ ބޭނުންވީ މާލެ ކައިރީ އޮންނަ ރަށަކަށް ދަތުރުދިޔުމަށެވެ. އެތައް ވާހަކައެއް ދައްކައިގެންވެސް ގޮތެއް ނުނިއްމުމުން ދެކަންތައްވެސް ކުރަން ނިންމިއެވެ. އެގޮތުން މިރޭ މީ ފިލްމު ބަލަން ހަމަޖެހުނު ރެއެވެ.\nލޯގަނޑު ކުރިމަތީގައި އިށީދެގެން އިން ރީމް ފަރިވަމުން ދިޔައިރު ކޮޓަރީގެ އެއްކަނެއްގައި ހިންދު އިނީ ދާންވީ ކަމާއި މެދު ގޮތެއް ނުނިއްމިފައެވެ. ޖެހިލުންވަނީ އަޝްވިން އޭނާގެ އިހްސާސްތައް ފޮރުވުމަށް ބުނާއިރު އެކަން ނުކުރެވިދާނެތީއެވެ.\n“ލޯތްބަކީ ތިހާ ފިޑިވެގެން ހޯދޭ އެއްޗެއް ނޫން. ދެންވެސް ނިކަން ކެރިގެން ގޮސް އަޝްވިންއާއި ކުރިމަތިލަބަ. ތީ ހަގީގީ ލޯތްބެއް ނަމަ ދެމީހުން ގުޅެން ކޮންމެވެސް ގޮތެއް މެދުވެރިވާނެ ކަން ޔަގީން” ހިންދު ނެގިމަޑުވެފައި އިންތަން ފެނި އެދިމާލަށް ހިގައިގަންނަމުން ރީމް ބުނެލިއެވެ.\n“އާދޭ ރީތިވާން. މިރޭ އަޝްވިންއަށް ދައްކަންވާނެ ހިންދުއަކީ އޭނާ ބޭނުން ގޮތަކަށް އިހުސާސްތަކާއި ކުޅެވޭނެ ކުއްޖެއް ނޫންކަން.” ހިންދު އަތުގައި ހިފައިގެން ގޮސް އޭނާ ކުރިން އިން ގޮނޑީގައި ބައިންދަމުން ރީމް ބުނެލިއެވެ. އަދި ވަށްގަނޑުން ހުރިހާ މޭކަޕު ސާމާނެއް ނަގައި ހިންދު ފަރިކުރުވަން އުޅުނެވެ.\n“އަހަރެން ހުރި ރީތިކަމަކުން އެއްވެސް މީހެއްގެ ލޯބި ހޯދާކަށް ބޭނުމެއް ނޫން. އަހަރެން ދެކެ ލޯބިވަންޏާ އެއްވެސް ކަމެއް ބަދަލުކުރަން ބޭނުމެއް ނުވާނެ. ލޯބިވާ މީހަކަށް ކަމުދާނީ އެމީހެއްގެ ނަފުސުގެ ރީތިކަން، ހަށިގަނޑުގެ ރީތިކަމެއް ނޫން” ލޯބީގައި ބޭގަރާރުވަމުން ދާ ނަމަވެސް ހިންދު އޭނާ ދެކޭ ގޮތް ބަދަލުކުރާކަށް ބޭނުމެއް ނޫނެވެ. ރީމް ޖެއްސި ރަތްކުލައިގެ ލިޕުސްޓިކު ޓިޝޫއަކުން ފުހެލުމަށްފަހު ހިންދު އޭނާގެ ދަބަސް ހިފައިގެން ނިކުތީ ރީމްއާއި އެކީގައެވެ.\nއީޝް ނިންދެވުމަށްފަހު އަޝްވާ ބަދިގެޔަށް ދިޔައީ ފިލްމު ބަލަން އިންނައިރު ކާނެ ނޫޑުސްލް ކޮޅެއް ތައްޔާރުކޮށްލުމަށެވެ.\n“އައްސަލައިމަލައިކުމް” ފިޔާކޮޅު މީރުކޮށްލަން އުނދުން ކައިރީގައި ހުރި އަޝްވާއަށް އިވުނީ ކާއިންގެ އަޑުހެން ހީވިއެވެ.\n“ވައަލައިކުމުއްސަލާމް” އަޑުއިވޭނެ ވަރަށް އެހެން ބުނެލުމަށްފަހު އެއީ ކާކުތޯ ޔަގީންކުރުމަށް އަޝްވާ ދާން އުޅުނު ތަނާ ކާއިން އެތަނަން އައެވެ.\n“ކާއިން ކޮންދުވަހަކުން ފެށިގެން ރީތި އަހުލާގާއި ބެހޭ ގޮތުން ފިލާވަޅު ނަގަން ފެށީ.. އަހަރެން ހީކުރީ މީހާ މުސްކުޅި ވާއިރުވެސް ތި ޅަ ސިކުޑި ބޮޑުނުވާނެ ކަމަށް” ކާއިން ކަން އެނގުމުން އަޝްވާ ދެކޮޅަށް ބޯހޫރުވާލުމަށްފަހު ބުނެލިއެވެ.\n“ޗެރީ މިއީ އަހަރެންގެ ގާލްފުރެންޑު ހަނާ.. ހަނާ މިއީ ޝައިމްގެ ކޮއްކޮ ޗެރީ… ސޮރީ އަޝްވާ ” އަޝްވާ ވާހަކަ ދެއްކިއިރު އޭނާއަށް ކާއިންގެ ފަހަތުގައި ހުރި ހަނާއެއް ނުފެނެއެވެ.\n“ކާއިންގެ ގާލްފުރެންޑު!!!!” ކާއިން އެތައް އަންހެން ކުދިންނާއި ގުޅުން ބޭއްވިއަސް ދުވަހަކުވެސް އެއިން ކުއްޖަކާއި އަޝްވާއަށް ބައްދަލެއް ނުވެއެވެ. އަޝްވާ ގެންގުޅޭ ފޮތިކޮޅުން އަތް ފުހެލުމަށްފަހު ހަނާއާއި ސަލާމްކޮށްލިއެވެ.\n“ކާއިން ނުވެސް ބުނަމެއްނު ގާލްފުރެންޑު ގެންނާނަމޭ.. އެހެންނޫން ނަމަ އަހަރެން ގިނައިން ކެއްކީހެއްނު.. ” ކާއިންއާއި ދިމާލަށް ބަލާލުމަށްފަހު އަޝްވާ ބުނެލިއެވެ.\n“ޗެރީހެން އެހެންމީހުން އެއްފަހަރުން ތެލި ހުސްކޮށްނުލައޭ” އަޝްވާ އާއި ދިމާލަށް ލޯއަޅާލަމުން ކާއިން ބުނެލިއެވެ.\n“އިތުރު މީހުންވެސް އާދޭތަ މިރޭ.. އަހަރެން ހީކުރީ އަހަރަމެން އަށް މީހުންނަށް ހާއްސަ ރެއެއްކަމަށް މިއީ” ޖީބަށް އަތްޖަހައިގެން ހުރި ކާއިންގެ ބުރަކަށީގައި ޖަހާލަމުން އެތަނަށް އެވަގުތު އައި ޝައިމް ބުނެލިއެވެ. ކާއިން މިރޭ ހަނާ ގެންނާނެކަން ކުރިން ބުނެފައި އޮތަސް ބޭނުންވީ ޖެއްސުމެއް ކޮށްލާށެވެ.\n“މިއީ އަހަރެންގެ ދޮންބެ ޝައިމް އިނގޭ.. ދޮންބޭ މިއީ ކާއިންގެ ގާލްފުރެންޑު….. ވަރަށް ބޮޑަށް ސޮރީ ބައިވަރު ނަން ހަނދާން ކުރަން ޖެހޭތީ ތިކުއްޖާގެ ނަން ހަނދާނެއް ނެތް މިހާރު” އަޝްވާ ކޮށްލީ ސަމާސާއެވެ.\n“ހަނާ ހިނގާ ދާން.. މިމީހުންގެ އަނގައިން އަރައިނުގަންނާނެ” ކާއިން ހަނާގެ އަތުގައި ހިފައިގެން އެތަނުން ދާން ހިނގައިގަތެވެ. އަދި ދެތިން ފިޔަވަޅު ކުރިއަށް އަޅާލައި ފަހަތަށް އެބުރުމަށްފަހު އަޝްވާ އާއި ޝައިމްއަށް ޝަހާދަތް އިނގިލި ދިއްކޮށްލިއެވެ. ހަނާ ކުރިމަތީގައި އޭނާ ލަދުގަންނަވާލަން އުޅުމުން ރުޅި މޫނެއް ދައްކާލަމުންނެވެ.\nގަޑިން އަށްގަޑި ބައިވަނީއެވެ. ފިލްމު ބަލަން ކާއިންއާއި ހަނާ ހަތަރުމީހުނަށް އިދެވޭ ވަރުގެ ސޯފާގެ އެއްފަރާތުގައި ތިއްބެވެ. އަޝްވާ ކެއްކި ނޫޑުލްސް ތަށިތައްޓަށް އަޅައިގެން ސޯފާގެ މޭޒުމަތީގައި ބަހެއްޓުމަށްފަހު ކާއިންއާއި ޖެހިގެން އިށީނެވެ.\n“މިރޭ ޝަނުމްއަށް ކޮންމެވެސް ގޮތަކުން އަހަރެން ލޯބިވާކަން ބުނަން ބޭނުން. އަހަންނަށް ވަރަށް ހީވޭ ޝަނުމްއަށްވެސް އަހަރެން ކަމުދާނެހެން..” ހަމައެކަނި ކާއިންއަށް އަޑުއިވޭ ވަރަށް އަޝްވާ ބުނެލިއެވެ.\n“ހަމަ ރަގަޅަށްވެސް ލޯބިވެވިފަ ދޯ ތިހިރީ” އަޝްވާގެ ނުފިލާ ހިނިތުންވުން ފެނި ކާއިން ބުނެލިއެވެ. “ފުރަތަމަ ފަހަރަށް ލޯބިވަމޭ ބުނަނީ ގިނަފަހަރު ފިރިހެން ކުއްޖާ.. އެކަމަކު އަޝްވާ ޖެހޭނެ ދޯ ކޮންމެ ކަމަކުން ވެސް ތަފާތުވެވޭތޯ ބަލަން.. ” އަޝްވާއާއި ދިމާލަށް އަތްތިލަ ދިއްކޮށްލަމުން ކާއިން ބުނެނީ ސަމާސާގެ ރާގަކަށެވެ.\n“މިހެން ހަދާ.. ފުރަތަމަ ޝަނުމް ކުރެން އަހާ އޭނައަށް ކަމުދާ ކުއްޖެއް އެބަހުރިހޭ.. އޭނަ އާއެކޭ ބުނެފިނަމަ ދެން އަހާ ކޮން ކުއްޖެއްހޭ…”\n“އެކުއްޖަކީ އަހަރެން ނޫންނަމަ ކިހިނެތް ހަދާނީ” ކާއިންއަށް ކަންތައްކުރަންވީ ގޮތް ރަގަޅަށް ކިޔާނުދެވެނީސް އަޝްވާ އަހާލިއެވެ.\n“ދެން އެހިސާބުން އަޝްވާއަށް އެގޭނެ އަހަރެންގެ ބަހުގެ ތެދުކަން.. ދުވަހަކުވެސް ތިހާ ފަލަ ކުއްޖެއް ދެކެ މީހަކަށް ލޯބިނުވެވޭނެ” ފަހު ޖުމްލަ އިނގިލިން ކޮމާކޯޅި އަކަށް ލަމުން ކާއިން ބުނެލީ އަޝްވާ ހެއްވާލާށެވެ. ނަމަވެސް އެޔާއި ހިލާފަށް އަޝްވާ އައި ރުޅިން ކާއިންގެ އަތުގައި ބާރަށް ހިފައި ލެވުނުހާ ބާރެއް ލާފައި އަބުރާލިއެވެ. ކާއިންގެ އަޑު މުޅި ސިޓިންރޫމުގައި ގުގުމާލީ ވީ ތަދަކުންނެވެ. އަޝްވާ އެހާ ބާރުގަދަވާނެ ކަމަށް ހީނުކޮށް ހުރުމުން ދިފާއުގައި އޭނާއަށް ކުރެވުނު އެއްކަމެއްވެސް ނެތެވެ.\n“ކާއިން އަހަރަމެންނަށްވެސް ތިލަޑު ލިބިފައި މިތިބީ.. ދޯ ހިންދު” އެވަގުތު އެތަނަށް އައި ރީމްއާއި ހިންދުއަށް އަޝްވާ ކާއިންއަށް ހަމަލާދޭތަން ފެނި ހެވިފައި ބުނެލިއެވެ.\n“ދެން ކީއްވެތަ ވޯނިންގ ނުދިނީ.. އަހަރެން ހީނުކުރަން މީ މިހާ ނުރައްކާތެރި މީހެއް ކަމަށް.. ކަށިތައް ބިންދައިގެން ނުގޮސް ހުރިއްޔާ ނަސީބެއް” ތަދު ފިލުވާލުމަށް އަތް ދެކޮޅަށް ތަޅުވާލަމުން ކާއިން ބުނެލިއެވެ.\n“އަހަރެން ހީކުރީ މިހާރު ނުބުންޏަސް އެގޭވަރު ވެދާނެ ކަމަށް” ފޮރުވިފައިވާ މާނައަކާއި އެކީ އެހެން ބުނެލަމުން ރީމް އަޝްވާ ކައިރީގައި އިށީނެވެ.\nފިލްމު ފެށުމުގެ ކުރިން ހަރުހިއްކައިގަނެފައި ހުރުމުން ހިންދު ބަދިގެޔަށް ދިޔައީ ފެން ބޯލާށެވެ. ބޮޑު ފުރިޖުގެ ދޮރު ހުޅުވާފައި ހުރުމުން ހިންދު ހީކުރީ އޭގެ ފުރަގަހުގައި ހުރީ ނަދީމާ ކަމަށެވެ.\n“ދައްތާ.. ދީބަލަ ފެންފުޅިއެއް.. ހިނގާފަ އައުމުން ވަރަށް ވަރުބަލިވެއްޖެ” ފުރިޖުގެ ދޮރު ފުޅާކޮށް ހުޅުވާލަމުން ހިންދު ބުނެލިއެވެ. އެޔާއި އެކު މީހާގެ ބަސްހުއްޓި ހަށިގަނޑު ފިނިވެގެން ދިޔައީ އަޝްވިން ފެނުމުންނެވެ. ހިނދުކޮޅަކަށް ދެމީހުންގެ ނަޒަރު ސީދާ ވުމަށްފަހު ހިންދު އިސްޖަހާލައި އަވަހަށް އެތަނުން ދާން ހިނގައިގަތެވެ.\n“ފެން ނުބޮއިތަ ދަނީ” ހިންދު ދާން ހިނގައިގަތުމުން އަޝްވިން ބުނެލިއެވެ. ހިންދު މަޑުޖެހިލިއެވެ. އަދި އަޝްވިންއަށް ބަލާލުމެއް ނެތި ހިނގާފައި ގޮސް މޭޒުމަތީގައި ހުރި ޖަގުން ފެން ތައްޓެއް އަޅާލިއެވެ.\n“އަހަރެން ދެކެ ހިތްހަމަނުޖެހިފަ ދޯ އަދިވެސް” އަޝްވިން އަހާލިއެވެ.\n“އަހަރެން އެބަ ބަލަން ހިންދުއަށް ވަޒީފާ އަބުރާ ލިބޭތޯ” ހިންދުގެ ޖަވާބެއް ނުލިބުމުން އަޝްވިން އަނެއްކާވެސް ވާހަކަދެއްކިއެވެ. ނަމަވެސް މިފަހަރުވެސް އެއަޑު ނީވޭ ކަމަށް ހަދައިލައި ހިންދު ފެން ބޯލުމަށްފަހު ދާން އުޅުނެވެ.\n“ހިންދު މަޑުކޮށްބަލަ” ހިންދުގެ ސަމާލުކަން ނުލިބުމުން އަޝްވިން ހިންދުގެ ކުރިމައްޗަށް އަރައި އަތުގައި ހިފައި މަޑުކުރުވިއެވެ.\n“އަޝްވިން މީހަކަށް ފެނިދާނޭ.. ދޫކޮށްލަބަ” އަޝްވިންގެ އަތުން ވީއްލެން މަސައްކަތްކުރަމުން ހިންދު ބުނެލިއެވެ. ނަމަވެސް އަޝްވިން ހުރީ ދޫދޭ ގޮތަކަށް ނޫންކަމުން އެކަމުން ކާމިޔާބު ލިބޭ ތަނެއް ނުފެނެއެވެ.\n“ހިންދު ވަޒީފާއިން ވަކިވާން އެދުމަކީ އަހަރެން ކޮށްގެންވާނެ ކަމެއް ނޫންކަން އަހަންނަށް އެނގޭ. އެދުވަހު އައި ރުޅިއެއްގެ ސަބަބުން އެހެން ބުނެވުނަސް އަހަރެން ބޭނުމެއް ނޫން އަހަންނާއި ހެދި ހިންދުގެ ދިރިއުޅުމަށް ބުރޫ އަރާކަށް” ހިންދުގެ މޫނަށް ރަގަޅަށް ބަލާލަމުން އަޝްވިން ބުނެލިއެވެ. ހިންދު ވަޒީފާއެއް ނުލިބިގެން އުޅޭ ވާހަކަ އަޝްވާ ވަނީ އޭނާ ކައިރީ ބުނެފައެވެ. އަދި އެހެންވެ ހިންދުގެ މައިންބަފައިންގެ ބަދު ބަސްތަކާއި ކުރިމަތިވާކަންވެސްމެއެވެ.\n“އެކަމާ އަޝްވިން ކަންބޮޑުވާނެ ކަމެއް ނެތް. އަޝްވިން ބުނިހެން އަހަރެން މިބަލަނީ ދުރުގައި އުޅެވޭތޯ. އަހަރެން ބޭނުމެއް ނޫން އަހަރެން މީ އަޝްވިންގެ ތި އުފާވެރި ދިރިއުޅުމަށް އެޅޭ ހުރަހަކަށް ވާން. އަޝްވިން ބުނިހެން އީޝްއަށް ބޭނުންވާނީ އަމިއްލަ މަންމައެއްގެ ލޯބި.. އަހަރެން މިހުރީ އެފަދަ ލޯތްބެއް ދެވޭ ފަދަ ހާލަތެއްގައި ނޫންކަން މިހާރު ގަބޫލުކުރެވޭ.. ދެމީހުންގެ މެދުގައި ހިނގި ހުރިހާ ކަމަކީ ނުވާ ކަމަކަށް ހަދާލާ.. އަހަރެން މީ މީގެ ފަހުން އަޝްވިންގެ ކޮއްކޮގެ ރައްޓެއްސެއް. އަހަރެންވެސް ބޭނުމެއް ނޫން އިތުރު ގުޅުމެއް ބާއްވަން” ހިތާއި ދެކޮޅަށް ހިންދު ބުނެލިއެވެ. އިސްޖަހައިގެން ހުރެއެވެ. ލޮލުގައިވާ ކަރުނައިގެ އަސަރު އަޝްވިންއަށް ދައްކަން ބޭނުން ނުވާތީއެވެ. އެހެންނޫނީ ބަލިކަށިވަމުންދާ ހިތް އިސާހިތަކު ތަޅައިގެން ހިގާދާނެއެވެ.\n“އެކަމަކު ރޭގަވެސް ހިންދު އަހަންނަށް މެސެޖު ކުރީމެއްނު. ކީއްވެ އެހާ އަވަހަށް ހިޔާލު ބަދަލުވީ” ހިންދު ދެއްކި ވާހަކަތައް ގަބޫލުކުރަން އަޝްވިންއަށް ދަތިވިއެވެ. ހިންދު މާލެ އައި ދުވަހުން ފެށިގެން ފާއިތުވި ކޮންމެ ރެއެއްގައި އޭނާއަށް ހިންދުގެ މެސެޖެއް އަންނަމުން ދެއެވެ. ރޭގެ ބާޖަވެރި ރޭގަނޑަކަށް އެދުނު މެސެޖުން ފެށިގެން ހުރިހާ މެސެޖެއް ނުފޮހެ އޭނާގެ ފޯނުގައި ހުރިކަން ޔަގީނެވެ. ހިންދުގެ މެސެޖާއި އަމަލުތައް ހުންނަ ގޮތުން އެއީ ހިންދުކަން މިހާރު އޮޅިއްޖެއެވެ.\n“އަހަރެން އަޝްވިން މަތިން ހަނދާން ނައްތާލަން އުޅޭއިރު ކީއްވެ މެސެޖުކުރަންވީ؟؟” އަޝްވިން ބުނި އެއްޗެއްގެ މާނަ ފަހުމް ނުވާތީ ސުވާލުން ފުރިގެންވާ ބެލުމަކާއި އެކީ ހިންދު އަހާލިއެވެ.\n“މީ ހިންދުގެ ނަންބަރެއް ނޫންތަ.. ކޮންމެ ރެއަކުވެސް އެގާރައާއި އެކަކާއި ދޭތެރޭ މެސެޖުތައް ފޮނުވާފަ ހުރީ” ޖީބުގައި އޮތް ފޯނުނަގައި އޭގެން ހިންދު ފޮނުވާފައި ހުރި މެސެޖުތައް ދައްކާލަމުން އަޝްވިން ބުނެލިއެވެ.\nހިންދު ފޯނުގެ ސްކުރީނުގައި އޮތް ނަންބަރަކީ އޭނާގެ ނަންބަރު ތޯ ދެތިން ފަހަރު ޗެކުކޮށްލިއެވެ. އަދި ފޮނުވާފައި ހުރި މެސެޖުތައް ފަހަރަކު މެސެޖެއް ކަމަށް ކިޔަން ފެށިއެވެ.\n“މީ އަހަރެންގެ ނަންބަރު ވިޔަސް މިއިން އެއްވެސް މެސެޖެއް މީ އަހަރެން ފޮނުވި މެސެޖެއް ނޫން” މެސެޖުތައް ކިޔަމުން ހިންދު ވާހަކަދެއްކީ ލިބިފައި ހުރި ހައިރާންކަމާއި އެކީގައެވެ. ލޯބީގެ ލަފުޒުތަކެއެ ނެތްކަމުގައި ވިޔަސްމެއެވެ.\n“މިއީ ހިންދު ކުރި މެސެޖެއް ނޫންނަމަ ދެން ކާކު މިހެން އަހަންނަށް މިގޮތަށް މެސެޖު ފޮނުވާނީ” އަޝްވިން އަހާލިއެވެ.\n“މިއޮތީ އަހަރެންގެ ފޯނު. ބަލާބަ އެއްވެސް މެސެޖެއް ފޮނުވާފައިންތޯ” ހިންދު ދަބަހުން ފޯނު ނަގައި އަޝްވިންއަށް ދިއްކޮށްލީ ޖެހިލުމެއް ނެތިއެވެ.\n“އެނގޭ ދޯ ފޮނުވާ މެސެޖުތައް ޑިލީޓު ކުރެވޭނެކަން” ހިންދުގެ ފޯނުގައި ހިފުމެއް ނެތި އަޝްވިން ބުނެލިއެވެ.\n“މިހާރު އަހަރެންގެ ބޮލުގައި ދޮގު ތުހުމަތުވެސް އަޅުވަން ފެށީތަ. ލޯބި ވިޔަސް ތިހާ ދަށު ފެންވަރަކަށް އަހަރެން ނުވެއްޓޭނެ” އަޝްވިންއަށް ބަލާލުމަށްފަހު ހިންދު ވަރަށް ޔަގީންކަމާއި އެކީގައި ބުނެލިއެވެ.\n“އަހަރެން ގަބޫލުކުރާ ގޮތުގައި އެހެން މީހެއްގެ ފިރިއެއް ދެކެ ލޯބިވާ މީހެއް މިފަދަ ކަމެއް ކުރަން ޖެހިލުމެއް ނުވާނެ. މައިންބަފައިންގެ ލޯބި ނުލިބުނީމަ އޭގެ މާނައެއްނޫން އެކަންތައް ފޫބެއްދުމަށް އެހެން މީހެއްގެ ލޯބި ގަދަކަމުން ހޯދާށޭ. އަހަރެން ހުސްކޮށް ހުރުމުން އަޝްވާ ބޮލު ތެރެއަށް ވަދެ އަހަރެން ހޯދޭތޯއެއްނު އެއްމެ ފުރަތަމަ އުޅުނީ.. މިހާރު އެކަން ކާމިޔާބު ނުވީމަ އަޝްވާއަށް ވެސް އޮޅުވާލައި ސިއްރުން މަސައްކަތް ތިކުރަނީ. އެއްމެ ގާތް އެކުވެރިޔާއަށް އޮޅުވާލާ މީހަކަށް ކިހިނެތް އަހަރެން އިތުބާރު ކުރާނީ. އެއްމެންގެ ލޮލުގަ އަނދުން އަޅުވައި އަމިއްލަ އެދުން ފުރިހަމަ ކުރެވޭތޯއެއްނު ތިއުޅެނީ” އަޝްވިންގެ އަޑުގައި ސީރިއަސްކަން ވިއެވެ.\n“އަހަރެން ހީކުރީ ހިންދުއަކީ ވަރަށް އަހުލާގު ރަގަޅު ކުއްޖެއް ކަމަށް. އެކަމަކު ކީއްކުރާނީ އުއްމީދުކުރި ގޮތަކަށްނޫން މިވީ. ހެކި ކުރިމަތީ ފެންނަން އޮތްއިރުވެސް އަމިއްލަ ކުށް ގަބޫލުނުކުރެވޭ.. ތިކަހަލަ މީހަކާއި ދިރިއުޅުމެއް ފަށަން އެކަކުވެސް ބޭނުމެއް ނުވާނެ” އަޝްވިންގެ އަޑު މަޑު ވިޔަސް އޭގައިވާ ލަފުޒުތަކުގެ ބާރުގަދަކަމުން ހިންދުގެ ހިތް އެކީއެކައްޗަކަށް ތަޅައިގެން ދިޔައެވެ. ދެރައީ އެހާ ކައިރީގައި ހުރިއިރުވެސް އޭގެ އަޑު އަޝްވިންއަށް އަޑުނީވޭކަމެވެ. އެހެންނޫންނަމަ އޭގައިވާ ތަދާއި ވޭން އޭނާއަށްވެސް ކުރީހެވެ.\nއަޝްވިން އެހެން ބުނެލުމަށްފަހު ދިޔައިރުވެސް ހިންދުއަށް ހުރެވުނީއެވެ. އަޝްވިން ހުރި ދިމާލަށް ބަލަހައްޓައިގެން ހުރިއިރު ހަށިގަނޑުގައިވާ ކޮންމެ ނާރެއް ކެނޑި އޭގެ އަސަރު މުޅި ހަށިގަނޑަށް ކުރާ ކަހަލަ އިހުސާސެއް ކުރެވެމުން ދެއެވެ.\nއިރުކޮޅަކު އެހެން ހުރެލުމަށްފަހު ހިންދު ފާރުގައި ހުރި ގަޑިއަށް ބަލައިލީ ކޮންމެވެސް ކަމެއް ހަނދާނަށް އައި ފަދަ ގޮތަކަށެވެ. އެއްމިނެޓު ވަންދެން ގަޑިއަށް ބެލުމަށް ހުރެފައި ހިންދު ސިޓިންރޫމާއި ދިމާލަށް ހިނގައިގަތެވެ. އެވީ އެއްމިނެޓު ތެރޭގައި ހަނދާނަށް އައި ކަންތަކުން ސިކުޑީގައިވާ ހައިޖާންގަނޑު ދެގުނަވެގެން ދިޔައެވެ. ވަގުތަކީ ހިންދުއަށް ވަރަށް މުހިއްމު އެކައްޗަކަށް ވެއްޖެއެވެ. ބާކީ އޮތީ މަދު ދުވަސްކޮޅެކެވެ. އޭގެ ކުރިން ވެއްޓެން އުޅޭ ވަޅުގަނޑުން ސަލާމަތްވާނެ ގޮތެއް ހޯދަން އެބަޖެހެއެވެ. އެހެންނޫނީ ދެން ކުރިމަތިވެދާނެ ކަންތަކާއި މެދު ވިސްނާލިއަސް ހިންދުގެ މުޅި ހަށިގަނޑު ފިނިވެގެން ދެއެވެ. މިއޮތްހާ ދުވަހު ރައްޓެހިންނަށްވެސް ސިއްރުކޮށްގެން މިއުޅެނީ އަމިއްލައަށް އެކަމާއި ކުރިމަތިލެވޭނެ ކަމުގެ ގާބިލްކަން ހުރިކަމަށް ގަބޫލުކުރެވޭތީއެވެ. އެހެން ނަމަވެސް މިހާރު ހިތް ބިރުގަނެއްޖެއެވެ. މަގުތައް ފުސްވެ ދާންވީ ދިމާ އޮޅިއްޖެއެވެ\nހިންދުއަށް އެތަނަށް ދެވުނު އިރު މަލަކާއާއި ޝައިމް ސޯފާ ކުރިމަތީ ބިންމަތީގައި އިށީދެގެން ތިއްބެވެ.\n“ހިންދު ކޮން ހިޔާލެއްގައި” ހިންދު އައުމުން އަޝްވާ އަހާލިއެވެ. ހިންދު ބަދިގެޔަށް ދިޔަތަނާ މާގިނަ އިރެއް ނުވަނީސް އަޝްވާވެސް ބަދިގެޔަށް ދިޔައެވެ. އަޝްވާ އެބުރި އައީ އަޝްވިންއާއި ހިންދު ވާހަކަދައްކަން ތިބުމުން އެދެމީހުންނަށް އެކަނި ތިބެ ވާހަކަދައްކާލާނެ ފުރުސަތެއް ދޭށެވެ.\n“މި ގޮނޑީގައި އިށީދޭ” ހިންދު ކޮޅަށް ހުރުމުން އަޝްވިން ކުރިމަތީ އިން ސޯފާ ދައްކާލަމުން އަޝްވާ ބުނެލިއެވެ.\nހިންދު ބަލާލީ އަޝްވިން އަށެވެ. އޭރު އަޝްވިން ވެސް ހުރީ އޭނާއަށް ބަލަހައްޓައިގެންނެވެ. ހިންދުއަށް ބެލުމުން ނަފުރަތާއި ރުޅިވެރިކަން ނޫނީ ނުފެނުނެވެ. އެހެންކަމުން އަޝްވާ ދެއްކި ގޮނޑީގައި އިށީނުމުގެ ބަދަލުގައި ބިންމަތީގައި އިން މަލަކާ ކައިރީގައި އިނެވެ. ވީހާވެސް ބޮޑަކަށް އަޝްވިންގެ ބެލުމުން ދުރުވެވޭތޯއެވެ.\nމިމަންޒަރު އަޝްވާ ދިޔައީ ރަގަޅަށް ބަލަމުންނެވެ. އެހެންކަމުން ހިންދު އިށީނުމުން އަތުގެ އިޝާރާތުން އަޝްވިންގެ ސަމާލުކަން ހޯދުމަށްފަހު ވީކީއްތޯ އަހާލިއެވެ. އަޝްވާ އެކުރަނީ ކޮން ސުވާލެއް ކަން އެގުނަސް އަޝްވިން އެޔަށް ޖަވާބު ދޭން ބޭނުން ނުވާތީ ފުން ނޭވާއެއް ލުމަށްފަހު މޫނު އަބުރާލިއެވެ.\nޝަނުމް އޭނާއަށް އާދެވޭނީ ލަހުންނޭ ބުނުމުން ފިލްމު ބެލުމައިގެން ދެން ތިބި މީހުން ކުރިއަށް ގެންދިޔައެވެ.\nޝަނުމް އަންނާނެ އިރެއްގައި އިންތިޒާރުގައި ތިބި އަޝްވާއާއި ރީމްއަށް މާގިނަ އިރަކު ވަގުތުތައް ގުނާކަށް ނުޖެހުނެވެ. ފިލްމު ފެށިގެން ތިރީސް ވަރަކަށް މިނެޓު ތެރޭ ޝަނުމް އައެވެ. ޝަނުމް އައުމުން އަޝްވާއަށް ހަމަޖެހުމުގެ ނޭވާއެއް ލެވުނެވެ. ހަތަރު މީހުންގެ ޖާގައިގެ ސޯފާ ފުރިފައި އޮތުމުން އަޝްވާ ރީމް ކުރެން ވަކިން އިން ސޯފާއަށް ދާން އެދެން އުޅުނީ ޝަނުމްއަށް އޭނާ ކައިރިން އިށީނުމުގެ ޖާގައެއް ހޯދުމަށެވެ. ނަމަވެސް އޭގެ ކުރިން ކަންތައް ވެގެން ދިޔައީ ހީކޮށްގެން ހުރި ގޮތަކަށް ނޫނެވެ.\nޝަނުމް އައުމާއިއެކު ލުއި ހިނިތުންވުމެއް ހަދިޔާކުރުމަށްފަހު ރީމް ހިފާލީ ޝަނުމްގެ އަތުގައެވެ. އަދި އޭނާ އިން ތަނުން އެއްފަރާތަކަށް ޖެހި ޝަނުމްއަށް އިށީންނާނެ ޖާގައެއް ތައްޔާރުކޮށްލިއެވެ.\n“އާދޭ މިތާ އިށީންނަން” އަޝްވާ އަށް އޭނާ ބުނަން އުޅުނު ޖުމްލަ ބޭރުނުވަނީސް ރީމް އެދުނެވެ. ޝަނުމް ބަލާލީ އަޝްވާއަށެވެ. ޝަނުމްވެސް ބޭނުންވަނީ އަޝްވާ ކައރީގައި އިށީންނަންކަން އެމަންޒަރު ބަލަން ހުރި މީހަކަށް އެނގޭނެވެ.\n“އިށީދެބަލަ” ދެވަނަ ފަހަރަށް ރީމް އެދުނީ ޝަނުމްގެ އަތުގައި ހިފައި އެދިމާލަށް ކުޑަކޮށް ދަމާލަމުންނެވެ. އެއްމެންގެ ތެރޭގައި ރީމްއާއި ދެކޮޅު ހަދަން ޝަނުމްއަށް ނުކެރުނެވެ. ޖާގަ ކުޑަ ނަމަވެސް ރިމް ދެއްކި ތާނގައި އިށީނެވެ.\nއަޝްވާ އެތަނުން ތެދުވެ ވަކިން ހުސްކޮށް އިން ގޮނޑިއަށް ބަދަލުވިއެވެ. ހީކޮށްގެން ހުރި ގޮތަށް ކަންތައް ނުވުމުން އަޝްވާ ހިތް ނުތަނަވަސް ވިޔަސް އެއީ މާބޮޑު ކަމަކަށް ހަދާނުލައި ފިލްމު ބެލުމައިގެން ކުރިއަށް ދިޔައެވެ.\nމަލަކާއާއި ޝައިމް އަދި ހަނާ ފިޔަވައި އެހެން މީހުންގެ ސަމާލުކަން ހުރީ ފިލްމަށް ވުރެ އެހެން ކަންތައްތަކުގައެވެ. އަޝްވިން މިރޭ އޭނާއަށް ހިންދުއާއި ދިމާލަށް ކިޔުނު އެއްޗެއްގެ ސަބަބުން ހިންދު ނެގިމަޑުވެފައި އިންތަން ދޭތެރެ ދޭތެރެއިން ބަލަމުން ދިޔައެވެ. ހިންދުއަށް ބަލާލާ ކޮންމެ ފަހަރަކު އޭނާއަށް ކުރެވުނީ ކުށެއްކަން އިހުސާސް ވަމުން ދިޔައެވެ. ކިޔައިގެން ނުވާނެ އެއްޗެހި ކިޔުނު މޮޔަ ހިތަށް އަރަމުން ދިޔައެވެ. ފިލްމު ނިމުނު ހާ އަވަހަށް މާފަށް އެދުމަށް އަޒުމް ކަނޑައަޅައިގެންނެވެ.\nފިލްމަށް ސަމާލުކަން ދޭން މަސައްކަތް ކުރަން އިން ޝަނުމްއަށް އެކަން ކުރެވޭވަރެއް ނޫނެވެ. ސިއްރުން ރީމް އޭނާގެ ކަންފަތް ބުޑުގައި ދައްކަމުން ދިޔަ ވާހަކަތައް މިކަމުގެ އެއްމެ ބޮޑު ހުރަހަކަށް ވާން ފެށިއެވެ. ޝަނުމްގެ ހަޔާތާއި ބެހޭ ގޮތުން އެތައް ސުވާލެއް ކުރަމުން ދިޔައެވެ. ތަކުރާރުކޮށް ކުރަމުން ދިޔަ ސުވާލުތަކުގެ ސަބަބުން ބައެއް ސުވާލުތަކަށް ފަރުވާ ކުޑަ ގޮތަކަށް ޝަނުމް ޖަވާބު ދެމުން ދިޔައީ ރީމްގެ ވާހަކަދެއްކުން ހުއްޓުވޭތޯއެވެ. ނަމަވެސް އެކަން ވީ އިތުރަށް ގޯހެވެ. ފިލްމުގެ ބިރުވެރި މަންޒަރެއް ދައްކާލާ ވަގުތުތަކުގައި ޝަނުމްގެ އަތުގައި ބާރަށް ހިފަހައްޓައި އަތުން މޫނު ފޮރުވާލަން އުޅެއެވެ. ޝަނުމް ރީމް ދުރުކުރަން އުޅެއެވެ. ނަމަވެސް ހިފަހައްޓައިގެން ހުންނަ ބާރުކަމުން މިކަންވީ ކުރުން ދަތި ކަމަކަށެވެ. މިހުރިހާ ކަމެއްގެ ތެރެއިންވެސް ޝަނުމްއަށް އެއްމެ ބޮޑަށް އުދަގޫވަމުން ދިޔައީ އެމަންޒަރު ބަލަން އަޝްވާ އިންނާތީއެވެ. އަޝްވާގެ ނަޒަރު ދޭތެރެއިން އަމާޒުވާއިރު އެލޮލުގައިވާ ނުތަނަވަސްކަން ޝަނުމްއަށްވެސް އިހުސާސްކުރެވެމުން ދާކަހަލައެވެ. ނަމަވެސް ކުރެވޭނެ އިތުރު ކަމެއް ނެތި ޝަނުމް އިނީ ރީމް ކައިރީ ތާށިވެފައެވެ.\nއަޝްވާގެ ހާލަކީ ޝަނުމްއަށް އެދޮލުން ފެންނަމުންދާ ނުތަނަވަސްކަމެވެ. އެއްމެ ގާތް އެކުވެރިޔާގެ ފަރާތުން އެކަހަލަ މަންޒަރެއް ފެންނަމުން ދާތީ ކުރެވޭނެ މާބޮޑު ކަމެއް ނެތި އިނީއެވެ. އޭރު ތަފާތު ހިޔާލުތައް ސިކުޑީގައި ދައުރުވަމުން ދިޔައެވެ.\nއަޝްވާގެ މިނުތަނަވަސްކަން އެންމެ ގާތުން ފެންނަމުން ދިޔައީ ކާއިން އަށެވެ. ލޯބިވެރިޔާ ގާތުގައި އިންއިރު އޭނާގެ ސަމާލުކަން ވަނީ އަޝްވާއާއި އެކީގައެވެ. ދޭތެރެ ދޭތެރެއިން އަޝްވާ ޝަނުމްއަށް ހަދިޔާކޮށްލާ ލުއި ހިނިތުންވުމުގެ ފަހަތުގައި ވާ ސިއްރުތައް އޭނާއަށް ހާމަވެއެވެ. ދުވަހަކުވެސް ފިރިހެން ކުއްޖެއް އަވައިގައި ޖެހިފައިނުވާ އަޝްވާއަށް ޝަނުމް ކަމުދާ މިންވަރު އޭނާ ނޫން ދެވަނަ އިންސާނަކަށް ނޭނގޭނެއެވެ. ލޯބި ހާމަ ކުރަން ފަސްޖެހިފައި ހުރެ މިރޭ އެކަމުގެ އިޝާރާތެއް ޝަނުމްއަށް ދޭން ނިންމައިގެން ހުރި އަޝްވާއަށް ފެންނަމުން މިދަނީ އެހެން އިޝާރާތެކެވެ.\nމިހުރިހާ ކަމަކާއި އެކީ ފިލްމުގެ ފަހު މިނެޓުތައް ގުނަމުން ދެއެވެ. ބިރުވެރި ފިލްމަކަށް ވުމުން ސިޓިންރޫމުގެ އަލިކަން ހުރީ މަޑުކޮށްފައެވެ. ފިލްމުގެ އެއްމެ ބިރުވެރި މަންޒަރުތައް ދައްކަމުން ދިޔައިރު އެއަޑު ނޫން އެހެން އަޑެއް އެތާކު ނުވެއެވެ. ފަހު ތަންކޮޅު ކަމުން އެއްމެންވެސް ތިބީ ކުރިމަތީ ހުރި ފަތި ޓީވީއިން ދައްކަމުންދާ މަންޒަރު ބަލާށެވެ. އަޑު މަޑުވެއްޖެއެވެ. ދެންވާނީ ކިހިނެތްކަމާއި މެދު އެއްމެންވެސް ތިބީ ޝައުގުވެރިކަން އުފެދިފައެވެ. ކުއްލިއަކަށް ބިރުވެރި މަންޒަރެއް ދައްކާފާނެތީ ހިތްތައް ބާރަށް ތެޅެމުން ދެއެވެ.\n“ޑެޑީ” އިވުނީ ތުއްތު ކުއްޖެއްގެ އަޑެވެ. ހަމަހިމޭންކަން ވެރިވެފައިވާ މާހައުލު ތެރެއިން އަޑެއް އިވުމުން ހިންދު އަދި ހަނާއަށް އަވަސް އަވަހަށް ކޮޅަށް ތެދުވެވުނެވެ. ރީމް ބައްދައިގަތީ ޝަނުމްގެ ގައިގައެވެ. މަލަކާ ޝައިމްގެ ގައިގައެވެ. ކާއިންއާއި އަޝްވިންއަށް ވެސް ލިބުނީ ކުއްލި ސިހުމެކެވެ. އަޝްވާ ގަތް ބިރާއިއެކު އަވަސް އަވަހަށް އަތުގައި އޮތް ރިމޯޓުން ޓީވީ ނިއްވާލިއެވެ.\n“ތާތީ” ކުޑަކުޑަ އީޝް މިފަހަރު ގޮވާލީ އަޝްވާއަށެވެ. އެއަޑު އައި ދިމާ ބަލާލި ވަގުތު އީޝް އެއްއަތުން ލޯ އުގުޅަމުން އާފުރެމުން ދެއެވެ. ހަމަޖެހުމުގެ ނޭވާއެއް ލެވުނީ ދެނެވެ.\nHello guys. Hope you will enjoy this part too. If you do let me know in the comments. And plz hightlight any mistakes so i can correct them . Havealovely day. Loves ???\nThanku naz. In sha Allah tmrw\n….Varah varah varah reethi\n? thanku greeny\nWow ??… Mi part vx varah varah reethi… I enjoyedalot ????.. Waiting for next part ??.. Hurihaa parteh vx adhi varah reethi n knme partehvx mi kiyaalany varah kiyaalaahithun ??.. Keep it up\nThanku pinky shifoo glad u like it ?\nV v v v rythi story. .. masha Allah ????\nThanku firoo ?\nVrh reethi hurihaa ort eh ves\nmiabi ves varah varha varah varah loabi …..waiting for the next part….maroon ur the best..???\nWoww v reethi mi story waiting for the next part ?\nThanku maaaa ?\n??❤????????????????❤❤❤❤???????????????????????Can you please change the cover pic please\nmi haadha reethi vaahaka ekey.. konme dhuvahaku ves2part up kohla dheebaa maroon dhooni. pls\nVisnaalaanan ngey thikama ?\nHey Saadhu ?\nMikahala reethi story daily koh kiyan libeythee vvvv happy… thank u\nVvv reethi story\nThanku naxy ?\nMee haadha baraabarah story up kohdhey kuhjekey dhw, thihen vaankeheyne, kuryge story ves v v rythi, hama egothah mifaharuge story ves hama ehaa furihama, v v rythi mibaives\nThanku shann ? in sha Allah egothugai story nimmaany\nAlhey adhikiriya mivahaka kiyanimunymi vvv reethi an v loabi vahakaeh Mee thy vahaka liyan v molhu kuhjeh\nThanku any ?\nWooooowww ???? v.nice dear.. waiting\nKurin ves kiyunu kanneyge Mivaahaka\nHehe nooney. Mi storyga ulhey meehun ulhefaane ehen story egga. Ekamaku mi ee mulhin new story eh.\n(Ps:can you tell me where you read this story)\nHama maroonge loabin hinithun velaashey Kiyany shaim and malaa marry kurey viyya ehenve\nEvaahakayaa gulhuvaalafa Dw mee\nYes dear meeestoryga ulhey ehen meehunge life aai behey gothun liyefa. Hope u enjoy thanku ?….\nInteresting☺☺?? waiting for next part…..\nhey miulheny upoad kuran. dnt have to wait too long\nހިޖުރަ (ނަވަތިރީސްވަނަ ބައި)\nދީނީ ލޯބި October 19, 2015


Beyrah nukunnah 26,300 meehakah faas dheefi\nމިރޭ އެޗްއީއޯސީން ބޭއްވި ނޫސްވެރިންގެ ބައްދަލްވުމުގައި ޗީފް ސްޕްރިޓެންޑެންޓް އަބްދުﷲ ޝަރީފް މައުލޫމާތު ދެއްވަނީ -- އަވަސް ފޮޓޯ\nހައުސްހޯލްޑް ޕާމިޓަށް އެދިފައިވާ މީހުންގެ ތެރެއިން 26،300 މީހަކަށް ޕާމިޓް ދޫކޮށްފައިވާ މޯލްޑިވްސް ޕޮލިސް ސާވިސް އިން ބުނެފި އެވެ.\nމިރޭ އެޗްއީއޯސީން ބޭއްވި ނޫސްވެރިންގެ ބައްދަލްވުމުގައި ޗީފް ސްޕްރިޓެންޑެންޓް އަބްދުﷲ ޝަރީފް ވިދާޅުވީ މިހާތަނަށް 26،300 މީހަކަށް ޕާމިޓް ދޫކޮށްފައިވާ ކަމަށެވެ. އަދި 6،000 ވުރެ ގިނަ ހުށައެޅުމަށް އަދި ހުއްދަ ދެވިފައިނުވާ ކަަމަށެވެ.\nޝަރީފް ވިދާޅުވީ ބައެއް ހުށައެޅުންތަކަށް ހުއްދަ ނުދެވި ލަސްވާ ސަބަބުތަކެއްވާ ކަމަށެވެ. އެގޮތުން ބައެއް މީހުން ފެން މީޓަރު ނަންބަރު ފޮނުވުމާއި ކޮންމެ ގޭބީސީއަކަށް ދެ ފާސް ދޫކުރާއިރު އެކެއްގެ ނަމުގައި ދެ ފާހަށް އެދުން ފަދަ ކަންކަންވެސް ފާހަގަކުރެވިފައިވާ ކަމަށެވެ.\nކޮވިޑް-19 އިން ރައްކާތެރިވުމަށް އަޅާފައިވާ ފިޔަވަޅުތައް މިއަދުން ފެށިގެން ވަނީ ހަރުކަށި ކޮށްފައެވެ. އެ ގޮތުން ހަވީރު ހަތަރަކުން ހެނދުނު އަށަކަށް 16 ގަޑިއިރު ކާފިއު ހިންގާނެ އެވެ. އަދި ކާފިއު ނޫން ވަގުތުވެސް ބޭރުގައި އުޅެވޭނީ ފުލުހުން ދޭ އެ ހުއްދައެއްގެ ދަށުންނެވެ.\nމޯލްޑިވްސް ޕޮލިސް ސާވިސް އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19


Balivee PPM aai PNC ge leadership fail vegenneh noon: Abdulraheem | Mihaaru\nޕީޕީއެމްގެ ކޮންގްރެސްގައި ޔާމީނާ އެކު އަބްދުއްރަހީމް ބައިވެރިވެވަޑައިގަންނަވަނީ. --ފޮޓޯ/ޕީޕީއެމް\nބަލިވީ ޕީޕީއެމާއި ޕީއެންސީގެ ލީޑަޝިޕް ފޭލްވެގެންނެއް ނޫން: އަބްދުއްރަހީމް\n17 އެޕްރީލް 2019 - 12:50 69 comments\nމި މަހުގެ ހަ ވަނަ ދުވަހު ބޭއްވި އާއްމު އިންތިޚާބުގައި ދެ ޕާޓީން 40 އަށް ވުރެ ގިނަ ދާއިރާ އަށް ކެންޑިޑޭޓުން ނެރުނެވެ. އެކަމަކު ކާމިޔާބުވީ އެންމެ އަށް ގޮނޑި އެވެ. މިއީ، މިދިޔަ ސެޕްޓެމްބަރު މަހު ބޭއްވި ރިޔާސީ އިންތިޚާބުގެ ބައްޔާ އެކު ޕީޕީއެމަށް ކުރިމަތިވި ބޮޑު ނާކާމިޔާބީ އެކެވެ. މިކަމުގެ ޒިންމާ ޕާޓީގެ ލީޑަޝޕުން ނަގަން ޖެހޭނެ ކަމަށް ޕީޕިއެމްގެ އިސް ބައެއް ބޭފުޅުން ވެސް ދެކެވަޑައިގަންނަވަ އެވެ.\nޕީޕީއެމާ އެކު ކޯލިޝަން ހަދާފައިވާ ޕީއެންސީގެ ރައީސް ވިދާޅުވީ އިންތިޚާބެއްގައި ނާކާމިޔާބުމަކީ ޕާޓީގެ ލީޑަޝިޕްގައި ތިއްބެވި ބޭފުޅުންނަށް ބަދުނާމު އަޅުވަން ޖެހޭ ސަބަބެއް ނޫން ކަމަށެވެ. އޭގެ މާނައަކީ، އިންތިޚާބުން ބަލިވުމުން ޕާޓީ އަލުން ހަރުދަނާކޮށް، ލީޑަޝިޕަށް އާ ބޭފުޅުންނަށް ފުރުސަތު ނުދިނުމެއް ނޫން ކަމަށް އޭނާ ވިދާޅުވި އެވެ.\nޕާޓީގެ ލީޑަޝިޕަށް ބަދަލުގެނެސް އާ ބޭފުޅުންނަށް ފުރުސަތު ދިނުމަށް އޭނާ ތާއީދު ކުރައްވާ ކަމަށް ވިދާޅުވި އެވެ.\nޕީޕީއެމް، ޕީއެންސީ ވަރުގަދަ ކުރުމުގެ މަޝްވަރާތައް ކުރިއަށް އެބަދޭ. ސަރުކާރު ޖަވާބުދާރީ ކުރުވަން ވަރުގަދަ ކޯލިޝަނެއް ފެންނާނެ: އަބްދުއްރަހީމް\nޕީޕީއެމް/ޕީއެންސީ ބަލިވީ ޕާޓީގެ ލީޑަޝިޕް ފޭލްވެގެން ނޫން ކަމުގެ ހެއްކި ދައްކަވަން އޭނާ މިސާލު ނެންގެވީ އެމްޑީޕީންނެވެ.\nއަބްދުއްރަހީމް ފާހަގަކުރެއްވި ގޮތުގައި އެމްޑީޕީ ވެރިކަމުގައި އޮވެ 2009 ވަނަ އަހަރު ބޭއްވި ރައްޔިތުންގެ މަޖިލީހުގެ އިންތިޚާބުގައި ކުރިމަތިވީ ބޮޑު ނާކާމިޔާބީއަކާ އެވެ. އޭގެ ފަހުން، 2011 ގައި ބޭއްވި ލޯކަލް ކައުންސިލް އިންތިޚާބާއި އޭގެ ފަހުން 2014 ގައި ބޭއްވި ރައްޔިތުންގެ މަޖިލީހުގެ އިންތިޚާބުގައި ވެސް އެ ޕާޓީ އަށް ގިނަ ގޮނޑިތަކެއް ނުލިބުނު ކަމަށް ވިދާޅުވި އެވެ.\n"އެ ހުރިހާ އިންތިޚާބުތަކުން ބަލިވި އިރު އޮތް ލީޑަޝިޕް މިހާރު ވެސް އެމްޑީޕީ އެ ހިންގަނީ. ކުރީގެ ރައީސް ނަޝީދު ހުންނަވައިގެން އެމްޑީޕީ ބަލިވީ،" ފޮނަދޫ ދާއިރާގެ ގޮނޑި ދިފާއުކުރަން ވާދަ ކުރައްވައި ނާކާމިޔާބުވެވަޑައިގަތް އަބްދުއްރަހީމް ވިދާޅުވި އެވެ.\nރިޔާސީ އިންތިޚާބަށް ފަހު ބޭއްވި ކޮންގްރެސްގައި ޕީޕީއެމްގެ މަގާމްތަކަށް އައްޔަން ކުރި ބޭފުޅުން: ދެ އިންތިޚާބުން ބަލިވީ ލީޑަޝިޕް ފޭލްވެގެން ކަމަކަށް އަބްދުއްރަހީމް ގަބޫލެއް ނުކުރައްވާ. --ފޮޓޯ/ޕީޕީއެމް\nއޭނާ ވިދާޅުވި ގޮތުގައި އިންތިޚާބުތަކުން ބަލިވުމުން ކުރިއަށް ނެރެން ޖެހެނީ ތަފާތު އާ ވިސްނުންތަކެވެ.\n"އަޅުގަނޑު ދެކޮޅު ހަދަނީކީއެއް ނޫން އާ ލީޑަޝިޕަކަށް. އެއީ، އަޅުގަނޑު ހަމަ މަރުހަބާ ވެސް ކިޔާ ކަމެއް. އަޅުގަނޑު މި ދަންނަވާ ވާހަކައަކީ ބަލިވީ ލީޑަޝިޕް ފޭލްވެގެންނެއް ނޫން. އިންތިޚާބަށް އިންތިހާ އަށް ނުފޫޒު ވަދެ، މިނިވަން މާހައުލެއް ނެތުމުން،" އޭނާ ވިދާޅުވި އެވެ.\nމަނީ ލޯންޑަރިންގެ ތުހުމަތަކާ އެކު ޔާމީން ޖަލަށް ލައި، ޕާޓީގެ ފަންޑްތައް ފްރީޒްކޮށް، އިސް ބޭފުޅުން ހައްޔަރުކުރާނެ ކަމުގެ ބިރުދައްކައި ޕީޕީއެމާއި ޕީއެންސީގެ ކެންޑިޑޭޓުންނަށް ކެމްޕޭން ކުރަން ފުރުސަތު ނުދިނުމަކީ، އަބްދުއްރަހީމް ވިދާޅުވި ގޮތުގައި، އެ ޕީޕީއެމް/ޕީއެންސީ ކޯލިޝަން ބަލިވި ބައެއް ސަބަބުތަކެވެ. އެއާއެކު، މި އިންތިހާބަށް ސަރުކާރުން ނާޖާއިޒު ނުފޫޒުތަކެއް ފޯރުވި ކަން ކޮމަންވެލްތުގެ ރިޕޯޓުން ވެސް ސާފު ކަމަށް ވިދާޅުވި އެވެ.\nއެ ރިޕޯޓުގައި އޮތީ، އެމްޑީޕީގެ ކެމްޕޭންގައި ދައުލަތުގެ ވަސީލަތްތައް ބޭނުންކުރި ކަމަށެވެ.\nއަބްދުއްރަހީމް ވިދާޅުވީ ބައެއް ދާއިރާތަކުގެ ވޯޓުގައި މައްސަލަތައް ހުރި ކަމަށެވެ. މާމިގިލީ ދާއިރާގެ ނަތީޖާ އަށް ވެސް ފަހުން ބޮޑެތި ބަދަލުތަކެއް އައި ކަމަށާއި އޭނާ ހިމެނޭ ގޮތުން ޕީޕީއެމްގެ ގިނަ ކެންޑިޑޭޓުންތަކެއްގެ ވޯޓު އަލުން ގުނައިދޭން އެދުމުން އެކަމަށް އިލެކްޝަންސް ކޮމިޝަނުން ދެކޮޅު ހެދި ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި އިންތިޚާބުގައި ކުރިމަތިކުރި ކަންކަމުން، ޕީޕީއެމް/ޕީއެންސީ އަށް ލިބުނު ގޮނޑިތައް މަދުވުމަކީ މަޖިލީހުގައި ސަރުކާރު ޒިންމާދާރު ނުކުރެވޭނެ ސަބަބެއް ނޫނެވެ. ދެ ޕާޓީގެ ހިންގުން ވަރުގަދަކޮށް، ސަރުކާރު ޖަވާބުދާރީ ކުރުވޭނެ ކަމަށް އަބްދުއްރަހީމް ވިދާޅުވި އެވެ.\n"ޕީޕީއެމް، ޕީއެންސީ ވަރުގަދަ ކުރުމުގެ މަޝްވަރާތައް ކުރިއަށް އެބަދޭ. ސަރުކާރު ޖަވާބުދާރީ ކުރުވަން ވަރުގަދަ ކޯލިޝަނެއް ފެންނާނެ،" އަބްދުއްރަހީމް ވިދާޅުވި އެވެ.\nމަޖިލީސް އިންތިޚާބަށް ފަހު ޕީޕީއެމްގެ ރައީސް ޔާމީން ވަނީ އެ ޕާޓީގެ ކައުންސިލް މެމްބަރުންނާ ބައްދަލު ކުރައްވައިފަ އެވެ. އެ ބައްދަލުވުމުގައި ހިއްސާކުރެއްވި ވާހަކަފުޅުތަކަށް ބަލާއިރު، އެމަނިކުފާނުގެ ވިސްނުންފުޅު ހުރީ ޕީޕީއެމްގެ ތެރޭގައި ކޮމިޓީއެއް ނަގައި ޕާޓީ ހަރުދަނާ ކުރުމުގެ މަސައްކަތް ކުރުމަށެވެ. އެއާއެކު އެ ޕާޓީގެ ކޯލިޝަންގައި އޮތް ޕީއެންސީގެ ކޮންގްރެސް ބާއްވައި އިސް މަގާމްތަކަށް މީހުން އައްޔަންކޮށް، ހިންގުމަކީ ވެސް އިދިކޮޅު ކޯލިޝަނަކަށް މަގުފަހިކުރަން އެމަނިކުފާނުގެ ވިސްނުންފުޅު ގެންގުޅުއްވާ ކަމެކެވެ.\nއިތުރު ލިޔުންތައް ރައްޔިތުންގެ މަޖިލިސް ޕީޕީއެމް މެމްބަރު އަބްދުއްރަހީމް އަބްދުﷲ ރައީސް އަބްދުﷲ ޔާމީން ރައްޔިތުންގެ މަޖިލީހުގެ އިންތިޚާބު 2019 ޕީޕަލްސް ނެޝަނަލް ކޮންގްރެސް


SAG: Lanka Balikoh Anhen Basketball Team Semi Ah - Vaguthu\nލަންކާ ބަލިކޮށް އަންހެން ބާސްކެޓްބޯޅަ ޓީމު ސެމީ އަށް\n6 މަސް ކުރިން ( ޑިސެމްބަރު 8, 2019 )\nނޭޕާލްގައި މިހާރު ކުރިޔަށްދާ ސައުތް އޭޝިއަން ގޭމްސްގެ އަންހެން ބާސްކެޓްބޯޅަ އިވެންޓްގެ ސެމީ ފައިނަލަށް ފުރަތަމަ ފަހަރަ ދިވެހިރާއްޖެ ދަތުރުކޮށްފި އެވެ.\nރާއްޖޭގެ ޤައުމީ އަންހެން ބާސްކެޓްބޯޅަ ޓީމު މުބާރާތުގެ ސެމީ ފައިނަލަށް ދަތުރުކުރީ ގްރޫޕް ސްޓޭޖުގައި މިއަދު ކުޅުނު މެޗުގައި އަވައްޓެރި ސްރީލަންކާ އާއި ވާދަކޮށް 69 ޕޮއިންޓް 64 ޕޮއިންޓުން މެޗު ކާމިޔާބުކޮށް ގެންނެވެ.\nނޭޕާލުގެ ކަތުމަންޑޫގައި ހުންނަ ތުރީޕުރޭޝްވޯރު ހޯލުގައި މިއަދު މެންދުރު ކުޅުނު މެޗުގެ ބޮޑުބައިގައި ރާއްޖޭން ލީޑުގައި އޮތްއިރު ދިވެހި ކުޅުންތެރިން ވަނީ ރަނގަޅު ކުޅުމެއް ދައްކާފަ އެވެ. މެޗުގެ ފުރަތަމަ ކުއާޓާ ރާއްޖޭން ކާމިޔާބުކުރީ 18 ޕޮއިންޓް9ޕޮއިންޓުންނެވެ. ދެވަނަ ކުއާޓާ ވެސް ފުރަތަމަ ކުއާޓާއެކޭ އެއްގޮތަށް ފަސޭހަކަމާއެކު ރާއްޖޭން ކާމިޔާބުކުރި އެވެ. މި ކުއާޓާ ނިމުނު އިރު ރާއްޖެ ކުރީގައި އޮތީ 38 ޕޮއިންޓް 25 ޕޮއިންޓުންނެވެ.\nތިންވަނަ ކުއާޓާ ދިޔައީ ވަރަށް ވާދަވެރިކޮށެވެ. އެގޮތުން މި ކުއާޓާގައި މެޗުގައި ފުރަތަމަ ފަހަރަށް ލަންކާއިން ނަތީޖާ ހަމަހަމަކޮށް ފަހުން ރާއްޖޭގެ މައްޗަށް ލީޑު ވެސް ނެގި އެވެ. އެކަމަކު ރާއްޖޭން ހިތްވަރު އެލުވައިނުލައި ކުޅުން ކުރިއަށް ގެންގޮސް އަލުން ލީޑު ބޮޑުކުރީ އެވެ. ތިންވަނަ ކުއާޓާ ރާއްޖެ އިން ނިންމާލީ 50 ޕޮއިންޓް 44 ޕޮއިންޓުން ކުރީގައި އޮވެގެންނެވެ.\nމެޗުގެ ހަތަރުވަނަ ކުއާޓާގައި ވެސް ލަންކާއިން ރާއްޖޭއާއި ޕޮއިންޓުގެ ގޮތުން ހަމަހަމަކުރުމާއި ގާތަށް ޖެހިލިއެވެ. ނަމަވެސް ރާއްޖޭން ވަނީ ވަރަށް ވިސްނުންތެރިކަމާ އެކު ކުޅެ ލީޑު ދަމަހައްޓާފަ އެވެ.\nމި މެޗުގައި ރާއްޖެއިން އެންމެ ރަނގަޅަށް ކުޅުނީ ފާތިމަތު ރިޝްމާއެވެ. އޭނާ ވަނީ މެޗުގައި 21 ޕޮއިންޓް ރާއްޖެ އަށް ހޯދައިދީފަ އެވެ.\nގޭމްސްއަށް ނޭޕާލަށް އައުމުގެ ކުރިން ޤައުމީ އަންހެން ބާސްކެޓް ޓީމު ވަނީ ތައިލެންޑް އަދި ޗައިނާގައި ޓްރެއިނިންގް ކޭމްޕެއް ވެސް ފުރިހަމަކޮށްފަ އެވެ.\nމުބާރާތުގެ ސެމީ ފައިނަލު މެޗު ކުޅޭނީ މާދަމާ ހަވީރު އެވެ. ގޭމްސްގެ ފިރިހެން ބާސްކެޓް އިވެންޓުގައި މިއަދު ރާއްްޖޭގެ ގައުމީ ފިރިހެން ބާސްކެޓްބޯޅަ ޓީމު ކުޅުނު މެޗުގައި ނޭޕާލް އަތުން 76-62 އިން ބަލިވެ މުބާރާތުން ވަނީ ކަޓައިފަ އެވެ.\nޓީރެކްސް ބަލިކޮށް ކިންގްސް ގައުމީ މުބާރާތް ކާމިޔާބުކޮށްފި\nގައުމީ ބާސްކެޓްބޯޅަ ލީގު ޗެމްޕިއަންކަން ކުއީންސް ހޯދައިފި\nމަޝްހޫރު ބާސްކެޓްބޯޅަ ކުޅުންތެރިއާ ކޯބީ ބްރަޔާންޓް މަރުވެއްޖެ\nޑިސެމްބަރު 9, 2019 10:46\nބޮޑު ވަގެއްގެ ފޮޓޯޖަހައި މާމޮލުކަމަކަށް ހެދިޔަސް ސުޕުން ވާނި ހަމަ ބޮޑުވަގަކަށް.\nޑިސެމްބަރު 9, 2019 10:49\nކުޅުންތެރިންނަށް ސާބަސް. އަންހެންކުދިން ރޭޕްކުރުމާއި އަތްފޯރުވުމުގެ ހިސްޓްރީއެއް އޮތް ސުޕުން ވިމާލް އަދިވެސް ރާއްޖޭގެ ބާސްކެޓްބޯޅަ އެސޯސިއޭޝަންގެ ތެރޭގައި ގެންގުޅުމަކީ ސީދާ ކަރަޕްޓްވެފައިވާ ކަމުގެ ނިޝާނެއް.\nޑިސެމްބަރު 9, 2019 10:51\nއެމްއާރޑީސީގެ ކުރީގެ ޑެޕިއުޓީ މެނޭޖިންގް ޑައިރެކްޓާރ މަންޑޭ ބާސްކެޓްބޯޅަ އެސޯސިއޭޝަން އިން އެޑަމްއާއި ގުޅިގެން ހިންގި ވައްކަމުގެ މައްސަލައެއް ބަލާދިނުމަށް ވާނީ އެދިފައި ކޮބާ އެކަން ކިހިނެތްވަނީ.


Qasim ah seytu kiyaathee, Qasim "ganja boa" ah govaifi\nކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު އާއި ޖުމްހޫރީ ޕާޓީގެ ލީޑަރު ގާސިމް އިބްރާހީމް--\n26 މާޗް 2019 13 ކޮމެންޓް\nގާސިމަށް "ސޭޓް" ކިޔާތީ، ގާސިމް "ގަންޖާބޯ"އަށް ގޮވައިފި\nޖުމްހޫރީ ޕާޓީގެ ލީޑަރު އަދި މަހުޖަނު ގާސިމް އިބްރާހީމްއަށް ސޯސަލް މީޑިއާގަ އާއި ސިޔާސީ ޕޯޑިއަމްތަކުގައި "ސޭޓް" ކިޔާތީ އެކަމާ ނުރުހުންވެ ހުންނަވައި، ގާސިމް "ގަންޖާބޯ"އަށް ގޮވައިފި އެވެ.\nރައްޔިތުންގެ މަޖިލީހުގެ ރައީސްކަން ވެސް ކުރައްވާ ގާސިމް މިހާރަކަށް އައިސް ސިޔާސީ ގިނަ ވާހަކަފުޅުތައް ދައްކަވަމުން ގެންދަވާތީއާއި، ސަރުކާރު ކޯލިޝަނުގައި އޮވެ، ސަރުކާރާ ދެކޮޅަށް، ރައްޔިތުންގެ މަޖިލީހުގެ ތެރެއިންނާއި އިދިކޮޅު ޕީޕީއެމާއެކު މަސައްކަތް ކުރަމުންދާތީ، ގިނަ ބަޔަކު ދަނީ ގާސިމަށް ފާޑު ކިޔަމުންނެވެ.\nއެގޮތުން "ސޭޓު ނޫންގޮތެއް" ހޯދަންޖެހޭ ކަމަށާއި ސޭޓަކީ އަމިއްލަ އެދުންބޮޑު ބޭފުޅެއް ކަމަށްބުނެ، ގާސިމްއަށް ނިސްބަތްކޮށް ގިނަ ބަޔަކު ފާޑުކިޔަމުން ދެއެވެ.\nގާސިމްގެ ކެމްޕެއިން ރަސްމީކޮށް ލޯންޗު ކުރުމަށް މާމިގިލީގައި ބޭއްވި ހާއްސަ ޖަލްސާގައި ވާހަކަ ދައްކަވަމުން ގާސިމް ވިދާޅުވީ، އޭނާއާ ދިމާލަށް ސޭޓޭ އަދި މަހުޖަނޭ ކީކަމުގައި ވިޔަސް، ގުޑުގުޑެއް ނާޅާނެ ކަމަށެވެ.\n"އަޅުގަނޑާ ދިމާލަށް ސޭޓު ކިޔާ، މަހުޖަނޭ ކިޔާ، ހިތައްއެރިހާ އެއްޗެއް ކިޔަމުންދިއަޔަސް އަޅުގަނޑު މިއުޅެނީކީ ނޫނޭ، ގަންޖާބޯ އޭ، ނުވަތަ އެވެނި އެއްޗެއް ބޯ އޭ، މިވެނި އެއްޗެއް ބޯ އޭ. އަޅުގަނޑު އެހެންކިޔާކަށް ނޫނޭ މިއުޅެނީ. މިވާގޮތް އެނގިވަޑައިގަންނަވާތޯ، ފުރިފަ ހުރި އެއްޗެއް ގުޑުގުޑެއް ނާޅާނެ މިބުނީ. ތާއަބަދާއަބަދު އަޅުގަނޑާ ދިމާލަށް ސޭޓް ކިޔާ، މަހުޖަނު ކިޔާ، އޭތި މީތި ކިޔާ، ބިލް ބޯޑު ހިފައިގެން ނިކުތީމައި އަޅުގަނޑު އެންމެ އިންޗިއެއްވެސް ފަހަތައް ޖެހޭތަ،" ގާސިމް ވިދާޅުވި އެވެ.\nގާސިމާ ދިމާލަށް ސޭޓޭ، އަދި މަހުޖަނެކޭ ކިޔަނީ ގާސިމަކީ ރާއްޖޭގައި ހުރި އެންމެ މުއްސަނދި އަދި އެންމެ ބޮޑު އެއް ވިޔަފާރި ވެރިޔާއަށް ވީމަ ކަމަށް ބެލެވެއެވެ. ގާސިމަކީ ފަސް ރިސޯޓްގެ ވެރިޔާގެ އިތުރުން އަމިއްލަ އެއާލައިނަކާއި އެއާޕޯޓެއްގެ އިތުރުން ބޮޑެތި އިންވެސްޓްމަންޓްތަކެއް ކުރަންވައި ރާއްޖޭގައި އެންމެ ފުޅާ ދާއިރާގައި ވިޔަފާރި ކުރައްވާ އެއް ބޭފުޅާ އެވެ.\nނަމަވެސް ގާސިމާ ދިމާލަށް މަހުޖަނެކޭ ގިނަ ބަޔަކު ކިޔާތީ، އެކަމާ ހިތްހަމަ ޖެހިވަޑައިނުގެން ގާސިމް "ގަންޖާބޯ" އޭ ވިދާޅުވެ، އެ ނިސްބަތް ކުރެއްވީ ކޮން ފަރާތަކަށް ކަމެއް ނޭނގެ އެވެ. ނަމަވެސް ގާސިމާއި އެމްޑީޕީއާ ދެމެދު ދެބަސްވުން އުފެދި، ސަރުކާރު ކޯލިޝަން ވެސް އޮތީ ބޮޑު މައްސަލަގަނޑެއްގެ ތެރޭގަ އެވެ. އަދި ޖުމްހޫރީ ޕާޓީއާއި ގާސިމް ގެންދަވަނީ އިދިކޮޅު ޕީޕީއެމާއެކު މަސައްކަތް ކުރައްވަމުން ނެވެ. އަދި ސަރުކާރަށް ޖެއްސުން ކުރުމުގެ ކަންކަން މަޖިލީހުގެ ތެރެއިން ކުރަމުންދާކަން ވެސް ފާހަގަ ކުރެވެއެވެ.\nއަންނަ މަހުގެ ހަ ވަނަ ދުވަހު ބާއްވާ ރައްޔިތުންގެ މަޖިލީހުގެ އިންތިހާބުގައި މާމިގިލި ދާއިރާއަށް ގާސިމް ވާދަކުރައްވާއިރު، މިހާރުވެސް އެދާއިރާގެ މެމްބަރަކީ ގާސިމް އެވެ. އަދި ގާސިމް ވިދާޅުވަނީ ރައްޔިތުންގެ މަޖިލީހަށް އިންތިހާބު ކުރަންޖެހޭނީ މަހުޖަނުން ކަމަށެވެ. މިލިއަނަރުން ކަމަށެވެ.\nޖޭޕީ ކޯލިޝަން ލީޑަރުން އެމްޑީޕީ ގާސިމް އިބްރާހިމް ސަރުކާރު\nދެން ނުކިޔާނަން ސޭޓް. ދެން ކިޔާނީ "ސޭކް"\nރައްޔިތުންގެ މަޖިލީހުގެރައީސް ތިފެންވަރަށްދިޔައިމާ ކަމަކުނުދޭ!\nމަޖިލީހުގެ ރައީސަކީ، ކަންތަކުގެ ޙަޤީޤަތް ތަޙައްމަލްކުރެވޭ، ތަންދޮރުވިސްނޭ، ބުއްދިއަށްވުރެ ރުޅިއިސްކުރާމީހަކަށްވީމައި ކަމަކުނުދެއެވެ!\nވެއަތުވެދިޔަތަނުގައި ޤާސިމަށް ނިސްބަތްކޮށް ޙާޟިރުގައާއި ޣައިރުޙާޟިރުގައި ސޭޓާއި މަހުޖަނުގެ ނަމުން މުޚާތަބުކުރެއެވެ. މިހާރުވެސް ކުރެއެވެ. އެކަމަކު އެކަމާއިދޭތެރޭގައި މައްސަލައެއްނުޖައްސައެވެ. ކުއްލިޔަކަށް މިވީގޮތަކާއިމެދު ވިސްނައިލުމުން އެނގޭއެއްޗަކީ، ޤާސިމް ރައީސް ނަޝީދުދެކެ ގަންނަބިރާއި، އަންނަރުޅީގެެ ބޮޑުކަމެވެ. އެބުނާހެން ސޭޓުގެ އަންހެނުންގެ ފިރިމީހާއޭ ގޮވިމީހުނާއިމެދު މައްސަލައެއްނެތިފައި، ވަރަށްގިނަބަޔަކު ޢާންމުގޮތެއްގައި ޤާސިމަށް ނިސްބަތްކުރާ ނަމަކުން މުޚާތަބު ކުރީމައި، ނޫނީ މަލާމާތުގެ ރާގެއްގައި ބުނުމުން އެކަން މިހާބޮޑުކަމަކަށް ވުމާއިމެދު ޢަޖައިބެއްނުވެވުނެވެ.\nމިފެންނަނީ ޤާސިމްގެ ބުއްދިފިލާފައިވާ މިންވަރެވެ!\nގަންޖާބޯ ކިޔާކަށް ނޫޅެމެއް ނޫންތޯ ގާސިމް އެބުނީ. ބުނާ ބަހުގެ މާނަ އަނެއްކޮޅަށް އަނބުރާލަން ސީއެންއެމް މީހުން އުޅެނީ\nސޭޓު އަންހެނުންގެ ފިރިމީހާއޭ ގޮވި މީހުންނާ އެކު ހެވިފަ އެމީހުން ހޮވައިދޭން މަސައްކަތްކުރަން އޯކޭދޯ؟\nގދ ހޯނޑެއްދޫއިން ހޮރައިޒަން ފެކްޓްރީގެ ނަމުގައި ސޭޓައް ދޫކުރެވިފައިވާ ރަށުގެ Pބިން ސޭޓް އަތުން ނެގުމަށް ކައުންސިލާއި ސަރުކާރަށް ގޮވާލަން\nމިނޫހަކީ ވަކިފަރާތަކަށް ބުރަވެފައިވާ ނޫހެއްކަން އެނގޭ!\nއެއްވެސް ބޭފުޅަކު އެބޭފުޅެއްގެ ކިބައިގާ ހުރި ޕްރޮފެސަނަލް ކަން ސާބިތު ކުރައްވައިގެން ކުރިޔައް ވަޑައިގަތުމަކައް މަސައްކަތެއް ނުކުރައްވާ ވަކި ގާސިމެއް އެސިމެއް ކިޔާނެ ކަމެއް ނެއް މިރާއްޖޭގައި ރައީސުލް ޖުމހޫރިއްޔާއިން ފެށިގެން އެންމެ އާދައިގެ މީހާ އާއި ހަމަޔައްވެސް ކަން ހިނގަނީ މި ބީދައިން މީ ވަރައް ހިތާމަހުރި ނުރައްކާ ތެރި ކަމެއް މިކަމުގެ ސަބަބުން އަންނަން އޮތް ޖީލައް ފެންނަމުން ދަނީ ވަރައް ނުރަންގަޅު ތަސައްވުރެއް އެކެއް އަނެކެއްގެ މަސްކައިގެން ހަގީގީ ކުރިއެރުމެއް ހަމަ އެކަކައްވެސް ނުހޯދޭނެ\nކާކަށް ކަމެއް ނޭގެޔޭ؟ ޔޫ އަރ ސޯ ނޭއިވް ސީ އެން އެމް!!\nތީސޭޓު ބުރުމާ އަމިއްލަ އެދުމުން ފޯވެފަ ގައުމު ދިރުވާލަންތިއުޅެނީ\nތިކަމުން ރައްޔިތުންނަށް އޮތީ ކޮން ފައިދާއެއް ބާ އެކަކު އަނެކަކަށް ހިތްހަމަ ޖެހުން ކުޑަވުން ރައްޔިތުން ބޭނުންވަނީ ދެ ލީޑަރުން ގައުމައިގެން ނިކުމެ އުޅޭ ތަން ދުށުން ހަށަ މޮށުން މޮށޭތަން ދެކެން ބޭނުމެއް ނުވޭ\nސޭޓު އަންހެނުންގެ ބިޓް\nސޭޓާ، ސޭޓްގެ ނަން ހަރުކުރީ މިވަގުތު ތިކޯލިޝަން ހަދައިގެން އުޅޭ ދެދޮރު ދޭތޭރޭ މުޒާހަރާ ގްރޫޕުން...\nއަޅުގަޑުވެސް ގާސިމާ ދިމާއަށް އޫރުމަސް ވިއްކާ ނުވަތަ ރާވިއްކާ އޭ ގޮވާކަށް ނެތިން.\nސޭޓަކީ ދެރަބަހެއްތޯ؟ ހުތުރު ބަހެއްތޯ؟ ގާސިމް ކުރިން ސޭޓުކަން ނުކުރައްވަންތޯ؟ އެއީ އެހާ ކޯފާވާންޖެހޭ ކަމެއް ނޫނެއްނު؟\nމޫދު ކުޅިވަރު ކުޅޭ މީހުން ވެސް މޫސުމަށް ސަމާލުވުން މުހިންމު: ސިފައިން


SunOnline: Hulhumale dhevana fiyavaheegai3school alhanee\nހުޅުމާލޭ ދެވަނަ ފިޔަވަހީގައި ތިން ސްކޫލު އަޅަނީ\nއައިޝަތު ފަރީޙާ 15 Sep 2020, 12:12\nޖޫން 24، 2020: ހުޅުމާލެ ދެވަނަ ފިޔަވަހީގައި ތަރައްގީކުރާ ހިޔާ މަޝްރޫއުގެ ފްލެޓުތައް. -- ސަން ފޮޓޯ/ ފަޔާޒު މޫސާ\nހުޅުމާލެ ދެވަނަ ފިިޔަވަހީގައި އިތުރު ތިން ސްކޫލު އަޅަން ނިންމައި އެ މަސައްކަތް ކޮށްދޭނެ ބަޔަކު ހޯދަން އިއުލާނު ކޮށްފިއެވެ.\nފިނޭންސް މިނިސްޓްރީއިން ކުރި އިއުލާނުގައި ބުނީ ކޮންޓްރެކްާ ފައިނޭންސް އުސޫލުން ހުޅުމާލޭ ދެވަނަ ފިޔަވަހީގައި އަޅާ މި ތިން ސްކޫލުގެ މަސައްކަތް ކުރުމަށް ޝައުގުވެރިވާ ފަރާތްތަކަށް ބިޑް ހުށަހެލުމުގެ ފުރުސަތު މިހާރު ހުޅުވާލާފައިވާ ކަމަށެވެ.\nބިޑް ސެކިޔުރިޓީގެ ގޮތުގައ 850،000 ރުފިޔާ ނުވަތަ އެއާ އެއްވަރުގެ އަދަދަކުން ޑޮލަރު ހުށަހަޅަން ޖެހޭއިރު، މި މަސައްކަތުގެ ބިޑު ޕްރޮސެސް ކުރިއަށް ގެންދަން ނިންމާފައިވަނީ އިންޓަނޭޝަނަލް ކޮމްޕެޓިޓިވް ބިޑިން އުސޫލުންނެވެ. ކޮންޓްރެކްޓަރުގެ ޝަރުތުތައް ބީލަންފޮތުގައި ބަޔާންކޮށްފައިވާނެ ކަމަށް ފިނޭންސް އިން ބުންޏެވެ.\nބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަހެވެ.\nމި މަސައްކަތަށް ޝައުގުވެރިވާ ފަރާތްތަކުން މިމަހުގެ 15 ވަނަ ދުވަހުން ފެށިގެން އަންނަ މަހުގެ 19 އާއި ހަމައަށް ފިނޭންސް މިނިސްޓްރިގައި ރެޖިސްޓްރީ ކުރަން ޖެހެއެވެ. ކޮންމެ ބީލަމެއްގައި ރެޖިސްޓްރީ ވުމަށް 1،500 ރުފިޔާގެ ފީއެއް ދައްކަން ޖެހޭނެއެވެ.\nބީލަން ހުޅުވުން އޮންނާނީ 20 އޮކްޓޫބަރު ވަނަ ދުވަހުއެވެ.\nހުޅުމާލެ ދެވަނަ ފިޔަވަހި ނިމޭއިރު ތިނެެއް ނޫނީ ހަތަރު ސްކޫލު ހުންނާނެކަމަށް އެޗްޑީސީގެ މެނޭޖިން ޑިރެކްޓަރު ސުހައިލް އަހުމަދު ވަނީ މީގެ ކުރިން ވިދާޅުވެފައެވެ.\nހުޅުމާލެ ދެވަނަ ފިޔަވަހި\nތިލަފުއްޓާއި ގުޅީފަޅުގެ ބިންތަކުގެ ކުލި އެޗްޑީސީ އަށް\nހުޅުމާލެ އިން ބީއެމްއެލް އަށް ބިމެއް ގަނެފި\nހުޅުމާލޭ ދެވަނަ ފިޔަވަހީގައި ވަގުތީ މިސްކިތެއް އަޅަނީ


ފްރެންޗް ރިވިއެރާ އަކީ ކޮންތަނެއް :: މިކަލް ނޫސް\nފްރެންޗް ރިވިއެރާ އަކީ ކޮންތަނެއް\n02 މާރޗް 2017 16:48\nފްރެންޗް ރިވިއެރާ ދިވެހިންގެ ތެރޭގައި މަގުބޫލު ތަނަކަށް ނުވިނަމަވެސް އެތަނަކީ ހުޅަގުގެ ދަތުރުވެރިކަމަށް މަޝްހޫރު އައްސޭރި ފަށެކެވެ. އިޓަލީ އިން ފެށިގެން ފްރާންސްގެ އިރު ދެކުނު މިއައްސޭރި ފަށަކީ ޔޫރަޕާއި އެމެރިކާގެ ގިން މަހުޖަނުންތަކެއް ޗުއްޓީ ހޭދަކުރާ މަންޒިލެކެވެ. ނަމަވެސް، ދިވެހިން ސިއްސުވާލީ ފ. އަތޮޅު ތަރައްގީ ކުރަނީ ފްރެންޗް ރިވިއެރާ ތަރައްގީކޮށްފައިވާ މޮޑެއްއަށް ކަމަށް ރައީސުލްޖުމްހޫރިއްޔާ ވިދާޅުވުމުންނެވެ.\nފްރެންޗް ރިވިއެރާ އަކީ ރަސްމީވަކި ބޯޑާލައިނެއް ކުރެހިފައިވާ ސަރަހައްދަކަށް ނުވި ނަމަވެސް މިސަރަހައްދު ގުނަނީ ފްރާންސްގެ އިރު ދެކުނުން އިޓަލީ އިން ފެށިގެން، މިނިވަން ދައުލަތެއްގެ ގޮތުގައި އޮތް މޮނާކޯ އާއި ނީސް އާއި ސެއިންޓް ޓްރޮޕޭޒް ހިމަނައިގެނެވެ. މިސަރަހައްދަކީ ދުނިޔޭގެ ބޮޑެތި މަހުޖަނުން ޗުއްޓީ ހޭދަކޮށްލުމަށް ޒިޔާރަތް ކުރާ ސަރަހައްދަކަށް ވުމުގެ އިތުރުން އަގުބޮޑެތި ޔޮޓް މެރީނާތައް އެކުލެވިގެންވާ ސަރަހައްދެކެވެ.\nގާތްގަޑަކަށް ދެ މިލިއަން މީހުންގެ އާބާދީއެއް ދިރިއުޅޭ ފްރެންޗް ރިވިއެރާގެ އެންމެ އާބާދީ ބޮޑު ސިޓީއަކީ ނީސް އެވެ. ނީސްގެ އެއާޕޯޓަކީ ފަރަންސޭސިވިލާތުގެ ތިންވަނައަށް އެންމެ ކާރޫބާރޫ ބޮޑު އެއާޕޯޓްވެސް މެއެވެ.\nފްރެންޗް ރިވިއެރާގެ ޔޮޓް މެރީނާތަކަކީ ދުނިޔޭގެ އެންމެ މަޝްހޫރު ޔޮޓް މެރީނާތަކެވެ. އެގޮތުން ދުނިޔޭގެ އަގުބޮޑެތި ޔޮޓްފަހަރުގެ 50 އިންސައްތަ ޔޮޓްފަހަރަށް ރިވިއެރާއިން ޚިދުމަތްދެއެވެ. މީގެ އިތުރުން ދުނިޔޭގެ އަގުބޮޑެތި ޔޮޓްފަހަރުގެ 90 އިންސައްތަ ޔޮޓް ފަހަރު އުމުރުން އެއްފަހަރު ނަމަވެސް ރިވިއެރާއަށް ޒިޔާރަތްކުރެއެވެ.\nފްރެންޗް ރިވިއެރާގެ މަޝްހޫރު އަނެއް ސިޓީއަކީ މޮނާކޯއެވެ. ދުނިޔޭގެ ދެވަނައަށް އެންމެ ކުޑަ ދައުލަތް ކަމަށްވާ މޮނާކޯ ވަށައިގެން ފްރާންސް އޮންނައިރު މޮނާކޯގައި އޮންނަނީ ވިރާސީ ރަސްކަމެކެވެ. ދުނިޔޭގެ އެންމެ މުއްސަދިއެއް ގައުމުގެ ގޮތުގައި ރިކޯޑްކުރެވިފައިވާ މޮނާކޯގެ ބޮލަކަށް ޖެހޭ އާމްދަނީ (ޖީޑީޕީ ޕާ ކެޕިޓަލް) 2013 ގައި ވަނީ 78 ހާހަށްވުރެ މަތިން ރެކޯޑް ކުރެވިފައެވެ. މޮނާކޯއިން އިންކަމް ޓެކްސް ނުނަގާ އިރު އެހެނިހެން ޓްކްސްތައް ދުނިޔޭގެ އެހެނިހެން ގައުމުތަކަށްވުރެ އާންމު ގޮތެއްގައި އެތައްގުނައެއް ކުޑައެވެ. 38 ހާހެއްހާ މީހުން ދިރިއުޅޭ މޮނާކޯގެ ވަޒީފާނެތް މީހުންގެ ނިސްބަތް އުޅެނީ2އިންސައްތައަށްވުރެ ދަށުގައެވެ.\nފްރެންޗް ރިވިއެރާ މަޝްހޫރުވެގެންދަނީ އަހަރު 300 ދުވަހަށްވުރެ ގިނަ ދުވަހު އިރުގެ ދޯދިތައް ލިބެމުންދާތީއެވެ. 115 ކިލޯ މީޓަރުގެ ދިގު ގޮޑުދޮށެއް ލިބިފައިވާ ރިވިއެރާ ގައި 18 ގޮލްފް ކޯސްގެ އިތުރުން 3000 އަށްވުރެ ގިނަ ރެސްޓޯރަންޓް ހުރެއެވެ.


AFC Cup ge match eh Addu gai kulhen Maziyaa beynun\nއޭއެފްސީ ކަޕް މެޗެއް އައްޑޫގައި ކުޅެން މާޒިޔާ ބޭނުން\nއަންނަ އަހަރުގެ އޭއެފްސީ ކަޕް ފުޓްބޯޅަ މުބާރާތުގެ މެޗެއް އައްޑޫ ސްޓޭޑިއަމުގައި ކުޅެން މަސައްކަތް ކުރާ ކަމަށް މާޒިޔާއިން ބުނެފި އެވެ.\nކޯޗު އަލީ ސުޒޭން ބުނީ ރާއްޖޭގައި މާޒިޔާ ކުޅޭ ތިން މެޗުގެ ތެރެއިން އެއް މެޗު އައްޑޫގައި ކުޅެން ވިސްނަނީ މިހާރު އައްޑޫގައި މާޒިޔާގެ ސަޕޯޓަރުން ވެސް ތިބުމުން ކަމަށެވެ.\n"އަހަރެން ވިކްޓަރީގައި ހުރި އިރު ވެސް ވިސްނި ކަމެއް މިއީ. އޭރު އެފްއޭމުގެ އެގްޒެކްޓިވް ސެކްރެޓްރީ އަކަށް ހުންނެވި ހުސެން ރަޝީދު މަސައްކަތްކުރި އޭއެފްސީއާ ގުޅައިގެން އެކަން ކުރެވޭތޯ. އެކަމަކު އެއިރު ދަނޑުގެ ހާލަތު އޮތްގޮތުން އެ ހުއްދަ ނުލިބުނީ. އެކަމަކު މިހާރު އައްޑޫ ދަނޑުގައި ބައިނަލް އަގްވާމީ މުބާރާތެއް ވެސް ކުޅެފައިވުމާއެކު އެކަން ކުރެވިދާނެ ކަމަށް މި ބަލަނީ،" ސުޒޭން ބުންޏެވެ.\nއައްޑޫ ފުޓްބޯޅަ ސްޓޭޑިއަމް ބައިނަލް އަގްވާމީ މެޗުތައް ކުޅެން ތަރައްގީ ކުރީ މިދިޔަ އަހަރު ރާއްޖޭގައި ކުޅުނު އޭއެފްސީ ޗެލެންޖް ކަޕް ފުޓްބޯޅަ މުބާރާތަށެވެ. އެ މުބާރާތުގެ އިތުރުން މި އަހަރުގެ ޕްރެޒިޑެންޓްސް ކަޕް ފުޓްބޯޅަ މުބާރާތް ވެސް ކުޅުނީ އައްޑޫ ދަނޑުގަ އެވެ. ޗޭންޖިން ރޫމުތަކާއި ސެކިއުރިޓީ އާއި ކުޅިބަލާ މީހުން ތިބޭނެ އިންތިޒާމްތައް ހަމަޖައްސާފައިވީ ނަމަވެސް ފުޓްބޯޅަ މެޗެއް ކުޅެން އެންމެ މުހިންމު އެއް ކަންތައްކަމަށްވާ ލައިޓް ސިސްޓަމް އެ ދަނޑުގައި އަދި ގާއިމްކޮށްފައިނެތެވެ.\nމިހެންވެ ޕްރެޒިޑެންޓްސް ކަޕުގެ މެޗުތަކުގައި ވެސް 90 މިނިޓްތެރޭގައި ނަތީޖާ ނުނެރެވިއްޖެނަމަ އިތުރު ވަގުތުގެ 15 މިނިޓްގެ ދެ ހާފު ނުކުޅުވައި މޮޅުވާ ޓީމު ކަނޑައެޅީ ޕެނަލްޓީ ޖަހައިގެންނެވެ. ޗެލެންޖް ކަޕަށް ލަންކާގެ އެހީގައި އަގުބޮޑުކޮށް ވަގުތީ ލައިޓް ސިސްޓަމެއް ގާއިމްކުރި ނަމަވެސް އެ މުބާރާތް ނިމުމުން އެ ލައިޓްތައް ވަނީ އަނބުރާ ލަންކާ އަށް ފޮނުވާލައިފަ އެވެ.\nއޭއެފްސީ ކަޕްގެ މެޗެއްގައި މާޒިޔާ: މިފަހަރު އައްޑޫގައި މެޗެއް ކުޅެން މާޒިޔާ ބޭނުންވޭ


Hiyaa ehbasvun thakugai soi kurun July 14 gai\nކުރީގެ ސަރުކާރުން ހުޅުމާލޭ ދެވަނަ ފިޔަވަހީގައި އިމާރާތް ކުރި "ހިޔާ" ފްލެޓްތައް ލިބުނު މީހުންނާއެކު އަންނަ މަހު އެއްބަސްވުންތަކުގައި ސޮއިކުރަން ފަށާނެ ކަމަށް ސަރުކާރުން ބުނެފި އެވެ.\nރައީސުލްޖުމްހޫރިއްޔާގެ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ސަަރުކާރުގެ ތަރުޖަމާން މުހައްމަދު މަބްރޫކް އަޒީޒު ވިދާޅުވީ އަންނަ މަހުގެ 14 ވަނަ ދުވަހު އެއްބަސްވުން ތަކުގައި ސޮއިކުރަން ފަށާނެ ކަމަށެވެ. އަދި މަސް ދުވަހުގެ ތެރޭގައި އެ މަސައްކަތް ނިންމަން އެޗްޑީސީން އަމާޒު ހިފާފައިވާ ކަމަށެވެ.\n"އެޗްޑީސީން މައުލޫމާތު ދެއްވާ ގޮތުގައި އެގްރީމަންޓްތަކުގައި ސޮއިކުރަން ފަށަން ހަމަޖެހިފައިވަނީ 14 ޖުލައިވާ ދުވަހު. އަދި 14 ޖުލައިން ފެށިގެން ޖުމްލަ 30 ދުވަހުގެ ތެރޭގައި ހުރިހާ ބޭފުޅުންގެ އެގްރީމަންޓްތަކުގައި ސޮއިކުރެވޭނެ ކަމަށް،"\nމަބުރޫކް ވިދާޅުވީ އޭގެ ކުރިން ހިޔާ ފްލެޓްތަކުގައި ކުރަންޖެހޭ ހުރިހާ މަސައްކަތެއް ކޮށް ނިންމާނެ ކަމަށެވެ. މިހާރުވެސް ސްޓެލްކޯ އިން ފްލެޓްތަކުގައި އިލެކްޓްރިކް މީޓަރު ހަރުކުރުމުގެ މަސައްކަތް ކުރަމުންދާ ކަމަށެވެ. އެ މަަސައްކަތް މެދުކެނޑިފައި އޮތުމަށްފަހު މާދަމާ މަސައްކަތް ފަށާނެ ކަމަށާ އަދި ޖުލައި 16ގެ ކުރިން ނިންމަން އަމާޒު ހިފާފައިވާ ކަމަށެވެ. މީގެ އިތުރުން 16 ޓަވަރުގެ ތެރެއިން ނުވަ ޓަވަރުގައި މެއިން ޕެނަލް ހަރުކޮށް ވަނީ ނިމިފަ އެވެ.\nހުޅުމާލޭ ދެވަނަ ފިޔަވަހީގައި އިމާރާތް ކުރި "ހިޔާ" ފްލެޓް ތަކަށް ކުލީގެެ ގޮތުގައި މަހަކު ދައްކަން ޖެހޭ ކުލީގެ އަގު 6،000 ރުފިޔާ އަށް ވުރެ ކުޑަކޮށް ދޭން މާލެ ސިޓީ ކައުންސިލުން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ވަނީ ހުށަހަޅާފަ އެވެ.\nއެކަމާއި ގުޅޭގޮތުން މަބުރޫކް ވިދާޅުވީ އެ މަޝްވަރާތައް މިހާރުވެސް ކުރިއަށްދާ ކަމަށެވެ.\nބޯހިޔާވަހިކަން ހައުސިން ޔުނިޓް ހިޔާ މަޝްރޫއު + މިނިސްޓްރީ އޮފް ނެޝަނަލް ޕްލޭނިން މުހައްމަދު މަބްރޫކް އަޒީޒް


ބިރުވެރި ލޯބީގެ ވާހަކަ : މަރްޙަބާ +18 – Esfiya\nބިރުވެރި January 5, 2014\nބިރުވެރި ލޯބީގެ ވާހަކަ : މަރްޙަބާ +18\nވިކާޝްގެ މޫނުމަތިން ތާޒާކަމާއި ލޯބިވެތިކަން އަހަންނަށް ފާހަގަ ކުރެވުނެވެ.\n” އަހަރެން ކައިގެން އޮށޯތީ ނިދަން.. ވަރަށް ގޮވިން ވިކާޝްއަށް.. އަހަރެން ހިއެއް ނުކުރަން އަސްލު މިރޭ.. ވިކް ނިދާނެކަމަށް.. ”\nއަހަރެން އާދައިގެ ރާގަކަށް ބުނެލީމެވެ. ވިކާޝް އަނެއްކާވެސް ހޭންފެށީ އަހަރެން ދައްކާ ވާހަކަ އޮޅުން ނުފިލާތީކަން އަހަންނަށް އެނގުނެވެ،\n” އަހަރެން މިބުނީނު އަހަރެން އޮތީ ހޭލައިގެން،، ޝަނޫ އައިސް ގޮވީމަ އަހަރެން ހޭލީ.. އޭރު ކުރިމަތީގައި ހުރީ އަހަރެންގެ މިހިތުގެ ރާނީ ޝަނޫ… ދެން އަހަރެންމެން ދެމީހުން އެކުގައި އެތަކެއް ވަގުތެއް ހޭދަކުރިން.. އަހަރެމެން ދެމީހުން އެއްކޮށް ކެއީވެސް.. ކައިގެން އަހަރެން ފެންވަރަން ވަތްއިރު އިންގޮތަށް އަދިވެސް ތިއިނީ.. ”\nވިކާޝް ހުރިހާ އެއްޗެއް އަހަންނަށް އޮޅުންފިލުވައިދިނެވެ. އަހަރެން ޖެހިލުންވިއެވެ. އެދައްކަނީ ކޮންކަހަލަ ވާހަކަތަކެއްހެއްޔެވެ؟ އަހަރެން އަދި އެއްވެސް ކަމެއް ހަނދާނެއް ނުނެތެއެވެ.\n” ވިކާޝް ދެން އަހަރެން ބިރުގަންނަވާނެ ކަމެއް ނެތް.. އަހަރެން ދޮގު ނަހަދައޭ މި ބުނަނީ އަހަރެން އެއްވެސް ކަމެއް ނުކުރަން ވިކާޝްއާއި އެކުއެއް.. އަހަރެން ކެއީވެސް އެކަނި.. ފެންވަރައިގެން ނުކުތް އިރު ވިކާޝް ނިދި ގޮތަށް އަދި އެއްނު ތި ހޭލީ .. ”\nއަހަރެންނަށް ރޮވޭގޮތްވިއެވެ. ވިކާޝް އަހަރެންގައިގައި މަޑުމަޑުން ބައްދާލިއެވެ. ވިކާޝްވެސް ޖެހިލުންވީ ދެނެވެ. އޭނާ މިރޭ އެބުނާވަރަކަށް ނުނިދަމޭ ހިތަށް އެރިއެވެ. އަދި ޝަނޫ އޭނާ އާއި އެކު ހޭދަކުރި ވަގުތުތައް އަދިވެސް ލޯމަތިން ސިފަވާހެން އޭނާއަށް ހީވިއެވެ. އެހެނަސް ޝަނޫ އޭނާއަސް ދޮގެއް ނަހަދާނެއެވެ. އަދި އެބާވަތުގެ ދޮގެއް އަމުދުން ނުހަދާނެއެވެ. އޭނާ ކުޑަކުއްޖެއްގެ ގައިގައި ފިރުމާފަދައިން ޝަނޫގެ ގައިގައި ފިރުމަން ފެށިއެވެ.\n” ދެން ނުރޮއި.. އަހަންނަށް ހީވަނީ އަހަރެންނަށް ފެނުނު ހުވަފެނެއްހެން އެއީ.. އަހަރެން ދެން ސަމާސާއަކަށް މަޖާކޮއްލަން ބައެއް ތަންތަންކޮޅު އިތުރުކޮއްގެން ޝަނޫ ބިރުގަންނަވާލީ.. ”\nއޭނާ އެހެން ބުނުމުން އަހަންނަށް ހަމަޖެހުން ލިބުނެވެ.\n” ވިކާޝް އަށް އެނގެއެއްނު އަހަރެން ވަރަށް ބިރުގަންނަ ކަން.. ދެން އެހެން ނަހަދައްޗޭ… ”\nއަހަރެން ޅަވެލާފައި ބުނީމެވެ. ވިކާޝްގެ ކަނދުރާގައި މޫނުޖައްސާލައިގެން އަހަރެން އޮތީމެވެ. ނިދޭތޯއެވެ. ވިކާޝް ވިސްނަމުންދިޔައެވެ. ފެނުނީ ހުވަފެނެއް ނޫންކަން ގައިމެވެ. ފަހަރުގައި ވިކާޝް ޝަނޫގާތު އެވާހަކަ ދެއްކުމުން ޝަނޫ ލަދުގަތީކަންނޭނގެއެވެ. އެހެންވެ އެވާހަކަ ބަދަލު ކޮއްލީކަމަށްވެސް ވެދާނެއެވެ. އެކި ގޮތްގޮތަށް ވިކާޝް ހިޔާލު ކުރަމުންދިޔައެވެ. އެއްވެސް އެއްޗެއް އިތުރަކަށް އޭނާއަކަށް ނުވިސްނުނެވެ. އޭނާއަށް ނިދެންފެށިއެވެ.\nޖެހިގެން އައި ދުވަހެވެ. ވިކާޝް އާއި އެކު އަހަރެން ދިޔައީ ވިކާޝްގެ ގެއަށެވެ. އަހަރެމެން ދެމީހުންގެ ގެއަށެވެ. ދެމީހުން މަސައްކަތްފެށީ ގެ ސާފުކުރުމަށެވެ.\n” އަހަންނަކަށް ހިއެއް ނުވެ އެންމެ ދުވަހަކުން މިކަން ވެދާނެ ހެނެއް،،، ”\nއަހަރެން ބުނީމެވެ. ވިނަތައް ނޮޅާ ވަރުބަލި ވެގެންނެވެ. ބަދަލުގައި ވިކާޝް އަހަންނާއި ދިމާއަށް ހީލިއެވެ.\n” ހިނގާ ބޮންދުން ގެނެސްގެން ސާފުކުރަން ޖައްސަން.. ”\nއަހަރެން ހިޔާލެއް ދިނީމެވެ. އަހަންނަށް އެކަން ނުވާނެކަން އެނގޭތީއެވެ. އަދި މި ނިމެނީ ގޯތި ތެރެއެވެ. ގޭގެ އެތެރެ އޮތްގޮތްވެސް އެހާ ހަޑިއެވެ. އަހަރެން ހުރީ ވިކާޝް ބުނާނެ އެއްޗެއްގެ އިންތިޒާރުގައެވެ. އެއްކޮއްފައިވާ ކުނިތަކުގައި ހުޅު ޖަހަމުން ވިކާޝް ބުނެލިއެވެ،\n” އާނ.. އަހަރެން އަންނާނަން އެބައިމީހުން ފެނޭތޯ ބަލާލާފަ.. ޝަނޫ ހުންނަން ވީނު މިތާ ދޯ.. ”\nއަހަންނަށް ލާހިކެއްނޫނެވެ. އެގޭގައި އެކަނި އެންމެ މިނެޓެއްވެސް އަހަންނަށް ހުންނާކަށް ނުކެރޭނެއެވެ، އަހަރެން ވިކާޝްގެ އަތުގައި ހިފީމެވެ.\n” ވިކް އަހަރެންވެސް ދާނަން.. މިތާ އެކަނި ހުއްޓަ ބޯއީ އެއް އައިސް އަހަރެން ގެންގޮސްފާނެއްނު،. ”\nއަހަރެން އެހެން ބުނީ އެގޭގައި ހުންނަން ބިރުންނޭ ނުބުނާން ވެގެންނެވެ، އެއްމިޔަކުން ހީލަމުން ވިކާޝް އަހަރެންގެ އަތަށް ފިތާލަމުން އަހަރެންނާއި އެކު ދިޔައެވެ. އޭރު ރޯކޮއްފައި ހުރި އަލިފާންގަނޑު ބާރަށް އަނދަމުންދެއެވެ،\n” އާނ މަންމާ! ހުރިހާ ކަމެއްވެސް ވަރަށް ރަނގަޅު.. ”\nއަހަރެން ވާހަކަ ދެއްކީ މަންމައާއިއެވެ. އޭރު ވިކާޝް ދަބަހަށް އެއްޗެހި އަޅަންހުއްޓެވެ. ގެއަށް ބަދަލުވާން ވެގެންނެވެ،\n” މަންމަމެން ވަރަށް ހަނދާންވޭ ދަރިފުޅުމަތިން.. ސަލާމްބުނާތި އިނގޭ ވިކާސަށްވެސް… ”\nމަންމަ ގެ ސަލާމް އަހަރެން ވަގުތުން ވިކާޝް ގާތު ބުނީމެވެ. ވިކާޝްވެސް ސަލާމް ރައްދުކުރިއެވެ. އަހަރެން ފޯން ބޭއްވީމެވެ،\n” ރެޑީވީ ދޯ.. ހިނގާ ދަމާ.. ”\nއަހަރެމެން ދެމީހުން ރޫމު ދޫކޮއްލުމަށްފަހު ގެއަށް ދިޔުމަށް ހިނގައިގަތީމެވެ. ބޭރުމީހުން މުޅިގެ ސާފުކޮށް ރީތި ކުރިމަށް ވިކާޝް ބުންޏެވެ. އަހަރެން ހުރީ ވަރަށް ބަލާލާ ހިތުންނެވެ،\nދުރުން ގެ ފެނުނު ވަގުތު އަހަންނަށް އާދަޔާ ޚިލާފް އިހުސާސްތަކެއް ކުރެވުނެވެ. ގޯތި ތެރެ ވަށައިގެން ހަތަރު ފޫޓުގެ ތިރިތިރި ފާރެއް ތެޅިގަލުން ރާނާފައިވެއެވެ، ގޯތި ތެރެއަށް ވަދެ ވިއްސަކަށް ފޫޓު ދުރުގައި ހުންނަ އެ ގެ ފެންނަލެއް މިހާރު ތަންކޮޅެއ ރީތިހެން އަހަންނަށް ހީވިއެވެ.\n” އާނ މަޑުކުރޭ،،، ”\nވިކާޝް އެހެން ބުނުމަށްފަހު އަހަރެން މަޑުކުރުވިއެވެ. އޭނާ އެތެރެއަށްވަނެވެ، އަހަރެން ހުރީ ބޭރުގައެވެ. ގޯތިތެރޭންވެސް ބޭރުގައެވެ.\n” ވެލްކަމް ޓް މައި ހޯމް… އޫޕސް.. އަވަރ ހޯމް.. ސްވީޓް ހޯމް.. ”\nއޭނާ އެހެން ބުނުމާއި އެކު އަހަންނަށް ހެވުނެވެ. އަހަރެން ގެއަށް ވަންނަށް ނެގި ފިޔަވަޅަށް ހުއްޓުން އެރީ ގޭތެރެއިން އިވުނު ބާރު އަޑުފަށްގަނޑަކުންނެވެ، އެއްޗެހިތަކެއް ވެރިގަތް އަޑުފަށްގަނޑެވެ. އޮއްސެމުން އަންނަ އިރާއި އެކު ދުނިޔެމައްޗަށް ފުދޭވަރަކަށް އަނދިރިކަންވެސްވަނީ ވެރިވެފައެވެ. އަހަރެންގެ ހިތް ބިރުގަތެވެ. ގެއާއި ދިމާއަށް ބަލަން ހުރި ވިކާޝް އަހަންނާއި ދިމާއަށް އެނބުރުނެވެ،\n” ވެދާނެ ބުޅަލެއް ފުންމާލީ ކަމަށްވެސް ދޮ ؟\nއޭނާ އެހެން ބުނުމުން އަހަރެން މާ ބޮޑަށް ބިރުގަތެވެ. ބުޅަލަކީ އާއްމުކޮށް އަހަރެންނަށް ފެނި އުޅޭ އެއްޗަކަށް ނުވިޔަސް އެއީ އަހަރެން ވަރަށް ވަރަށް ބިރުގަންނަ އެއްޗެކެވެ.\n” ބުޅަލޭ ؟ ގޭތެރޭގަ ؟ ”\nއަހަންނަށް ބުނެވުނެވެ. ވިކާޝް ހޭންފެށިއެވެ.\n” އޯހ ދެން އާދޭ ދޫނީ…”\nވިކާޝް އަހަރެންގެ އަތުގައި ހިފާ ހިނގައިގަތެވެ. އެއްޗެއްގައި އަޅައިގަނެފައި އަހަރެންގެ އަތް ވިކާޝްގެ އަތުން ދޫވެގެން އަހަރެން ވެއްޓުނީ ބިންމައްޗަށެވެ.\n” އައުވް.. ”\nއަހަންނަށް ބުނެވުނެވެ. އަދި ބަލާލެވުނީ އަޅައިގަތީ ކޯއްޗެއްގައި ތޯއެވެ. އެއްވެސް އެއްޗެއް ނެތެވެ. ވިކާޝް އަވަސް އަވަހަށް އޭރު އަހަރެންގެ އަތުގައި ހިފާ ކޮޅަށް ނެގިއެވެ،\n” ބަލައިގެން ހިނގައްޗޭ.. ގަސްގަހުގެ ބުޑު ބުޑު ހުންނާނެ އަދި.. އަޅައިގަންނާނެ…”\nއަހަންނަކަށް ތަދެއް ނުވެއެވެ.\n” އޯފް.. ވިކާޝް..އަހަރެންގެ ބައްޕަ ބުންޏެއްނު އަލަށް ގެއަށް އަންނަ އިރު އެއްޗެއް ކިޔަވަން ޖެހޭނެޔޭ..”\nއަހަރެން ހަނދާންކޮއްދިނީމެވެ. ވިކާޝްވެސް ކުއްލިއަކަށް ހަނދާންވާ ފަދަ ގޮތަކަށް އޯހ އޭ ބުނެލިއެވެ. އަދި އަހަންނަށް ބަލާލަމުން ހީލިއެވެ،\n” ދެން އަޅާ ނުލާ…އެއީ އަސްލު ކުރީގެ މީހުން ދައްކާ ވާހަކަ.. އާދެބަލަ އަވަހަށް ގެއަށް ވަންނަން.. ”\nއޭނާ އެކަމަކާ މާ ބޮޑަށް އަޅައެއް ނުލިއެވެ. އަހަރެންވެސް އެހެންވެ މާބޮޑު ފަރުވާލެއް ނުބަހައްޓަމެވެ،\nގެއަށް ވަދެގެން އަހަރެން ބާރު ބާރަށް ދިޔައީ ކޮޓަރިއާއި ދިމާއަށެވެ. އަހަރެން ބަލާލާ ހިތްވެފަ ހުރީ ކޮޓަރިތެރެ ހުރި ގޮތްވެ. ވިކާޝް ފަހަތުން އަހަރެން ވަނީމެވެ. ވަރަށް ބޮޑަށް ބަދަލުގެނެވިފައި ހުއްޓެވެ، ސިންގަލް އެނދަކާއި އެކު ތަރަފާލިވެސް އާކޮއްފައި ވެއެވެ. އޭނާ ފަންކާ ޖައްސާލިއެވެ،\n” މީ ދޯ އަހަރެން ރޫމުގަ ބާއްވާފަ އައިސް ކުރި ކަމަކީ ؟ ”\nއަހަރެން ހީލަމުން ބުނީމެވެ. އަދި މަތި ބަލާލީ މީދާ ދުވާ އަޑު ނީވޭތީއެވެ،\n” މީދާ ހާލިތައް ބޭރު ކޮއްފިން.. ދެން ހިއެއްނުވެ އެކަހަލަ އެއްޗެއް މިތަނަށް ވަންނާނެ ހެނެއް،،، މިހާރު ވަރަށް ރީއްޗެއްނު..”\nވިކާޝް ފޮށި ބެހެއްޓިއެވެ، އޭނާ އެހެން ބުނުމުން އަހަރެން ހަނދާންވީ ބުޅާ މަތިންނެވެ. އިވުނު އަޑުފައްގަނޑުގެ މަތިންނެވެ،\n” ހިނގާބަލަ އޭރު އިވުނެއްނު މިތަނުން އަޑެއް،، ބަލާލަން ދާން.”\nބިރުގަތަސް އަހަރެން ވަރަށް ޖާސޫސް ކުރާހިތްވެއެވެ.\n” ހިނގާ ދަމާ ދޯ..” ވިކާޝް ޖެހިލުމެއް ނެތި އަހަންނާއި އެކު ސިޓިންގ ރޫމަށް ދިޔައެވެ، ތެދެކެވެ. ބޮޑާށި މަތީގައި އަތުރާފައި ހުރި ލައިފް ބޮޑެތި ފެންފުޅިތައް ހުރީ ވެރިފައެވެ، ފެންފުޅުތަކުގައި ޖެހިފައި އެތާހުރި ފެންބޯ ތައްޓެއް ތެޅިފައި ވެސް އޮތެވެ.\n” ކޮބާ؟ މީ ހަމަ ބުޅެލެއްގެ ކަމެއް ؟ ”\nއޭނާ އެހުރިހާ ފުޅިއެއް ތިރިކުރަންފެށިއެވެ. ދޮންނަން ގެންދަންވެގެންނެވެ،\n” އަހަރެމެން މިތަނަށް ވަތްއިރު މިގޮތަށްތަ މިތަން އޮތީ..މިބުނީ ދެންމެ… ވަތް ވަގުތު.. ”\nއަހަރެން ހަނދާންކުރަމުން ބުނީމެވެ. ވިކާޝްވެސް ހުއްޓުނެވެ. އޭނާއަށްވެސް ޖެހުނީ ހަނދާންކުރާށެވެ. ވިސްނާނުލާ މާ ބާރަށް ދެމީހުންވެސް ދިޔައީ ކޮޓަރިއަށްކަމުން ސިޓިންގރޫމު އޮތްގޮތެއް ބަލައެއް ނުލެވެއެވެ،\n” ހޫމ.. ޝަނޫ ހާދަ ވަރަކަށް ތި ވިސްނަނީ.. އަހަރެމެންނާއި އެކު އިތުރު މީހަކު ވަނީތަ މިގެއަށް.. ހޫމ ހަމަ މިގޮތަށް އޮތީ.”\nހަޤީޤަތުގައި ވިކާޝްއަށްވެސް ޔަޤީނެއް ނޫނެވެ. އޭނާ އެހެން ބުނެލީއެވެ. އަހަރެން ހިތްހަމަ ޖައްސައިދިނުމަށެވެ. އަހަރެން ހީލީމެވެ.\n” އެކަމު.. އެހާ ދުރަށް އިވޭނެތަ މި އަޑު.. މީގަ އެހާ އަޑެއް ނުހުންނާނެ އެއްނު… ”\nއަހަރެން އަނެއްކާވެސް ސުވާލު އުފެއްދީމެވެ. ވިކާޝް ބޯ ހޫޜާލިއެވެ،.\n” ޝަނޫ ތިހާ ވަރަށް ވިސްނަންޏާ އަހަންނަކަށް ހިއެއް ނުވެ އުޅެވިދާނެހެނެއް..”\nއޭނާ އެހެން ބުނުމުން އަހަރެން އަޅައެއް ނުލަމެވެ،\n” ކައްކަން އެއްޗެހި ގަންނަން ދާން ހިނގާ.. ބަނޑުހައެއް ނުވޭތަ؟”\nއަހަރެން ވިކާޝްގެ އަތުގައި ހިފަމުން ބުނެލީމެވެ. ވިކާޝް އަހަރެންގެ އަތަށް ފިތާލިއެވެ. އަދި އަތުގައި ހިފައިގެން ގެންގޮސް ވެއްދީ ބަދިގެއަށެވެ، އަހަރެން ހައިރާންވީމެވެ. ބަދިގޭގެ ފާރުގައި މޮހޮރުތަކެއް ޖަހާފައި ވެއެވެ. ކޮންމެ މޮހޮރެއްގައި ކޮތަޅެއް އެލުވާފައި ހުއްޓެވެ، ފިޔަލާއި ލޮނުމެދެވެ. ކެރެޓާއި ކެބެޖެވެ. އަލުތްވާއި ލުނބޮލެވެ. ބިހާއި މުގެވެ، އޭގެ ތިރީގައި ބާލިދީތަކަށް އަޅާފައި ހަނޑު ހަކުރު ފުށް ހުއްޓެވެ. މޭޒުމަތީގައި އަތުރާފައިވަނީ ތަށިތަކާއި ތެލިތަކެވެ. އަހަރެން ހީވެސް ނުކުރާހާ ފެންވަރަށް އޭނާ މަސައްކަތްކޮއްފައި ވުމުން އަހަރެން އިތުރަށް ހައިރާންވިއެވެމ\n” އަޅޭ… އަހަންނާއި އެކު މިހުރިހާ ކަމެއް ކުރިނަމަ…”\nއަހަރެން އެއް ފައި ޖަހާލާފައި ބުނީމެވެ. ވިކާޝް އަހަރެންނާއި ދާދި ގާތަށް ޖެހިލިއެވެ. އަދި ދަތްދޮޅީގައި އަތްއަޅުވާލަމުން ބުނެލިއެވެ،\n” ކިހިނެތްވި؟ ކަމުނުދަނީތަ ؟ ”\nއަހަރެން އަވަސް އަވަހަށް ނޫނެކޭ ބުނަން ބޯ ހޫރާލީމެވެ،\n” ވަރަށް ޕާފެކްޓް…. ހިއެއް ނުވެ އަލަށް ދިރިއުޅުމެއް ފަށާފަވާ މީހެއް ހެނެއް.. ހީވަނީ މީގެ ކުރިން މިކަހަލަ ކަންތައްތައްކޮށް އުޅުނު މީހެއްހެން..”\nއަހަރެންގެ ޖުމުލައިން ވިކާޝްގެ މޫނުމަތީގެ ކުލަވަރު ބަދަލުވެގެން ދިޔަކަން އަހަންނަށް އެނގުނެވެ،\n” ސޮރީ.. ދެރަކޮއްލަން ބުނި އެއްޗެއް ނޫން.. އަހަންނަށް އެނގޭ ވިކާޝް އުޅެ ބޮޑުވީ ވެސް މީހުންނަށް މަސައްކަތް ކޮއްދީގެންކަން.. އަހަރެން އެ ހަނދާންތައް އާކޮއްދޭކަށްނޫން އެހެން ބުނީ،،”\nއަހަރެން ލޯތްބާއި އެކު ވިކާޝްގެ ގައިގައި ބައްދާލީމެވެ. އަނެއްކާވެސް އިވުނީ އަޑެކެވެ. ކާގެތެރެއިންނެވެ، ދެމީހުންނަށް ދުރަށް ޖެހިލެވުނީ އެއްކޮށެވެ. ވިކާޝް ބާރު ބާރަށް ބަދިގެއިން ނުކުމެ ޖެހިގެން ހުރި ކާގެއަށް ވަނެވެ، އަހަރެންވެސް ވަނީމެވެ، ކާގެ ތެރެއިން އެއްވެސް އެއްޗެއް އެއްވެސް ކަމެއް ފެންނަން ނެތުމުން އަހަރެން ވިކާޝްއަށް ބަލާލީމެވެ. ޖެހިލުންވެ ހުރެއެވެ،\n” ހީވި ގޮތެއް،،،”\nވިކާޝް އަވަސް އަވަހަށް ބުނެލިއެވެ. އަހަރެން ރުޅިއައެވެ،\n” ހީވި ގޮތެއްނޫން…އަހަރެންވެސް އެހިން.. ”\nދެން ވިކާޝް ބުނާނީ ކީކޭ ހެއްޔެވެ؟ ދައްކާނީ ކޮން ބަހަނާއެއް ހެއްޔެވެ؟ އޭނާ އަހަރެންނާއި ގާތްވެލިއެވެ،\n” އަހަންނަށް ހީވަނީ ފުރާޅު މައްޗަށް މީދަލެއް ފުންމާލީގެން ރުކަކުން…”\nއޭނާ އެހެން ބުނުމުން އަހަރެންގެ ހިތަށް ފިނިކަން ލިބުނެވެ. އަޑު އިވުނީ އެދިމާ މަތިންނެވެ.\nއަހަރެން ބަދިގޭގައި އަވަދި ނެތި އުޅުނީމެވެ. ފެންނަ ފަށުގައި ވިކާޝް އިނެވެ. ފޯނުން ކޮންމެވެސް މީހަކާ ވާހަކަ ދައްކާށެވެ. މީރު މީރުކޮށް ކެއްކުމަށްފަހު ކާގެއަށް ހުރިހާ އެއްޗެއް އަހަރެން ގެންދިޔައީމެވެ. އޭރުވެސް ވިކާޝް އިނީ ފޯނުގައެވެ. އަހަރެން ހުރީ ކަރުހިއްކައިގެންފައި ކަމުން ވަރަށް އައިސް ފެންވެސް ބޯ ހިތްވިއެވެ، ވިކާޝް އާއި އަރާ ހަމަވުމުން އޭނާ ފޯން ބޭއްވިއެވެ،\n” ހިނގާ ކާން.. ވަރަށް އައިސް ފެން ބޮވާ.. ބުނީމެއްނު މާދަމާ އަލަމާރިއެއް ގެންނާނޭ.. ހެނދުނު ގެންނަން ވާނެ އިނގޭ.. އެހުރީނު ތަރުކާރީ އެއްޗެހި… ވަރަށް އަވަހަށް ހަލާކުވާނެ..”\nއަހަރެން އެނބުރި ކާގެއާއި ދިމާއަށް ހިނގައިގަންނަމުން ބުނެލީމެވެ، ދެމީހުން އެއްކޮށް ކައި އަވަދި ވެގެން ގެއަށް ވަނީމެވެ. ބަދިގޭގައި އުޅުމުގެ ސަބަބުން އަހަރެން ހުރީ ވަރަށް ބޮޑަށް ދާހިއްލާފައެވެ. އެގޮތަށް ހުރެ ވިކާޝް އާއި އެކު ނިދަން އޮށޯތުމަކީ އަހަރެން އެހާ ކުރާހިތްވާ ކަމެއް ނޫނެވެ،\n” ވިކް… ހިނގާބަލަ އަހަރެން ފެންވަރަންދެން މަޑުކުރަން.. ގިފިއްޔަށް..”\nއަހަރެން މަޑުމަޑުން ބުނީމެވެ، ތުވާލި އަތަށް ނަގަމުންނެވެ. އޭރު އިޝާނަމާދު ބަންގީގެ އަޑު އިވެއެވެ. ނަސީބަކުން އަހަންނަށް އިތުރަށް ދިމާނުކޮށް ވިކާޝް ތެދުވިއެވެ، މަތި ހާމައަށް އޮތް އެ އަނދިރި ގިފިލީގައި ދިއްލާފައިވާ ފަސްވޯޓް ބޮތްކެއްގެ އަލީގައި ހުރެ ފެންވަރަން ނުކެރޭނެކަން ވިކާޝްއަށްވެސް އެނގުނީކަންނޭނގެއެވެ،\nގިފިލި ތެރެއަށް ވަދެ، ދޮރުކައިރީގައި ރީނދޫ ހަމެއް މަތީގައި ހަމަޖެހިލައިގެން ވިކާޝް އިނެވެ. އަހަރެންނަށް ބެލެނީ މަތިން ފެންނަން ހުރި ދިގު ރުއްރުކާއި ބޯވެފައިވާ ގަސްތަކާއި ދިމާއަށެވެ، ކަޅު އަނދިރީގެ ތެރޭގައި ހުރެ އެއްޗެހި ބާލަން އަހަރެން ފަސްޖެހުނެވެ. އަނދިރި ވަޅުތެރެއަށް ދާނި ކޮއްޕާލަން ހިތަށް ބިރުވެރިކަން ވަނެވެ. އަހަރެން ބޮލުގައި ހުޅިއެއް ޖަހާލީމެވެ. އަދި ލައިގެން ހުރި ކުރު ގަމީހުގެ ގޮށްތައް ނައްޓަންފެށުމަށްފަހު ބަލާލީ ވިކާޝް އަށެވެ. އޭނާ ފޯނުން ގޭމް ކުޅެން އިނެވެ. އަހަރެން ހުރިހާ ގޮށެއް ނެއްޓުމަށްފަހު ގަމީސް ބޭލީމެވެ. ޖެހެމުންދާ ތެތްފިނި ވައިރޯޅިރޯޅި ގައިގައި ބީހިލާ އިރު ހާދަ އަރާމެވެ. އަހަރެން ހުރިހާ އެއްޗެއް ބޭލުމަށްފަހު ވަޅާއި ކައިރިވީމެވެ. ވަޅުމަތީ ހުރަސްކޮށްފައި އޮތް ދާނި ނެގުމަށްފަހު ވަޅުތެރެއަށް ގަންބާލީމެވެ. ހާދަހާ ބަރޭ އަހަރެންގެ ހިތަށް އެރިއެވެ. އަހަރެން ބޮލަށް ދާނި އޮއްސާލުމުގެ ކުރިން ބޮކީގެ އަލިން ވެސް ދާނީގައި ހުރީ ފެން ނޫންކަން އެނގުނެވެ. ހަޅޭއްލަވައިގަނެވުމާއި އެކު ބިންމައްޗަށް ދާނި ވައްޓާލެވުނެވެ. ގޭމްކުޅެން ގެއްލި ފައި އިން ވިކާޝްވެސް ސިހުނެވެ. އަހަރެން ދުއްވައިގަތ ވިކާޝް އާއި ދިމާއަށެވެ. އޭނާ އަވަސް އަވަހަށް އަހަރެންގައިގައި ބައްދައިގަތެވެ، އޭރުވެސް އަހަރެން ރޯމަހެއް ތެޅޭހެން ތެޅެއެވެ.\n” ލޭ.. ހުސް ލޭ.. ”\nއަހަރެން ދެލޯ މަރާ ފިއްތައިގެން ހުރެ ކީމެވެ. ވިކާޝް ބަލާލީ އަހަރެންނާއި އެކުގައި އެތަނަށް ގޮހެވެ. އެއީ ހަމަ ފެނެވެ.ސާފު ފެނެވެ. އަހަރެންވެސް ބަލާލީމެވެ. އެހެނަސް އޭރު ހުރީ ރަތްލޭކަން އަހަންނަށް ޔަޤީންވިއެވެ.\n” މާ ބޮޑަށް ހިތްބިރުގަންނާތީ ހީވާ ގޮތް ތީ ؟ އަވަސް ކޮއްލާ.. ނަމާދު ވަގުތު ޖެހިއްޖެ އެއްނު”\nވިކާޝް މިފަހަރު ދުރަކަށް ނުދެއެވެ، އޭނާ ހުރީ ވަޅު ކައިރީގައެވެ. އަހަރެން ބިރުން ހުރެފައި ވެސް ދާނި ކޮއްޕާލީމެވެ. ދާނި ވަޅުން ނަގަމުން ދާ ވަރަކަށް އަހަރެން ބިރުގަންނަމުންދެއެވެ. އެއީ ހަމަ ފެނެވެ. ވެދާނެއެވެ، އަހަރެންނަށް ހީވިގޮތެކެވެ. އަހަރެން ފެންވަރާ ނިންމާލީ ވަރަށް އަވަހަށެވެ. ރަނގަޅަށް ގައިވެސް ނުހިއްކާ އަހަރެން ހެދުން ލީމެވެ.\n” ހިނގާ އަވަހަށް ދާން..”\nވިކާޝް އަހަރެންގެ އަތުގައި ހިފިއެވެ،އަހަރެންވެސް ބާރު ބާރަށް ހިނގާފައި ގޮސް ގެއަށް ވަނީމެވެ.\n” އެއީ ހަމަ ލޭ! ”\nކޮޓަރިއަށް ވަނުމާއި އެކު އަހަރެން ފެށީމެވެ. ވިކާޝް ފެށީ ހޭށެވެ\n” ދެން ހަމަ ކޮންމެ ކަމެއްވެސް ޝަނޫ….”\nއޭނާ އަހަރެން ގައިގައި ބައްދާލިއެވެ. އަހަރެންހުރީ ތާޒާ ކަމާއި ފިނިކަންމަތީގައި ކަމުން ވިކާޝްގެ ބައްދާލުން ވެގެން ދިޔައީ ލިބިގެންދިޔަ އަރާމަކަށެވެ. އަހަރެން އޭނާގެ ގައިން ދޫކޮއްލާ ހިތެއް ނުވިއެވެ. ދެމީހުންނަށް ފިރުމެން ފެށުނީ ބޭ އީޚްތިޔާރުގައެވެ.\nއަހަރެންނަށް ހޭލެވުނެވެ. އަތުގައި އޮތް ގަޑި ބަލާލީމެވެ. ކުރިންރޭވެސް ހޭލެވުނު ގަޑިއެވެ. 2:30 އެވެ. މިރޭ އަހަރެންގެ ލޮލުގައިވެސް ވަރަށް ރިއްސައެވެ.ހީވަނީ ލޮލަށް އެއްޗެއް ވެއްޓުނީ ހެންނެވެ. އަހަރެން ތެދުވެގެން ގޮސް ފެންފުޅި ނެގުމަށްފަހު ފެންފޮދެއް ލޮލުގައި ހާކާލީމެވެ. އަދި އޮށޯތީމެވެ. ވިކާޝް ނިދާފައި އޮތެވެ. އަހަރެންނަށް ނިދި ޖެހެން ފެށި ވަގުތު ދޮރުގައި މީހަކު ޖަހާލި ހެން ހީވިއެވެ. އަހަރެން ސިހުނެވެ. ވިކާޝްގެ ގައިގައި ކޮއްޓާލީމެވެ. އޭނާ ހޭލާނެ ހެނެއް ހިއެއް ނުވެއެވެ، ދެވަނަ ފަހަރަށް އެ އަޑު އިވޭތޯ އަހަރެން އޮތީމެވެ. މިފަހަރު ވެސް އަޑު އިވުނެވެ، އެކަމަކު ދޮރުގަ ޖަހާލާ އަޑެއް ނޫނެވެ. އަހަރެންނަކަށް ނޯވެވުނެވެ. ތެދުވެވުނީ ގޭތެރޭގައި ވަނީ ކޮންކަމެއްތޯ ބަލާލ ހިތުންނެވެ، ކޮންމެވެސް އަޑެއް އެބަ އިވެއެވެ. އެއްބައިފަހަރަށް ވަރަށް ބާރަށް މާނޭވާ ލާ އަޑެވެ. އަނެއް ބައި ފަހަރަށް ބުޅަލެއް މަޑުމަޑުން ރޯލާ އަޑެވެ. އަހަރެންނަށް ކޮޓަރި ތަންޑުގައި އަތްތެލުނެވެ. އެހެނަސް ހުޅުވަން ފަސްޖެހެވެނީއެވެ، ތަންޑު ހުޅުވުމަށް އަތް ޖައްސާލައިގެން ހުއްޓާ ބޭރުން ދޮރުގައި ޖެހިގަތް އަޑާއި އެކު އަހަންނަށް ނޭނގުމެއްގައި ތަންޑު ނައްޓާލެވުނެވެ،. އެ އާއި އެކު ދޮރު ހުޅުވުނެވެ. އަހަރެންނަށް ހުރެވުނީ ކޮންތާކު ކަމެއްވެސް ނޭނގުނެވެ. ކޮޓަރި ދޮރުމަތީގައި އޮތީ ދެ ބުޅަލެވެ. އެއް ބުޅާ އަނެއްބުޅާ ގައިމައްޗަށް އަރައިގެން ފޯރި ނަގަނީއެވެ. ޖިންސީ މައްލަވަ ކުރުންތައް ކުރަނީއެވެ. އަހަރެން ފެނުމާއި އެކު ދެބުޅާ އަހަންނާއި ދިމާއަށް ބަލާލީއެވެ. މަތީގައި އޮތް ބުޅާ ބަލާލި ވަގުތު އެ ބުޅަލުގެ ބޯ ބަދަލުވެގެން ދިޔައީ ރީތި ދޮން އަންހެންކުއްޖެއްގެ މޫނަށެވެ. އަހަރެންނަށް ތެޅިގަނެވުނެވެ،އެހެނަސް ދުއްވައެއްވެސް ނުގަނެވުނެވެ. ގައިން ހީބިހި ނަގައިގެން ދިޔައެވެ. އަތްފައި ތުރުތުރުއަޅަންފެށިއެވެ. އެ ބުޅާ ފުންމައިގަތީ ކޮޓަރި ތެރެއަށެވެ . އަހަރެންނަށް އަނގަމަތީ އަތްއެޅުނެވެ. އަދި ލޮލުގެ ހިމަކޮޅުން ދެން އޮތް ބުޅަލަށް ބަލާލެވުނެވެ. ބުޅަލުގެ މޫނުވެސް ވަނީ ރީތި އަންހެން ކުއްޖެއްގެ ސިފައިގައެވެ. އަހަރެންނަށް ބަލަން ފެށިއެވެ.އަހަރެންގެ ހަށީގައި ފުރާނަ ހުރިކަން ޔަޤީނެވެ. އެހެނަސް އަހަރެންގެ އެއްވސް ހިއްސެއް ނެތް ފަދައެވެ. އޭތިވެސް އަހަންނަށް ބަލަމުން އެތެރެއަށް ދުއްވައިގަތެވެ. އަހަރެންނަށް ތިރިވާން ފެށުނެވެ،. ދެފައިގައި ހުރީ ހިލިހިލާ އަޅާފައިހެން އަހަންނަށް އިހުސާސްވިއެވެ. ދެބުޅާ ގޮސް ފުންމާލީ އެނދުމައްޗަށެވެ. ނިދާފައި އޮތް ވިކާޝް އާއި ދިމާއަށް ބަލަމުން ގޮސް ވިކާޝްގެ ގައިމައްޗަށް ޖެހިގަނެ ވަކިތަކުން ނޮޅަން ފެށިއެވެ. އޭނާގެ މަސްތައް ވީދައި ކާންފެށިއެވެ، ވިކާޝް ރޮމުން އާދޭސްކުރަމުން އަހަރެންނަށް ސަލާމަތަށް އެދި ގޮވައެވެ.އެހެނަސް އަހަރެންވަނީ ގަބުވެފައެވެ. ގުޑާނުލެވިފައެވެ. ވިކާޝްގެ ބަނޑުގައި އޮތް ގޮހޮރު އެދުމައްޗަށް ފައިބައިގަތްތަންވެސް އަހަރެން ދުށީމެވެ. އޭނާގެ ދެލޯ އެ އެއްޗެހީގެ ވަކިތަކުން ކޮނެލިތަންވެސް އަހަރެން ދުށީމެވެ. ލޭތަކު ތެރޭގައި ދެބުޅާ އޮވެ ވިކާޝްގެ ހަށިގަނޑުގައިވާ ހުރިހާ މަހެއް ކައި ހުސްކޮށް އަހަންނާއި ދިމާއަށް ބަލާލިއެވެ. ( ނުނިމޭ )\nV.reethi mi part. Heevany vahaka v reethivanehen. Keep it up\nbaeh faharu first person ge gothugai liyefa, aneh bai faharu second person ge gothuga liyefa hureema vaahakage reethikan gehlenee…….\nފާތީ ތި ބުނި އެއްޗެއް އަދި ނުވިސްނުނު… ތަންކޮޅެއް ސާފުކޮއް ބުނެލަދީބަ ޑިއަރ…\nމިބުނީ ބައެއް ފަހަރު އަހަރެންނޭ ކިޔާފަ ވާހަކަ ކުރިއަށްދަނީ…..އެކަމަކު އަނެއްބައި ފަހަރު ޝަނޫއޭ ކިޔައިގެން މިސާލަކަށް”ވިކާޝް ވިސްނަމުންދިޔައެވެ. ފެނުނީ ހުވަފެނެއް ނޫންކަން ގައިމެވެ. ފަހަރުގައި ވިކާޝް ޝަނޫގާތު އެވާހަކަ ދެއްކުމުން ޝަނޫ ލަދުގަތީކަންނޭނގެއެވެ. އެހެންވެ އެވާހަކަ ބަދަލު ކޮއްލީކަމަށްވެސް ވެދާނެއެވެ. އެކި ގޮތްގޮތަށް ވިކާޝް ހިޔާލު ކުރަމުންދިޔައެވެ. އެއްވެސް އެއްޗެއް އިތުރަކަށް އޭނާއަކަށް ނުވިސްނުނެވެ. އޭނާއަށް ނިދެންފެށިއެވެ.” މިތަނުގަ ސިފަކޮށްދީފައި މިއޮތީ ވިކާޝް ހިތަށް އަރާ އެއްޗެހި…..އެކަމު އަސްލު ޝަނޫއަށް ކިހިނެއް އެނގޭނީ ވިކާޝް ހިތަށް އަރާއެއްޗެއް……އަހަރެން ކިޔައިގެން ލިޔަންޏާ ހަމައެކަނި ލިޔެވޭނީ…އަހަރެންގެ ހިތަށްއަރާ އެއްޗެއްސާ އަހަރެންނަށް އެނގޭ އެއްޗެހި އެކަނިދޯ…..އެހެންމީހުންގެ ހިތެއް ނޭނގޭނެއްނު…..ދެފަރާތުގެ އިހުސާސް ލިޔެވޭނީ ސެކަންޑް ޕާސަންގެ ގޮތުގަ ލިޔަންޏާދޯ….އެކަމު މީ ފަސްޓް ޕާސަންގެ ގޮތުގަ ލިޔާ ވާހަކައެއްނު…..ބައިދަވޭ ފާތީއަށް ވ ރީތި ސަލާގެ ” އަހަރެންނެތި ދިޔަޔަސް ތި ހަޔާތުން” އައި ލަވް އިޓް…\nވާހަކަ ވަރަށްސަޅި3ވަނަބައި އަވަހަށްފޮނުވާލަ ދެއްވާ އަވަސް\nvaahaka v salhi. avahah anehbai up kohba salaa\nސަލާ ކޮބާ ވާހަކަ ހާދަލަހޭ އަންނަލެއް އަވަސްކޮއްލަދެއްވުންއެދެން\nStory is nice but has to correct the mistake faathy highlighted.\nUpload the next part soon.\ndream eh dho\nސަލާ ހާދަ ލަހޭ ވާހަކަ\nsalaa alhe whn going to up next part? knme dhuvahaku balan up kohfa hunna thoa\nވާހަކަ ކޮބާ ހާދަލަހޭ އަންނަލެއް އަވަސް ކޮއްލަދެއްވާ\nthyge aneh baa nukunnan mihaaru kitheh dhuvas vehjje.. mihaaru foohi vehjje thi vaahaka kiyan ves.. thihaa las kuranna myyhun foohi vaane.. v foohi ve.. >_<\nehves rythi vaahakaeh nun.. reethi nugy thyge baitha nukuvvan eha las vaathy.. .mihaaru kitheh dhuvas vehje…. thy ehn vyma flop vaahakae.. mashah hama yageen.. >_<\nMee kihineh vefa oiyy kameh?? **cOnfUSeD**\n#0x ”Kalhu andhireege thereygai hure ehchehi baalan aharen fas jehuneve”\n”Aharen bolah dhaani ossaalumuge kurin Bokeege alinnves dhaaneega huree fenn noonn kan enguneve.”\nEyge kurin adhi bunefa ebain ********\n”Mathi Haama Ah Oiyy E Andhiri Gifileegai Dhillaafaivaa Fassvot Boiykehge Aleegai Hure Fenvaran Nukereynekan Vikaash Ahves Engunee Kanneyge Eve..\nliyan ulhefa huree keekekan eba engey.ekamaku……jumla thah genesdhyfa huri gothun evaahaka bunelyy……\navahah anehbai nereba haadha lahey dhw ummeedh kurany varah avahah3vana part nikunnaane kamah. .\nvara hadi meehun magu furedhumah thikahala mududhaaru vaahakah nuliye dheeny molhu vaahakah liunas maarangalhu vaane\nplus ge story eh veema efadha kanthah thah huredhaane kan dhanegen kiyan beynun nuvanyaa nukeema ehves meehaku magufuredheyne kamakah gabooleh nukuran. hunnaane varah dheenveri kudhin ulhey ,, vaahaka ves liyefa.. ummeedhu kuran Lunboa alhugandu ge efadha vaahaka eh ves kiyaalaane kameh.. thanx for ur comnet\nmivaahaka ves minimuny dhw dhen mihaahisaabun v foohivey dhen mihen hadhaathy up nukurevenyaa kyhkurantha vaahaka liyan fashany..\nlogin nuveveythyve uoload nukurevigen miulheny,,, mivaahaka publish kuran kurinbeelive.com gai ves\nsalaa, you can contact me directly on 7997991 if you have any issue in login. also you can email your story to [email protected] so that ill upload it for you. 🙂\nIt’s really great that people are sharing this inoramotifn.\nLunboa thiha dheenveri nama hama gaimuves magufuredheykan egeyiru mikahala stories thakeh nukiyaane dhw 😛 dheenveri kujje mihunnany mendhuru 12 jahairuves story kiyan dhw. egady namad kuranves ready vaan ulheveynehnnu hama. hama dhen echekey buny dhw. asluves magufuredhey kamah gabool kuranya love stories thah nukiyya ragalhu vaany. magufuredhenyves emeehaku amilla ah. konme meehakahves dheenee kanthah kureveyne vahaka kiyas beynun vany hivvareh. time manage ves kureveyne. egothah ulhenya thibuna gothakah visnumeh goaheh nuvaane. salage vaahaka v reethi. kyp it up\nVarah salhih shaii nlce\nފޯޓްނައިޓް (އަންޑެޑް 666)\nހަޤީޤީ ހިތާމަ ބިރުވެރި ކުރުވާހަކަ December 5, 2018\nވަކިވެ ދިޔަޔަސް އަދު މިދުނިޔެއިން ( 3ވަނަ ބައި)\nބިރުވެރި ލޯބި October 16, 2014\nބިރުވެރި July 17, 2013


Lanka gai ulhey Dhivehin ah Badminton mubaaraatheh\nލަންކާގައި އުޅޭ ދިވެހިންނަށް ބެޑްމިންޓަން މުބާރާތެއް\nކުރިން ބޭއްވި ދިލަންކާ ސުޕަ ސީރީޒް ކާމިޔާބު ކުރި ޓީމުގެ ކުޅުންތެރިން\nއަވަށްޓެރި ޝުރީ ލަންކަގައި ދިރިއުޅޭ ދިވެހިންގެ މެދުގައި ބާއްވާ ބެޑްމިންޓަން މުބާރާތެއް މާދަމާ ފަށާނެ އެވެ.\n"ދިލަންކާ ސުޕަ ސީރީޒް"ގެ ނަމުގައި ބާއްވާ މުބާރާތް އިންތިޒާމު ކުރަނީ, ލަންކާގައި ދިރިއުޅެމުން ގެންދާ މއ. ޕީޓްރަލް، އަބްދުﷲ ނާޔިލް އެވެ. މާދަމާއިން ފެށިގެން ބުރާސްފަތި ދުވަހުގެ ނިޔަލަށް ކުރިއަށް ގެންދާ ދިލަންކާ ސުޕަ ސީރީޒް މުބާރާތުގައި ތިން ޓީމަކުން ވާދަ ކުރެ އެވެ. އެއީ ޓީމު ބުލެކް، ޓީމު ރެޑް އަދި ޓީމު ބުލޫ އެވެ\nކޮންމެ ޓީމެއްގައި 11 ކުޅުންތެރިން ހިމެނެ އެވެ. އަންހެން ޑަބަލްސް އަދި ފިރިހެން ޑަބަލްސް އަދި މިކްސް ޑަބަލްސްގެ މެޗުތައް ހިމެނޭ ގޮތަށް ޖުމުލަ 36 މެޗު ކުޅުމަށް ވަނީ ހަމަޖެހިފަ އެވެ.\nމުބާރާތް ކުރިއަށް ދާނީ ޕެޕްލިޔާނާގެ ދަ ބެޑްމިންޓަން ކޯޓްގަ އެވެ. ލަންކާގައި ދިވެހިންނަށް ހާއްސަކޮށް ހިންގާ ބެޑްމިންޓަން ޓްރޭނިން ކޭންޕެއް އޮވެއެވެ. މެދުކެނޑުމެއް ނެތި މި ކޭންޕް ހިންގަމުން އަންނަތާ 10 އަހަރު ފުރުން، މިދިޔަ ސެޕްޓެންބަރުގައި ވަނީ ފާހަގަ ކޮށްފަ އެވެ. މެދުކެނޑުމެއް ނެތި ދިވެހިން އެއްވެ، ރާއްޖެއިން ބޭރުގައި ހިންގާ އެންމެ ބޮޑު ހަރަކާތަށް މި ކޭންޕް ވާނެ އެވެ. މި ކޭންޕްގެ ފަހަތުގައި ހުރީވެސް އަބްދުﷲ ނާޔިލްވެ.\nދިލަންކާ ސުޕަ ސީރީޒްގައި ވާދަ ކުރި ބައެއް ކުޅުންތެރިން\nއޭނާގެ އިސްނެގުމުގެ ދަށުން، ލަންކާގައި ދިރިއުޅޭ ދިވެހި އާއިލާތަކުގެ ކުޑަކުދިންނަށް އަމާޒުކޮށް ފެށި ކޭންޕް ފުޅާވެ މިހާރު ވަނީ ހެދި ބޮޑުވެފަ އެވެ. ބޮޑެތި މީހުންނަށް އަމާޒުކޮށްގެންވެސް ޓްރޭނިން ޕްރޮގްރާމެއް މިހާރު ކުރިއަށް އެވެ. މި ކޭންޕްގެ މަގުސަދު ވަރަށް ބޮޑެވެ. ލަންކާގައި ދިރިއުޅޭ ދިވެހިންތެރެއިން ހުނަރުވެރި ކުޅުންތެރިން އުފެއްދުމުގެ އިތުރަށް ދުޅަހެޔޮ ސިއްހަތަކަށް ބާރު އެޅުންވެސް މަގްސަދެއްގެ ގޮތުގަައި ހިމެނެ އެވެ. މިބެޑްމިންޓަން ކޭންޕް ވެފައި ވަނީ ލަންކާގައި ދިރިއުޅޭ ދިވެހިންގެ އިޖުތިމާއީ އެންމެ ބޮޑު ހަރަކާތަކަށެވެ. ލަންކާގައި ދިރިއުޅޭ ދިވެހި އާއިލާތައް ގުޅުވައިދޭ މާހައުލަކަށް ވެސް މި ކޭމްޕް ވެފައި ވެއެވެ.\nކުޑަކުދިންނާއި ބޮޑެތި މީހުން ހިމެނޭ ގޮތަށް ޖުމުލަ 51 ފަރާތަކުން، މި ޓްރޭނިން ކޭންޕުން ތަމްރީން ހޯދަމުން ދެއެވެ. ޓްރޭނިން ކުރިއަށް ގެންދަނީ ކޮލަމްބޯގައި ބެޑްމިންޓަން ސެންޓަރެއް ކުއްޔަށް ނަގައިގެނެވެ. ކޯޗެއްގެ ގޮތުގައި ހަމަޖައްސާފައި ވަނީ ބެޑްމިންޓަން ކޯޗް އިސްމާއީލް ރިޔާޒެވެ. ބައިވެރިންގެ އަތުން ކޮންމެވެސް ވަރެއްގެ ފީއެއް ނަގައިގެން ކޯޗަށް ވެސް އަގެއް ދީގެނެވެ.\nމިއީ ގާތްގަނޑަކަށް ބެޑްމިންޓަ އެކެޑެމީއެއް ގޮތަށް ހިންގާ ކޭންޕެކެވެ. ލަންކާގެ ގައުމީ އެކި އުމުރުފުރާތަކުގެ ޓީމުތަކަށް ކޯޗް ކޮށްދޭ ކޯޗުން ގެނެސްގެން ދިވެހި ކުދިންނަށް ޓްރޭނިން ސެޝަންތަކެއްވެސް ދި ލަންކާ ބެޑްމިންޓަންއިން ކުރިއަށް ގެންދިޔަ އެވެ. ކުޑަ ކުދިންނަށް ހާއްސަކޮށް ހިންގަމުން ދިޔަ ވައިޑީޕީ ޓްރޭނިން ޕްރޮގްރާމް ކޮވިޑްގެ ހަލާތާ ގުޅިގެން އޮތީ މެދުކަނޑާލާފަ އެވެ. .ކޮވިޑްގެ ފިޔަވަޅުތަކަށް ލުއިތައް ދިން ހާ އަވަހަކަށް އަލުން ވައިޑީޕީގެ ޓްރޭނިންތައް ފަށާނެ ކަމަށް ދި ލަންކާ ބެޑްމިންޓަން ގުރޫޕުގެ އޮފިޝަލް ބުންޏެވެ.


ނުވަ އަހަރަށްފަހު މާވަރުލު އެއަރޕޯޓް މަޝްރޫއު ނިންމާލައިފި ނުވަ އަހަރަށްފަހު މާވަރުލު އެއަރޕޯޓް މަޝްރޫއު ނިންމާލައިފި\nނުވަ އަހަރަށްފަހު މާވަރުލު އެއަރޕޯޓް މަޝްރޫއު ނިންމާލައިފި\nމާވަރުލު އެއަރޕޯޓް ޕްރޮޖެކްޓްގެ މަސައްކަތް ނިމުން. ފޮޓޯ:އެމްޓީސީސީ\nދެ ފިޔަވައްސަކަށް ބަހާލައިގެން ކުރިއަށްގެންދިޔަ މާވަރުލު އެއަރޕޯޓް މަޝްރޫޢުގެ ހުރިހާ މަަސައްކަތެއް ނިންމާލައިފިއެވެ.\nމާވަރުލު އެއަރޕޯޓް މަޝްރޫޢުގެ މަސައްކަތް ކޮށްފައިވަނީ އެމްޓީސީސީންނެވެ.\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ އެމްޓީސީއާއި މާވަރުލު އެއަރޕޯޓްގެ މަސައްކަތް ހަވާލުކޮށްފައިވަނީ 2018ވަނަ އަަހަރުގެ މަރޗްމަހުގެ 15ވަނަ ދުވަހުއެވެ. ދެ ފިޔަވައްސަކަށް ބަހާލައިގެން ކުރިއަށްގެންދިޔަ މިމަޝްރޫޢުގެ ފުރަތަމަ ފިޔަވަހީގައި ނިންމާފައިވަނީ އެއަރޕޯޓްގެ ރަންވޭއާއި، ޓެކްސީވޭއާއި ފްލައިޓް ޕާކިން އޭރިއާ(އެޕްރަން)ގެ މަސައްކަތެވެ.\nމާވަރުލު އެއަރޕޯޓަކީ އެތެރޭގެ އުދުހުންތަކަށް ޚާއްސަކޮށްގެން ތަރައްޤީކުރި އެއަރޕޯޓެކެވެ. އެއަރޕޯޓްގެ ރަންވޭއަކީ 1200މީޓަރު ދިގު، 30މީޓަރު ފުޅާ ރަންވޭއެވެ.\nމާވަރުލު އެއަރޕޯޓްގެ ފުރަތަމަ ފިޔަވަހީގެ މަސައްކަތް އެމްޓީސީސީން ނިންމާފައިވަނީ 2019ވަނަ އަހަރުގެ ޖުލައި 31ވަނަ ދުވަހުއެވެ. މި ފިޔަވަހީގެ މަސައްކަތްތައް ކުރުމަށް ސަރުކާރުންވަނީ 57.04 މިލިއަން ރުފިޔާ ޚަރަދުކޮށްފައެވެ.\nމާވަރުލު އެއަރޕޯޓް މަޝްރޫޢުގެ ދެވަނަ ފިޔަވަހީގެ ދަށުން ކުރިއަށް ގެންގޮސްފައިވަނީ ޕެސެންޖަރ ޓަރމިނަލް އިމާރާތާއި، ފަޔަރ ބިލްޑިންގްއާއި، ސްޓާފް ކުއަރޓަރއާއި ޕަވަރހައުސް، ގަރޑް ޕޯސްޓް އަދި ރެސްޓޯރަންޓެއްގެ މަސައްކަތެވެ.\nދެވަނަ ފިޔަވަހީގެ މަސައްކަތް އެމްޓީސީސީއާއި ހަވާލުކޮށްފައިވަނީ 25ޖުލައި 2019ގައެވެ. އަދި މިމަޝްރޫޢުގެ މަސައްކަތް އެއްކޮށް ނިންމަލާފައިވަނީ ނިމުނު ޖުލައި މަހު 30ވަނަ ދުވަހުއެވެ. ދެވަނަ ފިޔަވަހީގެ މަސައްކަތްތަކަށް 12.1 މިލިއަން ރުފިޔާވަނީ ޚަރަދުކޮށްފައެވެ.\nމާވަރުލު އެއަރޕޯޓް ޕްރޮޖެކްޓް ނިމުން. ފޮޓޯ:އެމްޓީސީސީ\nގދ.މާވަރުލު އެއަރޕޯޓް މަޝްރޫޢަކީ އެސަރަޙައްދުގެ ރަށްތަކުގެ އުންމީދާއި ވަރަށް ބޮޑަށް ގުޅިފައިވާ މަޝްރޫޢެކެވެ. މި މަޝްރޫޢުގެ މަސައްކަތަކީ 2011 ވަނަ އަހަރުވެސް ފެށި މަސައްކަތެކެވެ. މަސައްކަތްކުރުމަށް ކުންފުންޏަކާއި ހަވާލުކުރުމަށްފަހު އެއެއްބަސްވުން ފަހުންވަނީ އުވާލާފައެވެ.\nމާވަރުލު އެއަރޕޯޓްގެ މަސައްކަތް ދިގުމުއްދަތަކަށް ހުއްޓިފައި އޮތުމަށްފަހު އަލުން ފެށީ 2018ވަނަ އަހަރުއެވެ. މާވަރުލު އެއަރޕޯޓަށް ޝެޑިއުލް ދަތުރުތަށް ފެށުމަށް މިހާރުވަނީ ތައްޔާރުވެފައެވެ. މި އެއަރޕޯޓް ހިންގާނީ ރީޖަނަލް އެއަރޕޯޓްސްއިންނެވެ.


Brooklyn Beckham Kaiveni koffi - AO News\nބްރޫކްލީން ބެކަމް ކައިވެނިކޮށްފި\nމަޝްހޫރު ފުޓްބޯޅަ ކުޅުންތެރިއާ ޑެވިޑްބެކަމް ގެ ދޮށީ ދަރިފުޅު ބްރޫކްލީން ބެކަމް ކައިވެނި ކޮށްފިއެވެ.\nބްރުކްލީން ކައިވެނި ކޮށްފައިވަނީ ދުވަސްވަންދެން އޭނާ ރައްޓެހިވެގެން އުޅުނު މަޝްހޫރު މޮޑެލް ނިކޮލާ ޕެލްޓްޒް އާއެވެ.\n3.5 މިލިއަން ޑޮލަރު ހޭދަ ކޮށްފައިވާ ކައިވެނީގެ ހަފްލާގެ ފޮޓޯތައް މިދެމީހުން މީސްމީޑިއާގައި ހިއްސާ ކޮށްފައިވަނީ އިއްޔެގެ ވަގުތެއްގައެވެ. ބްރޫކްލިން ނިކޮލާ އާއި ރައްޓެހިވުމުގެ ކުރިން ވަނީ ފްރެންޗް ލަވަކިޔުން ތެރިއެއް ކަމަށްވާ ސޯނިއާ ބެން އައްމާރ، ކެނެޑިއަން މޮޑެލް ލެކްސީގެ އިތުރުން ފިލްމީ ތަރި ކްލޯއީ ގްރޭސް އާ ލޯބީގެ ގޮތުން ގުޅިފައެވެ.\nނިކޮލާއާއި ބްރޫކްލީން ރައްޓެހި ވުމަށްފަހު އެންގޭޖްވެ އަމިއްލަ ގެއަކަށް ދެމީހުން ވަނީ ދިރިއުޅުން ބަދަލުކޮށްފައެވެ. އުމުރުން 27 އަހަރުގެ ނިކޮލާއާއި 23 އަހަރުގެ ބްރޫކްލީން ލޯބީގެ ގޮތުން ގުޅިގެން އުޅުނު ފުރަތަމަ ދުވަސް ކޮޅު ބްރޫކްލީންގެ މަންމަ ވިކްޓޯރިއާ އެގުޅުމަށް ހިތްހަމަ ނުޖެހޭކަން މީގެ ކުރިން މީޑީއާތަކުން ރިޕޯރޓް ކޮށްފައި ވެއެވެ. ނަމަވެސް ދެ މީހުން އެންގޭޖް ވުމަށްފަހު ވިކްޓޯރިއާއި އޮތް ގުޅުން ރަނގަޅުވެގެން ދިޔަކަން ފާހަގަވެއެވެ.\nފްލޮރިޑާގައި އޮތް އަގުބޮޑު އެ ރަސްމިއްޔާތުގައި މިދެމަފިރިންގެ ކައިވެނީގެ ހަދިޔާ އެއްގެ ގޮތުގައި ޑޭވިޑްބެކަމް ވަނީ އަގުބޮޑު ކާރެއް ދީފައެވެ. މައުލޫމާތު ލިބޭގޮތުގައި އެކްސްކޭ 140 ޖަގިއޫއަ ކާރުގެ އަގު500،000 ޑޮލަރަށް އަރައެވެ.\nބްރޫކްލީން ބެކަމް އަކީ މޮޑެލެއްގެ އިތުރުން ފޮޓޯގްރާފަރެކެވެ. އޭނާ މޮޑެލް ކުރަން ފަށާފައިވަނީ 2014 ވަނަ އަހަރުއެވެ. 2017 ވަނައަހަރު ބްރޫކްލީން ފޮޓޯނެގުމުގެ ދާއިރާއިން ޑިގްރީ އަދާފައި ވެއެވެ. އަދި 2021 ވަނަ އަހަރު އޭނާ ވަނީ ޕްރޮފެޝަނަލް ޝެފަކަށް ވުމަށް ކައްކަން ދަސްކުރަމުން ދާވާހަކަ ބުނެފައެވެ.\nބްރޫކްލިން ބެކަމްކައިވެނިމޮޑެލްޑޭވިޑް ބެކަމް\n2021 ވަނަ އަހަރު 2،399 ކައިވެނިކޮށްދީފައިވޭ


Guest House viyafaari ah FTA ge faidhaa boduvaane: Minister\nގެސްޓްހައުސް ވިޔަފާރިއަށް އެފްޓީއޭގެ ފައިދާ ބޮޑުވާނެ: މިނިސްޓަރު\nއިކޮނޮމިކް މިނިސްޓަރު ސައީދު "އަވަސް" އަށް އިންޓަވިއު ދެއްވަނީ-- ފޮޓޯ: ޒަހާ އަހުމަދު | އަވަސް\nރާއްޖޭގެ ގެސްޓް ހައުސް ވިޔަފާރިއަށް ޗައިނާއާއި ރާއްޖެއާ ދެމެދު އެއްބަސްވެފައިވާ މިނިވަން ވިޔަފާރީގެ އެއްބަސްވުން (އެފްޓީއޭ) ގެ ފައިދާ ކުރާނެ ކަމަށް އިކޮނޮމިކް މިނިސްޓަރު މުހައްމަދު ސައީދު ވިދާޅުވެއްޖެ އެވެ.\nއިކޮނޮމިކް މިނިސްޓަރު ސައީދު "އަވަސް" އަށް ދެއްވި އިންޓަވިއުއެއްގައި ވިދާޅުވީ އެފްޓީއޭ އެއްބަސްވުމުގެ ސަބަބުން ހަމައެކަނި ފައިދާ ކުރާނީ ހަމައެކަނި ރާއްޖޭގެ މަސްވެރިކަމަށް ނޫން ކަމަށާ، ގެސްޓްހައުސް ވިޔަފާރިއަށް ވެސް ފައިދާ ކުރާނެ ކަމަށެވެ.\n"ރާއްޖޭގައި 2000 ގިނަ ބެޑްސް އުފެދިއްޖެ. މި ގެސްޓްހައުސްތަކަށް ކީއްވެގެންތޯ ފަތުރުވެރިން އައުމުގައި ގޮން ޖެހުންތައް ދިމާވަނީ؟ ކިހިނެއްތޯ އެ ފަތުރުވެރިކަން އިތުރު ކުރާނީ؟ ރާއްޖެ އަށް ޒިޔާރަތް ކުރާ ކަސްޓަމާ ޕްރޮފައިލްގެ 20 ނޫނީ 22 ޕަސެންޓަކީ ކޮން ގައުމަކުން އަންނަ މީހުނެއް ތޯ؟ އަޅުގަނޑުމެން އެއާޕޯޓަށް މި ކުރާ އިންވެސްޓްމަންޓުގައި 26،000-30،000 އެނދަށް މި ލިބޭ އޮކިއުޕެންސީގައި ޓޫރިސްޓުން މި އަންނަނީ ކިހާވަރެއްގެ އަގެއް ޕޭކޮށްގެންތޯ؟ ކީއްވެންތޯ؟ ގެސްޓްހައުސްތަކަށް، ރިސޯޓުތަކާ އެއްވަރަށް ފަތުރުވެރިން ނާންނަނީ؟ އައުމުގައި ހުރި ގޮންޖެހުންތަކީ ކޮބައިތޯ؟،" މިދިޔަ ހަފުތާގައި މިނިސްޓަރު ވިދާޅުވި އެވެ.\nގެސްޓްހައުސްތަކަށް ކީއްވެގެންތޯ ފަތުރުވެރިން އައުމުގައި ގޮން ޖެހުންތައް ދިމާވަނީ؟ ކިހިނެއްތޯ އެ ފަތުރުވެރިކަން އިތުރު ކުރާނީ؟ ރާއްޖެ އަށް ޒިޔާރަތް ކުރާ ކަސްޓަމާ ޕްރޮފައިލްގެ 20 ނޫނީ 22 ޕަސެންޓަކީ ކޮން ގައުމަކުން އަންނަ މީހުނެއް ތޯ؟ އަޅުގަނޑުމެން އެއާޕޯޓަށް މި ކުރާ އިންވެސްޓްމަންޓުގައި 26،000-30،000 އެނދަށް މި ލިބޭ އޮކިއުޕެންސީގައި ޓޫރިސްޓުން މި އަންނަނީ ކިހާވަރެއްގެ އަގެއް ޕޭކޮށްގެންތޯ؟ ކީއްވެންތޯ؟\nސައީދު ވިދާޅުވީ ރާއްޖެއިން ޓޫރިސްޓު އެނދުތައް އިތުރުކޮށް، އިތުރު އެއާލައިންތައް ގެންނަން ބޭނުންވާ ކަމަށެވެ.\n"އިތުރު ކުދި ވިޔަފާރިތައް އުފައްދައި، ވަޒީފާ އިތުރު ކުރަން ބެލިނަމަވެސް ގެސްޓްހައުސް ދާއިރާއިން އެކަނިވެސް. އަންނަ މަތިންދާ ބޯޓުގެ އަދަދު އިތުރުވާނަމަ ހަމައެކަނި ލަގެޖު އުފުލަން ޖެހޭކަމަށްވާނަމަ ދެން ބާކީ ސްޕޭސް އަށް އަންނަ ކޮސްޓް ކަވަރު ކުރާނީ ޕެސެންޖަރުންގެ ޓިކެޓުން. އެހެންވެ ޓިކެޓު ބޮޑު ވެގެންދޭ. އެހެންވެ ގެސްޓްހައުސް ކޮޓަރި ވިއްކާއިރު ކޮޓަރީގެ އަގު ޑަބަލް ތިރި ކުރަން ޖެހޭ. ކަސްޓަމަރުން ޓިކެޓަށް ކުރާ ހަރަދު ބޮޑު ވީމަ އާހިރުގައި ގެސްޓްހައުސްގެ އަގު އެބަ ބޮޑުވޭ. އެހެންވީމަ މީގެ މުޅި ޖުމްލަ ނަފާ އަސްލު ލިބޭނީ ރާއްޖެ އަށް،" ގިނަ ދުވަސްތަކެއްގައި ޓޫރިޒަމް ދާއިރާގައި މަސައްކަތް ކުރައްވާފައިވާ ސައީދު ވިދާޅުވި އެވެ.\nޗައިނާ އާއި ރާއްޖެއާ ދެމެދު ވެފައިވާ އެފްޓީއޭ އެއްބަސްވުމުގެ ދަށުން، ރާއްޖޭން 64 ދާއިރާއެއް ހުޅުވާލާއިރު، ޗައިނާ އިން 98 ދާއިރާއެއް ހުޅުވާލަން އެބަސްވެފައިވެ އެވެ. މި އެއްބަސްވުމުގައި ޗައިނާ އިން ހުޅުވާލާފައިވާ ދާއިރާތަކުގެ ތެރޭގައި ގާނޫނީ ދާއިރާ އާއި އެކައުންޓިން އަދި އޮޑިޓިން ދާއިރާގެ އިތުރުން ރިއަލް އެސްޓޭޓް ވިޔަފާރި ފޮޓޯގްރަފީ ދާއިރާ އަދި ޕެކޭޖިންގެ ހިދުމަތް ދިނުމާއި ރެންޓަލް އެންޑް ލީޒިން ހިދުމަތްތައް ހިމެނެ އެވެ. މީގެ އިތުރުން ސިނަމާ އާއި ތިއޭޓަރުގެ ހިދުމަތުގެ އިތުރުން ފްރެންޗައިޒިންގެ ހިދުމަތް އަދި ބޭންކިންއާ ގުޅުންހުރި ހިދުމަތްތައް ހިމެނެ އެވެ. މީގެ އިތުރުން ޓޫރިޒަމް އަދި ޓްރެވަލް އެޖެންސީ ދާއިރާ އެޕާޓްމަންޓް ބިލްޑިން އާއި ރެސްޓޯރެންޓް ހެދުމާއެކު، އެއާ ޓްރާންސްޕޯޓް ހިދުމަތް ހިމެނެ އެވެ. އަދި ޕެސެންޖާ ސާވިސަސް ހިމެނެ އެވެ.\nރާއްޖޭން ހުޅުވާލާ ދާއިރާތަކުގެ ތެރޭގައި ޓެކްސް އެޖެންޓުންނާއި އިމާރާތް ކުރުމުގެ ދާއިރާއާ ގުޅުންހުރި ބައެއް ދާއިރާތައް އަދި މާކެޓިން އަދި ސޭލްސް ފަދަ ދާއިރާތައް ހިމެނެ އެވެ. އަދި މީގެ އިތުރުން އެންމެ ފާހަގަ ކޮށްލެވެނީ ރާއްޖޭގައި ބޭރު މީހުންނަށް ވިޔަފާރި ނުކުރެވޭނެ ކަމަށް ކަނޑައަޅާފައިވާ ބައެއް ދާއިރާތައްވެސް އެފްޓީއޭއާއެކު ޗައިނާގެ ވިޔަފާރިތަކަށް ހުޅުވާލާފައިވުމެވެ. މިގޮތުން ހުޅުވާލާފައިވާ ދާއިރާތަކުގެ ތެރޭގައި ހޮޓެލް އެންޑް ރެސްޓޯރެންޓް ދާއިރާ އާއި ލިވަބޯޑް ހިންގުމާއި އޮޕަރޭޓް ކުރުމުގެ ދާއިރާ ހިމެނެ އެވެ. މީގެ އިތުރުން ޓޫރިޒަމް އެންޑް ޓްރެވަލް ރިލޭޝަން ސާވިސަސްގެ ދާއިރާ އާއި ޓްރެވަލް އެޖެންސީ އަދި ކޮމިޔުނިކޭޝަންގެ ދާއިރާ އަދި ތައުލީމީ ދާއިރާ ހިމެނެ އެވެ.\nއެފްޓީއޭގެ ސަބަބުން ރާއްޖެ އަށް އެތެރެކުރާ މުދަލުގެ އިމްޕޯޓް ޑިއުޓީ ކަނޑާލުމުން ދައުލަތުގެ އާމްދަނީ އިން 7.8 މިލިއަން ޑޮލަރު (120.3 މިލިއަން ރުފިޔާ) އުނިވެގެންދާނެ ކަމަށް ސަރުކާރުން އަންދާޒާ ކޮށްފައިވެ އެވެ.\nޗައިނާ ޗައިނާ އެފްޓީއޭ ޓޫރިޒަމް\nއެފްޓީއޭއާއެކު ޗައިނާއިން އަންނަ ފްލައިޓްތައް އިތުރުވަނީ\nއެފްޓީއޭއަކީ ޓޫރިޒަމަށް ހުޅުވޭނެ އާ ދޮރެއް: މިނިސްޓަރު ޒަމީރު\nދިވެހި ޓްރެވަލް އެޖެންސީތައް ޗައިނާގައި ހިންގަން ހުއްދަ ދެނީ\nޗައިނާ އެފްޓީއޭއަށް މޮރިޝަސް އަމަލު ކުރަން ފަށައިފި


SunOnline: Fuluhun gayah kulhu jehi meehun insaafuge kurimahchah genan Maumoon govaalahvaifi\nފުލުހުން ގަޔަށް ކުޅުޖެހި މީހުން އިންސާފުގެ ކުރިމައްޗަށް ގެންނަން މައުމޫން ގޮވާލައްވައިފި\nޝަފްނާ ހުސައިން 29 Jul 2020, 09:18\nރައީސް މައުމޫން: ސަން ފޮޓޯ/ އަޙުމަދު އަވްޝަން އިލްޔާސް\nރޭ ޕީޕީއެމް/ޕީއެންސީއިން މާލޭގައި ކުރިއަށް ގެންދިޔަ މުޒާހަރާގައި ދެ ފުލުހެއްގެ ގަޔަށް ހައްޕުނޑުު ޖަހާފައިވާތީ އެކަން ކުރީގެ ރައީސް އަދި އެމްއާރްއެމްގެ ރައީސް، މައުމޫން އަބްދުލްގައްޔޫމް ކުށްވެރިކުރައްވައިފިއެވެ.\nއެ މައްސަލައާ ގުޅިގެން ޕޮލިސް ކޮމިޝަނަރު މުހައްމަދު ހަމީދު ރޭ ކުރެއްވި ޓުވީޓެއްގައި ވިދާޅުވީ އެ ދެ ފުލުހުންގެ ގަޔަށް ހައްޕުނޑު ޖެހީ އެމީހުން ފުލުހުންގެ ވާޖިބު އަދާކުރަމުންދަނިކޮށް ކަމަށެވެ. އަދި އެހާ ބޮޑަށް ކޮވިޑް ފެތުރެމުންދާ މިދަނޑިވަޅުގައި އެކަން ކުރުމަކީ ވަރަށް ނާތަހުޒީބީ އަމަލެއް ކަމަށް އޭނާ ވިދާޅުވިއެވެ.\n"މި މައްސަލަ އަޅުގަނޑުމެން ބަލާނަން" ސީޕީ ހަމީދު ވިދާޅުވިއެވެ.\nއެ މައްސަލައާ ގުޅިގެން ފުލުހުން ބުނީ އެކަންކުރި ފަރާތް ހޯދައި ގާނޫނީގޮތުން އެޅެން އޮތް އެންމެ ހަރުކަށި ފިޔަވަޅު އެޅުމަށް ކުރަންޖެހޭ މަސައްކަތް ކުރަމުން އަންނަ ކަމަށެވެ.\nފުލުހުންގެ ގަޔަށް ހައްޕުނޑު ޖެހި މައްސަލައިގައި ޕީޕީއެމް/ޕީއެންސީ އަށް ވަނީ ވަރަށް ބޮޑަށް ފާޑުކިޔުން އަމާޒުވެފައެވެ. ނަމަވެސް އިދިކޮޅުން ވަނީ އެކަން ދޮގުކޮށްފައެވެ.\nޕީޕީއެމް/ޕީއެންސީން ބުނީ ދެ ފުލުހެއްގެ ގަޔަށް ހައްޕުނޑުު ޖެހީ ރޭ ބޭއްވި މުޒާހަރާގެ ބައިވެރިން ނޫން ކަމަށެވެ.\nއެކަމާ ގުޅިގެން ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމް ކުރެއްވި ޓުވީޓެއްގައި ވިދާޅުވީ ޕީޕީއެމް، ޕީއެންސީ އަކީ އެފަދަ ކަމެއް ކުރާނެ ބައެއް ނޫން ކަމަށާއި އެ ދެ ޕާޓީން އެފަދަ ކަމަކަށް ހިތްވަރުވެސް ނުދޭނެ ކަމަށެވެ.\nއެ ހަޑިމުޑުދާރު އަމަލަކީ އެހެން ބަޔަކު ރާވައިގެން ކޮށްފައިވާ ކަމެއް ކަމަށާއި އެކަމުގެ މައުލޫމާތު ފުލުހުންނަށް ލިބިފައިވާނެކަން ޔަގީން ކަމަށް ޝިޔާމް ވިދާޅުވިއެވެ.\nމާލޭގެ ވަށައިގެންވާ ސީސީޓީވީ ފްޓޭޖްތައް ބެލުމަށްފަހު އެ ހަޑިމުޑުދާރު އަމަލު ހިންގި މީހަކު ހައްޔަރުކުރުމަށް ވެސް ޝިޔާމް ގޮވާލެއްވިއެވެ.\n"މިކަން ހަރުކަށި އިބާރާތުން ކުށްވެރިކުރަން. އަދި އެ ފަރާތް ހައްޔަރު ކުރުމަށް ގޮވާލަން،" ޝިޔާމް ކުރެއްވި ޓްވީޓްގައިވެއެވެ.\nޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ކުރެއްވި ޓުވީޓެއްގައި ވިދާޅުވީ ޕީޕީއެމް، ޕީއެންސީން ދުވަހަކުވެސް ދިވެހި ފުލުހުންނާއި ސިފައިންނާ ކުރިމަތިނުލާނެ ކަމަށެވެ